cyanic-selkie/wikianc huggingface dataset:
ߜߙߋߞߎ߲߫ ߝߙߌߛߌ
ߊ߬ ߡߊ߬ߙߊ ߕߊ߯ߛߌߟߊ
ߜߙߋߞߎ߲߫ ߝߙߌߛߌ ߡߊ߬ߙߊ ߦߋ߫ ߓߍ߯ߦߊ߫ ߓߊߛߌ߰ߣߍ߲  ߕߊ߯ߛߌߟߊ ߟߋ߬ ߞߊ߲߬. ߖߡߊ߬ߣߊ߫ ߛߌ߰ߞߊ߲߬ߓߊ ߡߌ߲ ߕߊ߬ ߘߊ߫ ߁߉߈߀ ߠߊ߫ ߣߴߊ߬ ߣߐ߬ߡߊ߬ߛߊ߬ߦߌ߫ ߞߍ߫ ߘߊ߫ ߁߉߉߂ ߣߌ߫ ߁߉߉߅ ߣߌ߫ ߁߉߉߉ ߠߊ߫ ߏ߬ ߛߌ߰ߞߊ߲ ߣߌ߲߬ ߠߋ߬ ߦߋ߫ ߖߡߊ߬ߣߊ ߞߎ߲߬ߣߊ߬ߛߌ߮ ߟߎ߫ ߘߊ߲ߕߍ߰ ߟߊ߫ ߕߊ߲߬: ߞߊ߬ ߞߊ߲ߕߌ߮ ߞߍ߫ ߖߡߊ߬ߣߊ ߓߍ߯ ߞߎ߲߬ߕߌ߰ߓߊ ߘߌ߫، ߒ߬ߞߵߊ߬ߟߋ߬ ߓߍ߫ ߦߋ߲߬ ߠߊߛߐ߬ߘߐ߲߬ ߣߌ߲߬ ߡߌ߬ߙߌ߲߬ߘߌ ߟߊ߫ ߢߣߊߕߊߟߌ ߟߋ߬ ߦߋ߫، ߛߊ߲߬ ߅ -߅ ߡߙߊߟߌ ߟߋ߬ ߦߋ߲߬. ߞߏߕߌ߯ߘߊ ߢߍߡߐ߯ߦߊ ߦߋ߫ ߞߏߕߌ߯ ߝߟߐ߫ ߓߟߏ߫ ߊ߬ߟߋ߬ ߟߋ߬ ߓߍ߫ ߞߏߕߌ߮ ߕߐ߭ ߟߎ߬ ߛߎߥߊ߲ߘߌ߫. ߞߏߕߌ߯ ߝߟߐ ߓߍ߫ ߛߎߥߊ߲ߘߌ߫ ߥߛߊߘߋ߲ ߠߎ߬ ߟߋ߬ ߓߟߏ߫ ߝߊ߬ߛߐ߬ߜߙߊ ߟߊ߫ ߸ ߞߊ߲ߕߌ߮ ߝߣߊ߫ ߓߍ߫ ߕߊ߬ߟߌ ߞߍ߫ ߏ߬ ߞߐ߫. ߥߛߊ߬ߘߋ߲ ߠߎ߫ ߝߣߊ߫ ߓߍ߫ ߥߛߊ߬ߘߋ߲߬ߧߊ ߟߊߛߐ߬ߘߐ߲߬ ߣߌ߫ ߡߌ߬ߙߌ߲߬ߘߌ ߟߊ߫ ߢߣߊߕߊߟߌ ߛߌߟߊ ߟߋ߬ ߦߋ߫ ߛߊ߲߬ ߅ ߞߣߐ߫. ߊ߲ ߓߍ߫ ߓߌ߬ ߡߌ߲ ߘߐ߫ ߞߙߎߞߊ߫ ߛߓߊ߬ ߟߋ߬ ߦߋ߫ ߊ߬ߟߎ߬ ߟߊ߫ ߥߛߊ߬ߘߋ߲߬ ߓߏߟߏ߲ ߞߣߐ߫ :40   PAICV- ߣߌ߫ MPD30 , ߣߌ߫  ߓߍ߯ߦߊ߫ ߞߋߟߋ߲ߧߊ߫ ߘߍߒߖߘߍߟߦߊߣߍ߲ (UCID).
ߖߡߊ߬ߣߊ ߞߊ߲ߕߌ߮ ߦߋ߫ ߖ߭ߐߙߑߜߋ߫ ߞߊߙߑߟߐߛ ߝߐ߲ߛߌߞߊ߫ ߟߋ߬ ߘߌ߫ ߞߊ߬ߦߌ߯ ߕߎߟߊߝߌ߲ ߕߋ߬ߟߋ ߉ ߛߊ߲߭ ߂߀߁߁ ߠߊ߫ ߝߏ߯ ߓߌ߬.
ߊ߬ ߡߊߞߐ߬ߙߐ߲߬ߞߐ߬ߙߐ߲߬ߠߌ
ߌ ߟߐ߲ߕߊ ߛߓߍ߫ ߦߊ߲߬.
ߊ߬ ߘߎ߰ߡߊ߬ߛߓߍ
ߌ ߟߐ߲ߕߊ ߛߓߍ߫ ߦߊ߲߬. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߦߏ߭ߡߎ߲߬ ߡߙߊ߬ߓߊ߰ߘߊ߮
ߦߏ߭ߡߎ߲߬ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫߸ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫. ߊ߬ ߛߏߓߊ ߦߋ߫ ߦߏ߭ߡߎ߲߬ ߠߋ߬ ߘߌ߫.
ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲
ߡߙߊ߬ߘߊ߰ߘߎ߰ߟߊ߬ ߁߂ ߟߋ߬ ߦߋ߫ ߦߏ߭ߡߎ߲߬ ߘߐ߫: ߦߏ߭ߡߎ߲߬ ߛߏߞߣߐߟߊ߸ ߓߊߢߍ߫߸ ߓߍߕߊ߬߸ ߓߌ߬ߢߊߡߎ߲߬߸ ߓߏߥߋ߫߸ ߖߋߞߋ߬߸ ߊ߬ ߣߌ߫ ߔߋߟߊ߬.
ߛߌ߰ߓߊ߮
ߦߏ߭ߡߎ߲߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߂߂ ߂߃߇ ߟߋ߬ ߘߌ߫ ߂߀߁߆ ߟߊ߫.
ߓߌ߬ߢߊߡߎ߬
ߓߌ߬ߢߊߡߎ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߦߏ߭ߡߎ߲߬ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߓߌ߬ߢߊߡߎ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߅߈߉߂ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߄߈߅߉ ߘߌ߫
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߞߐߜߍ ߡߍ߲ ߦߋ߫ p31 ߟߊߓߊ߯ߙߊ߫ ߟߊ߫ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߓߍߕߊ߬
ߓߍߕߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߰ߘߎ߯ߟߊ ߘߏ߫ ߟߋ߬ ߘߌ߫߸ ߦߏ߭ߡߎ߲߬ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߓߍߕߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߕߘߍ߬ ߦߋ߫ ߡߐ߰ ߁߁ ߂߈߂ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬߬ߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߀ ߅߆߀ ߘߌ߫.
ߊߘߡߊ߫ ߖߊ߬ߓߊ߯ߕߍ
thumb|ߊߘߡߊ߫ ߖߓߊ߬ߕߍ ߖߌ߬ߦߊ߬ߓߍ ߘߏ߫߸ ߘߌߞߍߘߌߞߍ߫ ߘߌߣߍ߲ߦߊ ߘߐ߫ ߊߘߡߊ߫ ߖߕߊ߬ߕߍ (߁߁߲\߂\߁߉߇߀) ߦߋ߫ ߞߘߏߥߊߙߌߞߊ ߟߋ߬ ߘߌ߫ ߡߍ߲ ߡߏߦߌ߫ ߘߊ߫ (ߊߓߌߖߊ߲߬߸ ߊߕߋߞߎߓߋ߫)߸ ߞߘߏߥߊߙߌ߫. ߊ߬ ߞߵߊ߬ ߟߊ߫ ߞߊ߬ߙߊ߲ ߞߎ߲߬ߝߟߐ ߟߎ߫ ߞߍ߫ ߞߘߏߥߊߙߌ߫ ߟߋ߬߸ ߞߊ߬ ߣߊ߬ ߕߴߊ߬ ߟߊ߫ ߞߊ߬ߙߊ߲ ߣߐ߬ߝߍ߬ߜߍ߲߫ ߠߊ߫ ߕߎ߲ߞߊ߲ ߠߊ߫. ߊ߬ ߞߊ߬ ߓߟߏߡߞߊ ߞߊ߬ߙߊ߲ ߞߍ߫ ߘߊ߲ߘߊߟߌ ߟߋ߬ ߞߊ߲߬ ߞߊ߬ߙߌ߬ߕߎ߲ߡ ߖߊ߯ߓߘߊ ߟߊ߫. ߊ߬ ߞߊ߬ ߞߏ߲߬ߓߏ߬ߦߊ ߖߐ߲ߓߐ߲ ߠߋ߬ ߛߐ߬ߘߐ߲߫ ߘߊߞߎ߲ ߏ߬ ߟߎ߫ ߘߐ߫.
ߘߋߣߍ߲ߦߊ ߣߌ߫ ߞߊ߬ߙߊ߲
ߊߘߊߡߊ߫ ߖߓߊ߬ߕߍ ߞߊ߬ ߞߊ߬ߙߊ߲ ߘߊߡߌ߬ߣߊ߬ ߘߎ߰ߡߊ߬ ߞߊߙߊ߲ (ߞߊ߬ ߞߎ߬ߙߊ߬ߣߊ ߘߙߎ߬ߛߌ߫) ߠߋ߬ ߡߊ߬ ߊߓߌߖߊ߲߬ ߞߊ߬ߦߌ߯ ߊ߬ ߘߋߣߍ߲ߕߐ ߛߊ߲߭ ߛߊ߬ߓߊ ߖߊ߬ߕߋ߬ ߞߘߐ߫. ߊ߬ ߣߊ߬ ߘߊ߫ ߘߏ߲߬ ߡߊ߲ߘߙߊߛߊ ߟߴߏ߬ ߞߐ߫ (߁߉߈߁-߁߉߈߃) ߠߊ߫ ߊߓߌߖߊ߲߬߸ ߞߊ߬ ߛߊ߲߬ ߛߓߊ߬ ߜߘߍ߫ ߞߴߏ߬ ߝߣߊ߫ ߘߊߞߘߐ߫. ߊ߬ ߣߊ߬ ߘߊ߫ ߕߏ߫ ߥߊ߫ ߟߊ߫ ߓߎ߬ߥߊ߰ߞߍ߫ ߘߊ߯ߙߎ߫ ߤߊ߬ߘߌߛ ߟߊ߫ ߦߋ߲߬ ߁߉߈߃ ߣߌ߫ ߁߉߈߇ ߟߎ߫ ߕߍ߫.
ߊ߬ ߣߊ߬ ߘߊ߫ ߥߊ߫ ߛߎ߬ߘߊ߲߫ ߁߉߈߇ ߟߊ߫߸ ߒ߬ߓߊ߬ ߊߘߊߡߊ߫ ߖߓߊ߬ߕߍ ߞߵߊ߬ ߟߊ߫ ߞߊ߬ߙߊ߲ ߛߌߟߊ ߦߟߍ߬ߡߊ߲߫ ߦߋ߲߬ ߠߋ߬ ߞߵߊ߬ ߓߐ߫ ߘߌ߯ߣߊ ߞߊ߬ߙߊ߲ ߘߊߞߘߐ߫ ߞߵߊ߬ ߞߍ߫ ߟߐ߲ߞߏ߫ ߞߊߙߊ߲ ߘߌ߫. ߊ߬ ߞߊ߬ ߞߊ߬ߙߊ߲ ߞߍ߫ ߞߊ߬ߙߊ߲߬ߘߊ (Lycée) ߝߘߊ߬ߝߌ߲߬ߠߊ ߖߘߍ߬ߞߟߏ߬ߓߊ߰ߦߊ ߕߊ߲ߓߊ߲ «africa Islamic center» ߟߋ߬ ߟߊ߫ ߛߎ߬ߘߊ߲߫ ߦߋ߲߬ ߁߉߈߇ ߣߌ߫ ߁߉߉߁ ߕߍ߫߸ ߤߊ߲߯ ߞߊ߬ ߣߊ߬ ߖߊ߯ߓߘߊ ߟߊߛߐ߬ߘߐ߲߬.
ߊ߬ ߞߵߊ߬ ߓߟߏߡߊߞߊ߬ ߛߎ߲ߞߎ߲ ߟߐ߲ߞߏ ߣߌ߫ ߣߌߡߊߞߊߙߊ߲ ߣߌ߫ ߘߐ߬ߞߏ ߣߌ߫ ߖߎ߲ߛߊ ߟߎ߬ ߞߊ߲ߡߊ߬. ߊ߬ ߞߵߊ߬ ߟߊ߫ ߞߊ߬ߙߊ߲ ߞߍ߫ ߛߎ߬ߘߊ߲߫ ߖߊ߯ߓߘߊ (ߛߋ߲ߞߏߟߊߘߐߦߊ -ߥߎߦߊ߲ߦߋߟߋ߲ ߟߐ߲ߞߏ ߘߊ߲ߘߊߟߌ ߟߐ߲ߘߊ) ߟߋ߬ ߟߊ߫ (߁߉߉߁-߁߉߉߇) ߟߎ߬ ߕߍ߫.
ߞߊ߬ߙߊ߲ ߘߐ߫ ߓߟߏߡߞߊߟߌ
ߖߓߊ߬ߕߍ ߟߊ߫ ߞߊ߬ߙߊ߲ ߞߎ߲߬ߝߊ߮ ߞߐ ߘߐ߫߸ ߊ߬ ߞߊ߬ ߥߊ߯ߕߌ߫ ߞߍ߫ ߓߊ߯ߙߊ߫ ߟߊ߫ ߡ.ߟ.ߛ ߟߊ߫ ߘߊ߲ߘߊߟߌ ߓߏߟߏ߲ߝߘߊ (OMS) ߦߋ߫ ߛߎ߬ߘߊ߲߫ ߘߊ߲ߘߊߛߏߓߊ ߟߊ߫ ߥߊ߲߬ߞߏ߲߬ ߖߊ߲ߞߊߙߏ ߓߏߟߏ߲ߝߘߊ ߟߊ߫߸ ߘߊ߲ߘߊߟߌ ߘߐ߬ߞߌ߬ߛߍ߬ߡߊ ߓߏߟߏ߲ ߠߊ߫, ߥߎߦߊ߲ߘߊ߲ߘߊߛߏ ߓߏߟߏ߲ ߠߊ߫  ߟߊ߫. ߢߊߣߌ߲ߡߊߓߏߙߌߟߊ ߟߎ߬ ߟߊ߫ ߘߊ߮ ߞߣߐ߬ߜߍ߲߬ߓߊ߮ ߘߌ߫ ߞߊ߬ߣߌ߲߬ߦߋ (ߓߐߒߖߘߍߘߐ) ߘߊߞߎ߲ ߘߐ߫. ߊ߬ ߞߊ߬ ߓߊߓߋߟߌ ߞߊ߬ߙߊ߲ ߞߍ߫ ߂߀߁߅ ߣߌ߫ ߂߀߁߆ ߟߎ߫ ߕߍ߫ ߛߎ߬ߘߊ߲߫.
ߛߎ߰ߘߎ߬ߟߊ߫ ߕߊ߮ ߣߌ߫ ߓߊ߯ߙߊ ߟߎ߬
ߊߘߡߊ߫ ߖߓߊ߬ߕߍ ߛߋߣߍ߲ ߊߙߊߓߌ߫ ߛߊ߬ߎ߬ߘߌߦߊ ߟߊ߫߸ ߊ߬ ߞߵߊ߬ ߟߊ߫ ߘߊ߲ߘߊߟߌ ߟߐ߬ߘߎ߮ ߞߍ߫ ߘߊ߲ߘߟߊ ߟߎ߬ ߟߊߞߐ߮ ߟߋ߬ ߘߌ߫ ߖߌߘߊ߬ ߖߊ߯ߓߘߊ ߣߌ߫ ߕߊߌߝߊ߫ ߖߊ߯ߓߘߊ ߟߎ߬ (߂߀߀߀-߂߀߀߉) ߟߊ߫, ߘߊ߲ߘߊߟߌ ߘߋ߬ߙߌ߬ߘߊ ߟߎ߬ ߟߊ߫.
ߊ߬ ߣߌ߫ ߞߊ߬ ߥߊ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߞߊ߬ߙߊ߲߬ ߤߊ߯ߌߟ ߖߊ߯ߓߘߊ ߟߊ߫߸ ߘߊ߲ߘߊߟߌ ߟߐ߲ߘߊ ߣߌ߫ ߟߐ߲ߞߏ ߓߟߏߦߊ ߟߐ߲ߘߊ ߟߎ߬ ߟߊ߫ ߂߀߀߉ ߣߌ߫ ߂߀߁߉ ߟߎ߫ ߕߍ߫. ߊ߬ ߕߘߍ߬ ߦߋ߫ ߟߞߊ߬ߙߊ߲߬ߠߌ߲ ߏ߬ ߟߊ߫ ߕߎ߬ߡߊ ߡߍ߲ ߠߊ߫ ߖߐ߫߸ ߊ߬ ߕߘߍ߬ ߦߋ߫ ߘߊ߲ߘߊߟߌ ߝߣߊ߫ ߞߊ߲߬ ߘߊ߲ߘߊߛߏ ߟߊ߫.
ߒߞߏ ߡߊ߬ߘߎ߮ ߣߌ߫ ߞߊ߬ߝߊ ߟߎ߬
ߊߘߡߊ߫ ߖߊ߬ߓߊ߯ߕߍ ߞߊ߬ ߒߞߏ ߛߓߍߛߎ߲ ߞߊ߬ߙߊ߲߬ ߞߙߊ߬ߡߐ߮ ߖߞߊ߬ߙߌߖߊ߬ ߖߊ߬ߙߊ߫ ߟߋ߬ ߓߟߏ߫، ߞߊ߬ ߓߐ߫ ߡߊߟߌ߫ ߞߊ߲ߓߍ߲ ߸ ߏ߬ ߞߍ߫ ߘߊ߫ ߞ߭ߊߙߑߕߎߡ، ߛߎ߬ߘߊ߲߬ ߞߊ߲ߓߍ߲ ߠߊ߫߸ ߛߊ߲߬ ߁߉߈߇ ߠߊ߫.
ߊ߬ ߞߵߊ߬ ߟߊ߫ ߞߊ߬ߙߊ߲߬ߜߍ ߣߌ߫ ߞߊ߲ߜߍ ߣߌ߫ ߡߊ߲߬ߕߊ߬ߦߊ ߣߌ߫ ߘߐ߬ߝߐ ߟߎ߫ ߞߊ߬ߙߊ߲߬ ߞߙߊ߬ߡߐ߮ ߎߡߊߙ ߛߎ߬ߡߊ߬ߛߌ߫ ߞߊ߲ߕߍ ߓߟߏ߫߸ ߊ߬ ߣߌ߫ ߞߝߊ߬ ߜߘߍ ߟߎ߬، ߞߊ߬ ߓߐ߫ ߖߌ߬ߣߍ߬ ߞߊ߲ߓߍ߲߸ ߏ߬ ߞߍ߫ ߘߊ߫ ߡߞߊ߫ ߟߋ߬،  ߛߎ߰ߘߎ߬ߟߊ߫  ߛߊ߲߬ ߁߉߉߉ ߞߎ߲߬ߢߐ߲߯ ߛߓߊ߬ ߞߘߐ߫.
ߞߝߊ߬ ߛߓߍߣߍ߲ ߠߎ߬
ߊߘߊߡߊ߫ ߖߓߊ߬ߕߍ ߓߘߊ߫ ߞߝߊ߬ ߥߙߍߓߊߓߊ ߟߋ߬ ߛߓߍ߫ ߘߊߞߎ߲߫ ߛߌߦߊߡߊ߲߫ ߠߎ߫ ߘߐ߫ ߸ ߟߐ߲ߞߏ ߓߏߟߏ߲ ߛߌߦߊߡߊ߲߫ ߠߎ߫ ߘߐ߫߸ ߦߏ߫: ߖߎ߲ߛߊ ߣߌ߫ ߘߐ߬ߞߏ ߣߌ߫ ߛߊ߲ߡߊߛߓߍ ߣߌ߫ ߘߎ߰ߡߊ߬ߛߓߍ ߟߎ߬ ߘߐ߫, ߊ߬ ߣߌ߫ ߝߍߘߍ߲ߝߋ߲߫ ߞߊߙߊ߲ ߣߌ߫ ߣߌߡߊ߫ ߞߊߙߊ߲ ߣߌ߫ ߘߡߊ߬ߟߐ߲ ߣߌ߫ ߞߛߊ߬ߓߌ ߟߎ߬ ߘߐ߫߸ ߊ߬ ߣߌ߫ ߘߊ߲ߘߊߟߌ ߣߌ߫ ߓߘߍ߬ߓߘߍ߬ߟߌ ߥߘߋ߬ߥߘߋ߬ߟߌ ߣߌ߫ ߕߟߋ߬ߓߊ߰ ߞߊߙߊ߲ ߠߎ߬ ߘߐ߫߸ ߊ߬ ߣߌ߫ ߘߏ߫ ߜߘߍ߫ ߟߎ߫: ߣߌ߫ ߡߐ߰ ߘߴߊ߬ ߛߐ߬ߘߐ߲߫ ߞߵߊ߬ ߟߊߓߐ߫ ߞߎߡߊ߫ ߝߍ߬߸ ߊ߬ ߟߊ߫ ߞߊ߬ߝߊ߫ ߛߓߍߣߍ߲ ߓߘߊ߫ ߞߝߊ߬ ߄߃ ߞߎ߲߭ߛߌ߰߸ ߊ߬ ߞߋ߬ߟߋ߲߬ߞߋ߬ߟߋ߲߬ߠߊ ߓߍ߯ ߘߏ߲߬ ߦߋ߫ ߞߊ߬ߝߊ߫ ߡߐ߬ߟߐ߲߬ߡߊ ߟߎ߬ ߟߋ߬ ߘߌ߫߸ ߏ߬ ߟߊߒߡߊ ߘߏ߫ ߟߎ߫ ߝߟߍ߫:
ߦߟߌߡߊߛߙߋ ߟߎ߬
ߦߌߟߡߊ:ߘߊ߲ߘߊߟߌ ߓߏ߲߬ߘߊ ߦߌߟߡߊ:ߥߊ߲߬ߞߏ߲߬ ߖߊ߲ߞߊߙߏ ߦߌߟߡߊ:ߓߘߍ߬ߓߘߍ߬ߟߌ
ߞߎ߲ߘߙߊ߫ ߡߙߊ߬ߓߊ߰ߘߊ
ߞߎ߲ߘߙߊ߫ ߦߋ߫ ߖߌ߬ߣߍ߫ ߡߙߊ߬ߓߊ߰ߘߊ ߣߌ߫ ߓߏ߬ߞߋ߫ ߕߌ߲߬ߞߎߘߎ߲ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫.
ߞߎ߲ߘߙߊ߫ ߛߏ ߕߘߍ߬ ߦߋ߫ ߦߎߞߎ߲ߞߎ߲߫ ߡߊ߬ߙߊ ߟߋ߬ ߘߐ߫ ߝߊ߬ߙߊ߲߬ߛߌ߫ ߕߟߋ ߞߎ߲߬ߠߊ߬ߛߌ߮ ߘߐ߫.
ߊ߬ ߦߋ߫ ߖߡߊ߬ߣߊ ߞߐ߬ߘߎ߮ ߘߐ߫߸ ߘߊ߲߭ ߦߴߊ߬ ߣߌ߫ ߜ߭ߊ߯ߥߊߟ ߡߙߊ߬ߓߊ߰ߘߊ ߕߍ߫ ߥߙߏ߬ߘߎ߮ ߘߐ߫߸ ߡߊߟߌ ߡߙߊ߬ߓߊ߰ߘߊ ߕߍ߫ ߕߟߋ߬ߓߐ ߘߐ߫߸ ߖߌ߬ߣߍ߬ ߓߌ߬ߛߊߎ߫ ߕߍ߫ ߕߟߋ߬ߓߋ ߘߐ߫߸ ߊ߬߬ ߣߌ߫ ߛߣߍ߬ߜ߭ߊ߯ߟߌ߫ ߕߍ߫ ߞߐ߬ߘߎ߮ ߘߐ߫.
ߛߌ߰ߓߊ߮
ߞߎ߲ߘߙߊ߫ ߛߌ߰ߓߊ߮ ߕߘߍ߬ ߦߋ߫ ߡߐ߰ ߁߃߈߈߉߈ ߠߋ߬ ߘߌ߫ ߂߀߁߆ ߟߊ߫.
ߡߙߊ߬ߘߊ߬ߘߎ߯ߟߊ
ߡߙߊ߬ߘߊ߬ߘߎ߯ߟߊ߬ ߥߐ߯ߙߐ߫ ߟߋ߬ ߦߋ߫ ߞߎ߲ߘߙߊ߫ ߡߙߊ߬ߓߊ߰ߘߊ ߘߐ߫: ߜ߭ߌ߲ߜ߭ߊ߲߫߸ ߞߡߊߓߌ߫߸ ߞߎ߲ߘߙߊ߫ ߛߏ߫ ߞߣߐߟߊ߸ ߛߊ߲ߓߊߦߌߟߏ߫߸ ߛߊ߯ߙߊߓߏߦߑߘߐ߫߸ ߕߍߙߑߡߛߍ߫߸ ߊ߬ ߣߌ߫ ߦߎߞߎ߲ߞߎ߫.
ߦߟߌߣߐ ߣߌ߫ ߦߟߌߡߊߛߙߋ
ߦߌߟߡߊ:Category:ߖߌ߬ߣߍ߫ ߡߙߊ߬ߓߊ߰ߘߊ ߦߌߟߡߊ:Category:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲
ߖߋߞߋ߬
ߖߋߞߋ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߰ߘߎ߯ߟߊ ߘߏ߫ ߟߋ߬ ߘߌ߫ ߦߏ߭ߡߎ߲߬ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߝߎߟߊߡߏߙߌ߫
ߝߎߟߊߡߏߙߌ߫/ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߎ߱ ߘߏ߫ ߟߋ߬ ߘߌ߫߸ߜ߭ߥߊߟ ߡߙߊ߬ߓߊ߰ߘߊ ߞߣߐ߫߸ߓߏ߬ߞߋ߫ ߕߌ߲߬ߞߎߘߎ߲ ߘߐ߫߸ߊ߬ ߦߋ߫ ߓߏ߬ߞߋ߫ ߞߐ߰ߘߎ߯ߕߟߋ߬ߓߋ ߟߋ߬ ߝߊ߲߭ ߝߍ߬߸ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߁߀ ߂߀߇ ߟߋ߬ ߘߌ߫ ߂߀߁߄ ߠߊ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߝߎߟߊߡߏߙߌ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߜ߭ߥߊߟ ߦߌߟߡߊ:ߓߏ߬ߞߋ߫ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߊߓߎߓߊߞߊߙ ߛߘߌߞߌ (ߕߌߕߌ߬) ߞߡߊ߬߬ߙߊ߬
ߊߓߎߓߊߞߊߙ ߛߘߌߞߌ ߕߌߕߌ߬ ߞߡߊ߬ߙߊ߫ (ߊ߬ ߛߐ߬ߘߐ߲߲߬ ߘߊ߫ ߣߍߣߍߓߊ ߁߇ ߁߉߇߂) ߸ ߊ߬ ߕߘߍ߬ ߦߋ߫ ߖߌ߬ߣߍ߬ ߕߊ߲ߜߊߦߌ߫ ߕߊ߲ ߓߊ߬ߙߏ߲߬ߡߊ ߘߏ߫ ߟߋ߬ ߘߌ߫߸ ߊ߬ ߣߘߊ߬ ߞߍ߫ ߖߌ߬ߣߍ߬ ߛߘߍ߫ ߝߊ߬ߛߏ߬ߟߊ߬ߞߊ ߟߊ߬ߞߊ߬ߙߊ߲߬ߠߌ߲߬ߠߊ ߘߌ߫߸ ߞߴߊ߬ ߕߘߍ߬ ߊ߬ ߓߘߊ߫ ߞߍ߫ ߛߘߍ ߏ߬ ߟߎ߫ ߟߊ߫ ߢߍߡߌߘߊ ߘߌ߫ ߞߘߐ߬ߡߊ߲߫. ߊ߬ ߞߍ߫ ߘߊ߫ ߖߌ߬ߣߍ߬ ߝߊ߬ߘߌ߬ߡߊ߬ߞߟߏ ߞߏߕߌ߮ ߘߌ߫߸ ߦߊ߬ߣߴߊ߬ ߣߐ߬ߘߐߓߌ߬ߟߊ߬ ߕߍ߫ ߞߏ߲ߓߌߕߌ߮ ߟߊ߫ ߂߀߁߂ ߟߊ߫. ߊ߬ ߟߊ߫ ߟߌߝ߭ߊߔߎߟ ߥߊߟߌ ߞߍ߫ ߘߴߊ߬ ߡߊߟߐ߲߫ ߞߏ߫ ߓߊ ߟߋ߬ ߘߌ߫߸ ߊ߬ ߞߊ߬ ߕߎ߰ ߉ ߘߏ߲߬ ߃߃ ߘߐ߫߸ ߁߉߉߉-߂߀߀߀ ߞߟߏߞߕߏߦߊ ߛߋ߲߬ߝߍ߬߸ ߊ߬ ߞߊ߬ ߡߐ߱ ߟߎ߬ ߖߛߎ߬ߟߊ߬ߖߌ߰ ߕߎ ߡߍ߲ ߘߏ߲߬ ߦߋ߲߬߸ ߏ߬ ߞߍ߫ ߘߊ߫ ߊߙߑߛߋߣߊߟ ߣߌ߫ ߤߊߦߑߓߐߙ߭ߋ߬ ߟߎ߫ ߟߋ߬ ߕߍ߫.
ߛߘߍ (ߞߑߟߐߓ) ߞߎ߲߬ߕߊ߮
ߕߌߕߌ߬ ߞߡߊ߬ߙߊ߫ ߞߴߊ߬ ߕߏߟߏ߲߫ ߛߍ߲ߕ ߋߕߍ߲ߣ ߦߋ߫߸ ߊ߬ ߣߌ߫ ߟߊ߲ߛ ߣߌ߫ ߡߊߙߑߛߊߦ ߟߎ߫ ߦߋ߫ ߝߊ߬ߙߊ߲߬ߛߌ߬߸ ߊ߬ ߞߴߊ߬ ߕߏߟߏ߲߫ ߋߙߐߔߎ߬ ߎߋߝߊ  ߖߌߟߊߝߍ ߞߎ߲߬ߝߊ߮ ߘߐ߫ ߁߉߉߉ ߟߊ߫ ߡߊߙߑߛߊߦ ߦߋ߫) ߦߊ߬ߣߴߊ߬ ߟߊߕߊ߬ߡߌ߲߬ ߕߍ߫ ߟߌߝ߭ߊߔߎߟ ߡߊ߬.
ߟߌߝ߭ߊߔߎߟ
ߊ߲ߝߌߍߟ ߖߊ߬ߡߊ ߕߊ߫ ߦߋߟߌ߫ ߘߐ߫߸ ߞߴߊ߬ ߦߋ߫ ߟߐ߲ߣߌ߲ߦߊ ߗߍ߬ߝߊߘߌ߲ ߠߋ߬ ߘߌ߫߸ ߕߌߕߌ߬ ߕߏߟߏ߲߫ ߘߊ߫ ߊ߲ߝߌߍߟ ߦߋ߫ ߊ߬ ߣߌ߫ ߥߍߛߑߕ ߤߊ߲ߡ ߠߊ߫ ߢߐ߲߯ߓߍ߲ ߘߐ߫߸ ߞߏ߲ߓߌߕߌ߮ ߟߊ߫ ߁߉߉߉ ߟߊ߫߸ ߊ߬ ߝߊ߬ ߟߊ߫ ߛߊ߬ߦߊ ߘߎ߬ߛߊ߬ߜߍ߸ ߊ߬ ߞߵߊ߬ߟߎ߬ ߟߊ߫ ߛߎߘߊ߲ߠߌ߲ ߕߎ߭ ߘߏ߲߬߸ ߞߊ߬ ߓߊ߲߫ ߞߵߊ߬ ߗߎ߲߫ ߊ߬ ߞߎߡߋߙߋ߲ ߞߊ߲߬ ߊ߲ߝߌߍߟ ߝߏ߲߬ߘߏ ߝߍ߬߸ ߞߵߊ߬ ߕߘߍ߬ ߖߊ߬ߡߊ߫ ߞߐ߬ߡߐ߲߬ߞߐߡߐ߲ ߦߋ߫ ߕߊ߬ߡߌ߲ ߞߊ߲߬. ߊ߬ ߞߊ߬ ߕߎ߭ ߘߏ߲߬ ߕߏ߲߬ߟߊ߲ ߛߊ߬ߓߊ߫ ߕߎ߲߰ߣߍ߲߬ߢߐ߲߰ߠߊ ߘߐ߫ ߟߌߝ߭ߊߔߎߟ ߦߋ߫ ߁߉߉߉ ߝߏߓߐ ߓߊ߲߫ ߕߎߡߊ ߟߊ߫. ߊ߬ ߞߊ߬ ߛߎߘߊ߲ߠߌ߲ ߕߎ߭ ߘߏ߲߬ ߊߙߑߛߋߣߊߟ ߞߎ߲߬ ߤߊߦߑߓߐ߯ߙ߭ߌ߫߸ ߏ߬ ߞߊ߬ ߟߌߝ߭ߊߔߎߟ ߛߎߘߊ߲߫ ߊߙߑߛߋߣߊߟ ߡߊ߬ ߁ ߣߌ߫ ߀ ߠߊ߫. ߊ߬ ߞߊ߬ ߥߛߎ߬ ߞߎߘߎ߲ ߡߍ߲ ߞߍ߫ ߟߌߝ߭ߊߔߎߟ߸ ߊ߬ ߛߎߥߊ߲ߘߌ߫ ߘߊ߫ ߘߐ߬ߛߏ߰ߙߋ߬ߟߌ ߘߏ߫ ߛߋ߲߬ߝߍ߬ ߟߌߝ߭ߊߔߎߟ ߕߊ߲ߜߊߦߌ߫ ߛߘߍ ߟߊ߫ ߞߍߦߙߐ ߟߊ߫߸ ߏ߬ ߡߍ߲ ߘߓߐ߫ ߘߊ߫ ߕߏߟߏ߲ߠߊ ߁߀߀ ߟߎ߫ ߕߍ߫ ߂߀߀߆ ߟߊ߫߸ ߕߌߕߌ߬ ߞߍ߫ ߘߊ߫ ߉߁߲ ߠߋ߬ ߘߴߏ߬ ߘߐ߫. ߕߌߕߌ߬ ߞߍ߫ ߘߊ߫ ߊߝߙߌߞߌ߬ ߕߏߟߏ߲ߠߊ ߝߌߟߊߣߊ߲ ߠߋ߬ ߘߴߏ߬ ߘߐ߫߸ ߓߑߙߎߛ ߜ߭ߑߙ߭ߏߓߋߟߊ߯ߙ ߞߕߐ߫.
ߥߍߛߑߕ ߤߊ߲ߡ ߦߎߣߊߦߑߕߍߘ
ߊ߬ ߟߊ߫ ߥߊߟߌ ߞߟߊ߬ߣߐ߬ߦߊ߬ ߘߊ߫ ߤߊ߯ߙߌ߫ ߙ߭ߋߘߑߣߊߔ ߟߋ߬ ߓߟߏ߫߸ ߞߏߟߌ߲ߞߏߟߌ߲ ߂߁ ߂߀߀߀ ߟߊ߫߸ ߡߍ߲ ߥߏߘߌ ߛߙߊ߬ߕߊ ߕߘߍ߬ ߦߋ߫ ߊ߲߬ߜߌ߬ߟߋ߬ ߥߏߘߌ (ߔߐߣߌ߲) ߁ ߅߀߀ ߀߀߀ ߘߌ߫߸ ߣߴߊ߬ ߕߘߍ߬ ߘߌ߫ ߛߋ߫ ߞߍ߫ ߟߊ߫  ߔߐߣߌ߲߫ ߂ ߆߀߀ ߀߀߀ ߘߌ߫ ߝߐߟߌ߫ ߜߘߍ߫ ߘߐ߫߸ ߕߌߕߌ߬ ߛߋ ߦߋ߲߬߸ ߊ߬ ߞߴߊ߬ ߝߐ߫ ߞߏ߫ ߒ ߣߊ߬ ߣߍ߲߫ ߦߊ߲߭ ߠߋ߬ ߛߊ߫ ߒ ߘߌ߫ ߒ ߕߏߟߏ߲߫߸ ߕߏߟߏ߲߸ ߕߏߟߏ߲߫. ߊ߬ ߣߌ߫ ߞߊ߬ ߕߎ߭ ߘߏ߲߬߸ ߘߏ߲߬߸ ߘߏ߲߬. ߣߴߏ߬ ߕߍ߫ ߣߌ߫ ߥߏߘߌ߫ ߞߏ ߟߋ߬ ߕߘߍ߬ ߦߋ߫߸ ߒ ߕߎ߲߬ ߘߌ߫ ߕߏ߫ ߟߌߝ߭ߊߔߎߟ߸ ߞߊ߬ ߛߌߦߊߡߊ߲߫ ߘߟߊߘߍ߰. ߒ ߞߊߞߊ߲߫ ߞߊ߬ ߒ ߕߏߟߏ߲߫ ߠߋ߬߸ ߣߌ߫ ߒ ߡߊ߫ ߒ ߕߏߟߏ߲߫߸ ߏ߬ ߕߛߋ߫ ߓߍ߲߬ ߠߊ߫. ߊ߬ ߞߴߊ߬ ߟߊ߫ ߕߏߟߏ߲߫ ߝߟߐ ߞߍ߫ ߥߍߛߑߕ ߤߊ߲ߡ ߦߋ߫ ߞߏߟߌ߲ߞߏߟߌ߲ ߂߃ ߂߀߀߀ ߟߊ߫߸  ߗߌߙߏ߲ߠߌ߲ ߘߏ߫ ߛߋ߲߬ߝߍ߬ ߂-߁ ߟߋߌߛߋߛߑߕߍߙ ߛߕߌ ߝߍ߬߸ ߞߐߞߊ߲߫ ߓߐߟߌ ߘߏ߫ ߘߐ߫߸ ߕߌߕߌ߬ ߞߡߊ߬ߙߊ ߕߘߍ߬ ߘߊ߫ ߕߏ߬ߟߊ߲߬ߕߊ߲߬ ߁߄ ߕߎ߲߰ߣߍ߲߬ߢߐ߲߰ߠߊ ߘߐ߫߸ ߊ߬ ߡߊ߫ ߕߎ߰ ߛߌ߫ ߘߏ߲߬.
ߊ߬ߟ-ߌߕߌߤߊߘ
ߕߌߕߌ߬ ߘߐ߲ߘߐ߫ ߘߊ߫ ߊ߬ߟ-ߌߕߌߤߊߘ ߡߊ߬߸ ߓߌ߲ߠߊߥߎߟߋ߲ ߠߊ߫ ߃߀߀߃ ߟߊ߫߸ ߂߀߀߂-߂߀߀߃ ߥߎ߬ߛߎ ߕߐ߭ ߟߊ߫.
ߊ߬ߟ-ߛߟߌߦߊ߫
ߥߍߛߑߕ ߤߊ߲ߡ  ߠߊ߫ ߘߐ߲ߘߐߟߌ ߏ߬ ߓߊ߲߫ ߣߍ߲ ߂߀߀߃ ߟߊ߫߸ ߊ߲߬ߜߌ߬ߟߋ߬ߘߎ߰ ߞߟߏߞߕߏߦߊ ߘߐ߫߸ ߕߌߕߌ߬ ߓߐ߫ ߘߊ߫ ߊ߬ߟ-ߛߟߌߦߊ߫ ߛߘߍ ߘߐ߫߸ ߊ߬ ߟߊ߫ ߓߍ߲߬ߘߐ ߓߟߏߞߊ߭ ߞߐ߫ ߊ߬ߟߎ߬ ߣߌ߫ ߢߐ߲߯ ߕߍ߸ ߘߌ߬ߢߍ ߞߣߐߡߊ߬.
ߡߊ߲߬ߕߏ߲߬ߕߍ߬ߦߊ ߞߎ߲߬ߕߊ߮
ߕߌߕߌ߬ ߞߡߊ߬ߙߊ߫ ߕߘߍ߬ ߦߋ߫ ߖߌ߬ߣߍ߬ ߛߘߍߞߎߘߎ߲ ߓߊ߬ߙߏ߲߬ߡߊ ߘߏ߫ ߟߋ߬ ߘߌ߫߸ ߞߵߊ߬ ߕߊ߬ ߁߉߉߀ ߞߎ߲߬ߝߟߐ ߡߊ߬߸ ߞߊ߬ ߥߴߊ߬ ߛߌ߰ ߂߀߀߀ ߘߊߡߌߣߊ ߟߊ߫. ߊ߬ߟߋ ߟߋ߬ ߦߋ߫ ߖߊ߬ߕߋ߬ ߟߊ߫ ߖߌ߬ߣߍ߬ ߕߊ߲ߜߏߦߌ ߟߊߛߊ߬ߦߌ߬ߓߊ߰ ߞߟߏߞߕߏ ߘߌ߫߸ ߊߝߙߌߞߌ߬ ߕߏ߬ߟߊ߲߬ߕߊ߲ ߠߊ߫ ߟߊ߲ߘߦߊ ߘߐ߫߸ ߊ߬ ߞߴߊ߬ ߕߏߟߏ߲߫ ߊ߬ ߟߊ߫ ߖߡߊ߬ߣߊ ߢߍ߫ ߊߝߙߌߞߌ߬ ߡߊ߲߬ߕߏ߲ ߠߊ߫ ߖߌߟߊߝߍ ߂߀߀߄ ߘߐ߫߸ ߊ߬ ߞߊ߬ ߕߎ߭ ߃ ߟߋ߬ ߘߏ߲߬ ߞߙߎ ߦߌߟߡߊ ߘߐ߫߸ ߏ߬ ߟߋ ߦߴߊ߬ ߦߌ߬ߘߊ߬ ߟߊ߫ ߞߏ߫ ߕߎ߰ ߁ ߘߐߙߐ߲߫ ߠߋ߬ ߘߏ߲߬ ߘߴߊ߬ ߣߌ߫ ߛߊ߲߭ ߏ߬ ߘߊ߲߲߬ߠߌ߲߬ ߞߟߏߞߕߏ ߕߍ߫.
ߟߊ߬ߞߊ߬ߙߊ߲߬ߠߌ߲ ߞߎ߲߬ߕߊ߮
ߊ߬ ߞߍ߫ ߘߊ߫ ߖߌ߬ߣߍ߬ ߛߘߍߞߎߘߎ߲ ߗߋߕߌ߯ ߟߊߞߏߟߏ߲ ߘߌ߫߸ ߞߏߟߌ߲ߞߏߟߌ߲ ߠߊ߫ ߂߀߀߅ ߟߊ߫. ߖߌ߬ߣߍ߬ ߞߊ߲ߕߌ߯ ߞߘߐ߫ ߢߍߡߌߘߊ ߡߎߛߊ߫ ߘߊ߬ߘߌߛ ߞߡߊ߬ߙߊ ߞߵߊ߬ ߝߐ߫ ߖߊ߬ߡߊ ߘߐ߫߸ ߘߓߊ߬ߕߊ ߁߃ ߂߀߀߉ ߟߊ߫߸ ߞߴߊ߬ߟߋ߬ ߦߴߊ߬ ߝߍ߬ ߊ߬ ߦߋ߫ ߛߘߍߞߎߘߎ߲ ߝߊ߬ߛߏ߬ߟߊ߬ߞߊ ߟߊߛߌ߲߫. ߕߌߕߌ߬ ߕߐ߯ߦߊ߫ ߘߊ߫ ߘߓߊ߬ߕߊ ߕߐ߭ ߟߊ߫ ߂0߀߉ ߟߊ߫߸ ߞߵߊ߬ ߞߍ߫ ߝߊ߬ߛߏ߬ߟߊ߬ߞߊ ߛߋ߲ߞߏߟߊߘߐߦߊ ߗߋߕߌ߮ ߘߌ߫. ߞߊ߬ ߓߊ߲߫ ߞߵߊ߬ ߕߐ߯ߦߊ߫ ߥߊ߬ߛߌ߬ߥߙߊ ߉ ߟߊ߫ ߂0߀߉ ߟߊ߫߸ ߞߵߊ߬ ߞߍ߫ ߛߟߌ ߝߊ߬ߛߏ߬ߟߊ߬ߞߊ ߟߊ߬ߞߊ߬ߙߊ߲߬ߣߌ߲߬ߠߊ ߞߎ߲ߕߌ߮ ߘߌ߫߸ ߞߵߊ߬ ߓߌ߬ߟߊ߬ ߙ߭ߏߓߍߙ ߣߎߖ߭ߊߙߍߕ ߣߐ߭ ߘߐ߫. ߕߌߕߌ߬ ߞߊ߬ ߝߊ߬ߛߏ߬ߟߊ߬ߞߊ ߛߋ߲ߞߏߟߊߘߐߦߊ ߗߋߕߌ߮ߦߊ ߣߌ߫ ߛߟߌ ߝߊ߬ߛߏ߬ߟߊ߬ߞߊ ߟߊ߬ߞߊ߬ߙߊ߲߬ߠߌ߲ ߞߎ߲߬ߕߌ߰ߦߊ ߟߋ߬ ߟߥߊ߫ ߢߐ߲߮ ߝߍ߬ ߞߋߟߋ߲ߘߌ߫. ߕߌߕߌ߬ ߕߐ߮ߦߊ ߣߊ߫ ߞߊߙߏ߫ ߃ ߓߐ߫ ߟߊ߫߸ ߊ߬ ߣߐ߬ߘߐߓߌ߬ߟߊ߬ ߘߊ߫ ߡߊ߬ߡߊ߬ߘߌ߫ ߛߎ߬ߥߊ߬ߙߋ߬ ߟߊ߫߸ ߕߎߟߊߝߌ߲ ߁߅ ߂߀߀߉ ߟߊ߫߸ ߛߟߌ ߝߊ߬ߛߏ߬ߟߊ߬ߞߊ ߢߍߡߌߘߊ߫ ߞߘߐ ߘߏ߫߸ ߖߌ߬ߣߍ߬ ߕߊ߲ߜߊߦߌ ߞߙߎߝߊ ߛߌ߲߬ߝߏ߲ ߘߏ߫ ߟߎ߫ ߟߊ߫ ߓߊ߯ߙߊߢߐ߲߯ߦߊ ߡߊߓߍ߲߭ ߞߏߛߐ߲߬߸ ߊ߬ ߣߌ߫ ߛߟߌ ߝߊ߬ߛߏ߬ߟߊ߬ߞߊ ߖߍ߬ߘߍ ߛߌ߲߬ߝߏ߲ ߘߏ߫ ߟߎ߫ ߟߊ߫ ߓߍ߲߬ߓߊߟߌߦߊ ߞߏߛߐ߲߬.
ߓߍ߲߬ߘߐ ߓߟߏߕߍ߱
ߕߌߕߌ߬ ߞߡߊ߬ߙߊ ߟߊ߫ ߓߍ߲߬ߘߐ ߓߟߏߕߍ߰ ߞߏ ߟߊߥߊ߲߬ߞߊ߫ ߘߊ߫ ߕߎߟߊߝߌ߲ ߠߋ߬ ߟߊ߫ ߂߀߀߃ ߟߊ߫߸ ߕߌߕߌ߬ ߞߵߊ߬ ߘߐߛߎߡߊ߲߫ ߞߴߊ߬ ߞߍߕߐ߫ ߥߍߛߑߕ ߤߊ߲ߡ ߞߕߌ߫ ߟߊ߫. ߥߍߛߑߕ ߤߊ߲ߡ ߛߎߘߊ߲߫ ߘߴߊ߬ ߖߘߍ߬ ߡߊߞߊ߲ߞߊ߲ ߘߐ߫߸ ߞߕߌߖߌ߲ ߛߊ߲ߘߐߕߊ ߢߊߞߘߐ߫߸ ߕߌߕߌ߬ ߟߊ߫ ߓߍ߲߬ߘߐ ߞߎ߬ߙߎ߲߬ߘߎ ߕߌߢߍ߫ ߞߏ ߘߐ߫߸ ߞߏߟߌ߲ߞߏߟߌ߲ ߠߊ߫ ߂߀߀߆ ߟߊ߫.
ߝߊ߬ߘߌ߬ߡߊ߬ߞߟߏ ߞߏߕߌ߮
ߖߌ߬ߣߍ߬ ߓߍ߯ߦߊ ߞߊ߲ߕߌ߯ ߝߟߐ ߊߟߌߝߊ߫ ߞߐ߲ߘߍ߫ ߛߎߘߊ߲ߣߍ߲߫ ߞߎߘߊ ߞߍߣߍ߲߸ ߕߌߕߌ߬ ߕߐ߯ߦߊ߫ ߘߊ߫ ߞߏߟߌ߲ߞߏߟߌ߲ ߠߊ߫ ߂0߁߀ ߠߊ߫߸ ߞߵߊ߬ ߞߍ߫ ߖߌ߬ߣߍ߫ ߝߊ߬ߘߌ߬ߡߊ߬ߞߟߏ ߞߏߕߌ߮ ߘߌ߫߸  ߕߌߕߌ߬ ߟߋ߬ ߞߍ߫ ߘߊ߫ ߖߌ߬ߣߍ߫ ߝߊ߬ߘߌ߬ߡߊ߬ߞߟߏ߬ߟߊ߬ ߝߟߐ ߘߌ߫߸ ߡߍ߲ ߓߊ߯ߙߊ߫ ߘߊ߫ ߖߌ߬ߣߍ߫ ߞߎ߲߬ߠߊ߬ߛߌ߮ ߘߐ߫. ߊ߬ ߣߐ߬ߘߐߓߌ߬ߟߊ߬ ߘߊ߫ ߞߏ߲ߓߌߕߌ߮ ߟߊ߫ ߂߀߁߂ ߟߊ߫.
ߦߌߟߡߊ:ߝߊ߬ߘߌ߬ߡߊ߬ߞߟߏ ߦߌߟߡߊ:ߕߏ߬ߟߊ߲߬ߕߊ߲߬ߠߊ ߦߌߟߡߊ:ߖߌ߬ߣߍ߫ ߞߏߕߌ߮
ߞߏߟߊ߲ߞߘߐߢߐ߲߯ߦߊ߫ ߡߊ߲߬ߘߋ߲߲߫
ߞߏߟߊ߲ߞߘߐߢߐ߲߯ߦߊ߫ ߘߐ߫/ߛߏ߲߬ߖߘߊ߫ ߞߋߕߊ߬ߣߊ߬ ߘߴߊ߬ ߝߐ߫ ߸ߞߏ߫ߟߊߛߋ߫ ߢߐ߲߰ߡߊ߬ ߣߌ߫ ߞߏߟߊߢߐ߲߯ߞߘߐ ߣߌ߫ ߞߌ߬ߓߊ߬ߙߏ߬ߦߊ߬ߟߌ ߟߎ߫ ߣߊ߬ߝߊ ߥߊ߬ߙߊ ߡߊ߬ ߘߍ߭ ߞߣߐ߫ ߸ ߡߊ߲ߘߋ߲߫ ߞߊ߫ ߞߊ߲߫ ߠߋ߬ ߞߊ߬ ߞߍ߫ ߞߏ߫ ߞߍߕߊ߫ ߢߣߊߡߊ ߓߍ߯ ߞߊ߬ߟߊ ߡߊ߬ ߥߊ߯ߕߌ ߓߍ߯ ߟߊ߫ ، ߏ߬ ߘߐ߫ ߸ ߞߊ߬ߝߏ߬ߓߏߟߏ߲ ߠߎ߫ ߜߊ߲ߛߊ߲ ߦߋ߫ ߞߍ߫ ߢߐ߲߮ ߞߊ߬ߟߊߡߊ߬ ߟߋ߬ ߞߘߊߎ߫ ، ߬ߟߎ߫ ߞߋ߬ߟߋ߲߬ߞߋ߬ߟߋ߲߬ߣߊ ߝߣߊ߫ ߣߌ߫ ߞߎߓߋߘߊ ߦߋ߫ ߞߍ߫ ߢߐ߲߮ ߞߊ߬ߟߊߡߊ߬ ߞߍ߬ߣߍ‍߲ ، ߛߏ߫ ߡߌߛߍ߲ ߠߎ߬ ߦߋ߫ ߞߍ߫ ߘߎ߰ߓߊ ߞߊ߬ߟߊߡߊ߬ ߬ߟߎ߬ ߘߍ߲ߣߍ߲ ߡߍ߲ ߠߊ߫ ، ߘߎ߰ߓߊ ߟߎ߬ ߦߋ߫ ߞߴߊ߬ߟߎ߬ ߟߊ߫ ߞߎߓߋߛߏ ߟߎ߫ ߞߊ߬ߟߊߡߊ߬ ߞߎߓߋߛߏ ߝߣߊ߫ ߦߋ߫ ߞߍ߫ ߞߎߓߋߘߊ ߞߊ߬ߟߊߡߊ߬  ߏ߬ ߟߋ ߘߴߊ߬ ߞߍ߫ ߸ ߞߏ߫ ߓߊ߯ ߕߍ߰ ߖߡߊ߬ߣߊ ߝߊ߲߬-ߊ- ߝߊ߲߬ ߸ ߏ߬ ߕߍ߫ ߘߊ߲ߘߊ ߜߏߦߊ߫ ، ߞߌ߬ߓߊ߬ߙߏ߬ߦߊ߬ߟߌ ߏ߬ ߛߌߟߊ ߝߍ߬ ߸ ߝߏ߫ ߡߌ߬ߙߌ߲߬ߘߌ ߦߋ߫ ߕߏ߫ ߞߏߟߊ߲ߞߘߐߢߐ߲߯ߦߊ ߓߏ߲߬ߓߊ ߣߴߊ߬ ߘߐ߰ߡߊ߬ߣߍ߲ ߠߎ߫ ߟߋ߬ ߞߍ߫ ߟߊ߫ ߛߐ߲߬ ߞߘߊߎ߫ ، ߒ߬ߞߊ߬ ߗߋ߫ ߛߊ ߣߌ߫ ߓߊ߯ߙߊ߫ ߡߊߓߌߟߊ ߢߍߛߌߟߊ߲ߢߍ ߡߊ߬ ߸ ߞߏߟߊߢߐ߲߯ߞߘߐ ߟߎ߬ ߕߏ߫ ߞߍ߫ ߟߊ߫ ߕߟߋ߬ ߡߊ߬ ߟߎ߫ ߟߋ߬ ߘߐ߫ ߛߐ߲߬ ߞߘߊߎ߫ ، ߊ߬ ߝߏߦߌ߬ ߞߊ߬ߣߊ߬ ߞߍ߫ ߛߣߍ߬ߞߍ߬ ߕߎߡߊ ߟߎ߬ ߣߌ߫ ߛߎ߬ߡߊ߲߬ ߠߊ߬ߘߊ߲߬ ߥߊ߯ߕߌ ߟߎ߬ ߟߊ߫ ߸ ߝߏ߫ ߖߘߐ߬ߣߊ߲߬ ߞߏ ߡߍ߲ ߠߎ߬ ߓߊ߯ ߗߎ߲߫ ߖߡߊ߬ߣߊ ߖߘߍ߬ߞߎ߲ ߞߊ߲߬. ߛߏ߲߬ߖߘߊ߫ ߞߊ߲߫ ߞߏ߫ ߞߏߟߊߢߐ߲߯ߞߘߐ ߘߐ߰ߡߊ߲ߣߍ߲ ߣߴߊ߬ ߡߊ߲ߞߊ߲ ߣߴߊ߬ ߓߏ߲߬ߓߊ ߣߴߊ߬ ߓߟߋ߬ߓߟߋ ߦߋ߫ ߛߎ߯ߦߊ߫ ߣߊ߯ߣߌ߲ ߢߌ߲߬ ߠߎ߫ ߟߋ߬ ߘߌ߫߫.
ߞߏߟߊ߲ߞߘߐߢߐ߲߯ߦߊ߫ ߘߐ߰ߡߊ߬ߣߍ߲
ߞߏߟߊ߲ߞߘߐߢߐ߲߯ߦߊ ߘߐ߰ߡߊ߲ߣߍ߲ ߞߏߟߊ߲ߞߘߐߢߐ߲߯ߦߊ ߡߊ߲ߞߊ߲ ، ߏ߬ ߟߋ (ߟߊ߬ߘߍ ߘߌ߫ ): ߛߏ߫ ߁ ߥߟߊ߫ ߘߎ߰ ߁ ߞߣߐ߫ ߸ ߞߊ߬ߓߌ߬ߟߊ߬ߕߌ߮ ߟߎ߬ ߣߌ߫ ߟߎߕߌ߮ ߟߎ߬ ߘߌ߫ ߞߍ߫ ߛߏߕߌ߮ ߓߘߊ ߥߟߊ߫ ߘߎ߰ߕߌ߮ ߓߘߊ ، ߞߊ߬ߙߌ ߘߌ߫ ߟߊ߬ߘߍ ߞߍ߫ ߬ߟߎ߬ ߟߊ߫ ߞߎ߲߬ߕߌ߮ ߓߘߊ ، ߞߊ߲ߜߍ ߟߎ߬ ߝߣߊ߫ ߘߌ߫ ߟߊ߬ߘߍ ߞߍ߫ ߬ߟߎ߬ ߟߊ߫ ߞߌ߬ߣߊ ߓߘߊ ، ߡߏߙߌ ߟߎ߬ ߘߌ߫ ߟߊ߬ߘߍ ߞߴߊ߬ߟߌ߬ߡߊߡߌ߲ ߓߘߊ.
ߞߏߟߊ߲ߞߘߐߢߐ߲߯ߦߊ ߓߏ߲߬ߓߊ
ߞߏߟߊ߲ߞߘߐߢߐ߲߯ߦߊ ߓߏ߲߬ߓߊ ߏ߬ ߟߋ ( ߢߐ߲߯ߓߍ߲ ߘߌ߫ ): ߞߊ߬ߝߏ߬ ߁ ߞߣߐ߫ ߥߟߊ߫ ߞߊ߬ߝߏ߬ߓߏ߬ߟߏ߲߬ ߁ ߞߣߐ߫ ߸ ߛߏ߫ ߟߎ߬ ߣߌ߫ ߘߎ߱ ߟߎ߬ ߘߌ߫ ߢߐ߲߯ߓߍ߲ ߞߴߊ߬ߟߎ߬ ߟߊ߫ ߡߐ߰ߓߊ ߝߍ߬ ߞߎߓߋߛߏ ߟߊ߫ ، ߘߏ߲߬ߛߏ ߟߎ߬ ߝߣߊ߫ ߘߌ߫ ߢߐ߲߯ߓߍ߲ ߞߍ߫ ߘߏ߲߬ߛߏ߬ ߗߍߡߐ߮ ߟߊ߫ ߛߏ ߟߊ߫ ߸ ߥߟߊ߫ ߛߌ߰ ߓߏ߲߬ߠߊ ߤߊߡߊ߲ߕߍ߫ ߥߘߊ߫ ߝߊ߯ߟߊ ߝߍ߬ ߊ߬ߟߊ߫ ߛߏ ߟߊ߫
ߞߏߟߊ߲ߞߘߐߢߐ߲߯ߦߊ߫ ߓߟߋ߬ߓߟߋ߫
- ߞߏߟߊߢߐ߲߯ߞߘߐ ߓߟߋ߬ߓߟߋ، ߏ߬ ߟߋ ( ߜߊ߬ߙߊ) ߘߌ߫. ߒ߬ߓߊ߬ ߡߊ߲߬ߘߋ߲߫ ߞߙߎߝߊ ߖߍ߬ߘߍ ߞߣߐ߫ ߸ ߞߊ߬ߝߏ ߟߎ߬ ߣߌ߫ ߞߊ߬ߝߏ߬ߓߏߟߏ߲ ߓߍ߯ ߢߍߡߐ߮ ߟߎ߫ ߕߘߍ߬ ߟߊ߬ߘߍ߬ߓߊ ߡߍ߲ ߞߍ߫ ߟߊ߫ ߡߊ߲ߘߋ߲߬ ߡߊ߲ߛߊ ߖߍ߬ߘߍ ߝߍ߬ ߢߊ߬ߣߌ߲߬ߓߊ ߛߊ߲߬-ߊ- ߛߊ߲߬ ߸ ߏ߬ ߟߋ ߜߊ߬ߙߊ ߘߌ߫ ، ߞߏ߬ߣߌ߲߬ ߡߛߏ߬ ߕߎ߲߬ ߕߍ߫ ߕߘߍ߬ ߟߴߏ߬ ߘߐ߫ ߡߍ߲ߞߍ߭ ߸ ߊ߬ ߕߎ߲߬ ߦߋ߫ ߝߐ߫ ߟߴߊ߬ ߡߊ߬ ߏ߬ ߟߋ ߘߐ߫ ߞߏ߫ ߗߍ߬ ߜߙߊ. ߒ߬ߓߊ߬ ߬ߊߟߌ߬ߡߊߡߌ߲ ߕߎ߬ߙߋ ߕߋ߬ߟߋ ߘߐ߫ ߸ ߊ߬ ߕߘߍ߬ ߝߐ߫ ߟߊ߫ ߟߊ߬ߘߍ ߓߍ߯ ߘߐ߫ ߓߏ߲߬ߓߊ ߡߊ߬ ߟߋ߬ ߞߏ߫ ߓߙߊߓߐ ߦߌߟߡߊ:ߘߐ߬ߝߐ ߦߌߟߡߊ:ߞߏߟߊ߲ߞߘߐߢߐ߲߯ߦߊ߫ ߡߊ߲߬ߘߋ߲߲߫ ߦߌߟߡߊ:ߡߊ߲߬ߘߋ߲߬ ߡߌ߬ߙߌ߲߬ߘߌ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߡߊ߬ߟߌ߬ߓߊ ߦߌߟߡߊ:ߜ߭ߊ߲ߓߌߦߊ߫ ߦߌߟߡߊ:ߖߌ߬ߣߍ߬ ߓߌߛߊߏ ߦߌߟߡߊ:ߛߣߍ߬ߜ߭ߊߟߌ߫
ߞߊ߬ߙߌ߬ߝߊ߬ߡߘߎ߬ߦߊ߫
thumb|295x295px| ߞߊ߬ߙߌ߬ߝߊ߬ߡߏ߬ߙߌ߬ߦߺߊ߫ |alt=|left ߞߊ߬ߙߌ߬ߝߊ߬ߡߏ߬ߙߌ߬ߦߊ߬ ߦߋ߫ ߞߊ߲ߞߊ߲߫ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߞߣߐ߫. ߊ߬ ߣߌ߫ ߞߊ߲ߞߊ߲߫ ߕߍ ߦߋ߫ ߞߎߘߍ߫ ߆ ߟߋ߬ ߘߌ߫ ߞߐ߬ߘߎ߮ ߘߐ߫ ߸ߝߊߦߌߘߺߴߊ߬ ߣߌ߫ ߞߊ߲ߞߊ߲߫ ߓߘߊ߫ ߓߌ߬ߟߊ߬ ߢߐ߲߮ ߡߊ߬. ߊ߬ ߛߌ߰ߓߊ߮ ߦߋ߫ ߡߐ߰ ߄.߅߀߀ ߟߋ߬ ߘߌ߫ ߂߀߁߈ ߖߊ߬ߕߋ߬ߛߎ߬ߓߐ ߝߍ߬. ߊ߬ ߛߌ߰ߣߍ߲߬ ߡߌߟߏ ߓߊߓߊ ߟߋ߬ ߝߍ߬.
ߝߐߓߏߟߏ߲ߟߐ߲ߘߐߦߊ
ߞߊ߬ߙߌ߬ߝߊ߬ߡߘߎ߬ߦߊ߫ ߕߐ߯ߟߊߣߍ߲߫ ߦߋ߫ ߊ߬ߙߊ߲߬ߝߊ߲߫ ߞߊ߬ߙߌ߬ߝߊ߬ߡߘߎ߫ ߟߋ߬ ߟߊ߫. ߒ߬ߞߊ߬ ߦߊ߬ߣߴߏ߬ ߞߍ߫ ߕߐ߫߸ ߊ߬ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߓߎߙߡߊߞߓߊߟߊ߫ (ߞߵߏ߬ ߞߍ߫ ߦߟߌߓߌߟߊ ߘߴߊ߬ߟߎ߫ ߓߋ߲ߓߊ߫ ߓߎߙߊߡߊ߬ ߞߊ߬ߓߊ ߘߐ߫). ߞߏ߬ߣߌ߲߬ ߞߊ߬ ߓߍ߲߬ ߛߏ߫ ߞߣߐߡߐ߮ ߟߎ߬ ߟߊ߫ ߡߐ߰ߓߊ߬ ߓߏ߲ߧߊ ߡߊ߬߸ ߏ߬ ߟߎ߫ ߕߘߍ߬ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ «ߒ ߝߊ߬ ߓߘߍ ߓߘߊ»߸ ߞߵߏ߬ ߝߐ߫ ߢߊ ߞߍ߫ ߝߊ߬ߓߘߍ߬ߟߊ߫ ߘߌ߫.ߒ߬ߞߊ߬ ߟߏ߲ߟߊ߲ ߡߍ߲ ߠߎ߬ ߕߘߍ߬ ߦߋ߫ ߟߊ߬ߡߌߣߌ߲ ߠߎ߬ ߘߐ߫߸ ߏ߬ ߟߎ߬ ߕߘߍ߬ ߦߴߊ߬ ߞߟߌ߫ ߟߊ߫ ߟߋ߬ ߞߏ߫ ߛߋ߬ߘߊߞߘߐ߫.
ߞߊ߬ ߓߍ߲߬ ߜߐ߬ߛߐ߲߬ߞߐ߬ ߡߊ߬ߕߊ߲ߞߊ ߣߌ߫ ߓߍ߲߬ߓߊ߬ߟߌ߬ߦߊ ߟߎ߬ ߟߊߢߐ߬ߣߌ߲ ߡߊ߬߸ ߡߐ߰ߓߊ ߟߎ߬ ߞߵߊ߬ ߘߐߢߌߡߌ߲߫ ߞߵߊ߬ ߕߐ߮ ߦߟߍ߬ߡߊ߲߫ ߞߵߊ߬ ߞߍ߫ ߞߊ߬ߙߌ߬ߝߊ߬ߡߘߎ߬ߦߊ߫ ߘߌ߫߸ ߞߵߊ߬ ߕߐ߯ߟߊ߫ ߏ߬ ߟߏ߲ ߛߏߕߌ߮ ߊ߬ߙߊ߬ߝߊ߲߫ ߞߊ߬ߙߌ߬ߝߊ߬ߡߘߎ߫ ߟߊ߫.
ߞߏ߬ߣߌ߲߬ ߞߊ߬ߞߎߘߊ ߥߎ߬ߛߎ ߣߌ߲߬ ߝߏߣߌ߲ߞߋ ߟߎ߬ ߦߴߊ߬ ߞߟߌ߫ ߟߊ߫ ߟߋ߬ ߕߊ߲߬ ߞߏ߫ ߞߊ߬ߙߌ߬ߝߊ߬ߡߏ߬ߙߌ߬ߦߊ߫. ߕߎ߬ߡߊ߬ߘߐ߫ ߞߵߏ߬ ߟߊߥߟߌ߬ ߞߛߌ߬ߞߛߊ ߡߊ߬߸ ߥߟߴߊ߬ߟߎ߫ ߦߋ߫ ߞߍ߫ ߞߊ߬ߙߌ߬ߝߊ߬ߡߘߎ߫ ߞߏ߫ ߡߊߕߊ߲߬ߞߊ߬ ߞߏ ߘߐ߫ (ߡߘߎߦߊ߫) ߞߎߡߊ ߢߍߛߌߟߊ߲ߢߍ ߡߊ߬.
ߘߐ߬ߝߐ
ߞߊ߬ߙߌ߬ߝߊ߬ߡߘߎ߬ߦߊ߫ ߘߐ߬ߝߐ ߣߌ߫ ߓߊߕߍ߫ ߞߊ߬ߓߊ ߕߐ߭ ߟߎ߬ ߟߊ߫ ߘߐ߬ߝߐ ߟߎ߬ ߛߘߌ߬ߣߍ߲߫ ߦߋ߫ ߢߐ߲߮ ߠߊ߫ ߟߋ߬߸ ߞߵߊ߬ ߕߊ߬ ߥߌ߬ߟߌ ߡߊ߬ ߖߊ߬ߝߎߣߎ߲߫ ߤߊ߲߯ ߞߊ߬ ߓߊߕߍ߫ ߟߊߛߐ߬ߘߐ߲߬. ߊ߬ ߣߌ߫ ߖߊ߲߬ߞߊ߰ߣߊ߫ ߛߌ߮ ߛߌ߰ ߝߌ߬ߟߊ ߣߌ߫ ߞߐ߬ߖߊ߲ ߛߌ߱߸ ߊ߬ ߣߌ߫ ߞߓߊ߬ߟߊ߬ߓߊ߫ ߛߌ߮ ߞߎ߲߬ߕߊ߮ ߟߎ߬ ߞߘߐ߫. ߣߴߊ߬ ߡߊ߫ ߢߊ߬ ߞߏ߫ ߝߘߊ߫ ߞߍ߫ ߘߊ߫ ߦߋ߲߬ ߠߋ ߘߐ߫߸ ߓߍ߯ ߥߊ߫ ߘߴߊ߬ ߕߊ߫ ߛߏ߫ ߜߙߋ߬ߡߊߕߍ߰.
ߖߍ߲ߛߍ߲߫ ߞߍߣߍ߲ ߞߓߊ߬ߟߊ߬ߓߊ߫߸ ߞߊߣߊ߬ߙߊ ߟߎ߬ ߟߋ߬ ߕߏ߫ ߘߊ߫ ߓߊ߬ߣߙߊ ߟߎ߬ ߞߐ߫ ߦߋ߲߬߸ ߊ߬ߟߎ ߞߊ߬ ߛߊ߲߬ ߄߀ ߢߐ߲߰ ߞߍ߫ ߘߏ ߟߎ߬ ߞߐ߫ ߦߋ߲߬. ߊ߬ߟߎ߫ ߝߣߊ߫ ߥߟߌ߬ ߘߊ߫ ߞߊ߬ ߥߴߊ߬ߟߎ߫ ߡߊߞߍ߫ ߊ߬ߟߌ߬ߦߊ߬ߡߎ߬ߣߎ߲߬ߓߊ߫߸ ߥߊ߯ߕߌ ߡߍ߲ ߞߍ߫ ߘߊ߫ ߊ߬ߟߌ߬ߦߊ߬ߡߎ߬ߣߎ߲߬ ߛߌ߮ ߏ߬ ߘߐ߫߸ (ߒߠߋ) ߡߴߏ߬ ߖߊ߬ߕߋ߬ ߞߋߟߋ߲߫ ߟߐ߲߫ ߡߎߣߎ߲߬.
ߊ߬ߟߎ߫ ߥߟߌ߬ ߘߊ߫ ߦߋ߲߬ ߠߋ ߘߐ߫ ߛߊ߫ ߞߊ߬ ߣߵߊ߬ߟߎ߫ ߛߌ߰ ߜߎߕߎߙߎ߲߫ ߝߍ߬߸ ߛߋ߬ߘߊ߬ߖߎ߫ ߛߊ߬ߓߊ߫ ߕߘߍ߬ ߦߋ߫ ߦߋ߲߬ ߡߍ߲ ߘߐ߫. ߊ߬ߟߎ߫ ߞߊ߬ ߛߏ ߣߌ߲߬ ߕߐ߯ߟߊ߫ ߟߋ߬ ߞߏ߫ ߓߎߙߡߊߞߓߊߟߊ߫߹ [ߢߊߢߌߣߌ߲ ߦߋ߫ ߛߋ߲߬ߠߊ߫].
ߞߊ߬ߙߌ߬ߝߊ߬ߡߏ߬ߙߌ߬ߦߺߊ߫ ߞߊ߬ߓߌ߬ߟߊ߫ ߟߎ߬
ߛߏߕߌ߯ߦߊ ߦߋ߫ ߏ߬ ߟߎ߫ ߟߋ߬ ߓߟߏ߫ ߞߊ߬ߦߌ߯ ߥߊ߯ߕߌ߫ ߖߊ߲߫ ߞߺߵߏ߬ ߞߎ߲߭ ߞߍ߫ ߝߟߊ߬ߞߊ߬ߦߊ ߘߌ߫
ߞߊ߬ߙߊ߲߬ߕߊ߫ ߟߎ߬
ߝߘߏ߬ߓߊ߬ ߞߊߙߊ߲ߕߊ
ߝߘߏ߬ߓߊ߬ ߞߊߙߊ߲ߕߊ߫ ߂ ߦߋ߫ ߞߊ߬ߙߌ߬ߝߊ߬ߡߏ߬ߙߌ߬ߦߊ߬ ߛߏ ߞߣߐ߫ ߸ ߛߊ߯ߘߊ߫ ߝߟߐ ߦߋ߫ ߛߏ߫ ߕߍߡߊ߬. ߊ߬ ߞߊ߬ߙߊ߲߬ߘߊ ߣߺߴߊ߬ ߝߌߟߊ߲ߛߊ߯ߘߊ ߦߋ߫ ߛߏ ߓߐߘߊ ߟߊ߫ ߛߌ߯ߙߌ߲߫ ߝߊ߲߭ ߝߍ߬.
ߘߎ߲߬ߘߎ߬ߡߊ߬ ߞߊ߬ߙߊ߲߬ߕߊ߬ ߓߟߋߓߟߋ߫ ߝߌ߬ߟߊ߬ ߝߣߊ߫ ߦߋ߫ ߞߊ߬ߙߌ߬ߝߊ߬ߡߏ߬ߙߌ߬ߦߊ߬ ߛߏ ߞߣߐ߫ : ߞߋߟߋ߲ ߕߐ߯ ߞߏ߫ ߤߊߖߊ߬ߛߊߟߌߡߕߊߕߎ߬ߙߋ ߛߊ߯ߘߊ߫ ߝߟߐ ߞߊ߬ߣߌ߲߬. ߊ߬ ߝߌߟߊ߲ߛߊ߯ߘߊ ߕߐ߯ ߞߏ߫ ߡߊߙߌߦߡߊߜߍߞߓߊ߬.
ߊ߬ ߕߐ߬ ߞߋߟߋ߲ ߕߐ߯ ߞߏ߫ ߞߐߛߑߣߊߺߞ ߞߊ߲ߞߊ߲߫ ߓߐߘߊ ߟߊ߫. ߦߋ߲߬ ߦߋ߫ ߞߊ߬ߙߊ߲߬ߕߊ߬ ߓߟߋߓߟߋ߫ ߟߋ߬ ߘߌ߫. ߓߊ ߡߐ߰ ߘߌ߫ ߛߺߴߌ ߟߊ߫ ߞߊ߬ߙߊ߲ ߞߎ߲߬ߕߊ߮ ߓߍ߯ ߞߍ߫ ߟߊ߫ ߦߋ߲߬ ߝߛߊߦߌ߫. ߞߺߵߊ߬ ߘߊߡߌ߬ߣߊ߬ ߛߊ߯ߘߊ߫ ߝߟߐ ߣߌ߫ ߞߊ߬ߙߊ߲߬ߘߊ ߣߌ߫ ߝߌߟߊ߲ߛߊ߯ߘߊ ߡߊ߬ ߝߏ߯ ߖߊ߯ߓߘߊ. ߊ߬ ߜߙߋ߬ߡߊ߬ߕߍ߰ߓߊ߮ ߕߐ߯ ߞߏ߫  ߡߊ߬ߡߊߘߌߞߓߊ߬ ߸ߊ߬ ߞߊ߲߬ߕߐ߮ ߦߋ߫ ߥߟߊߺߛ ߘߌ߫.
ߛߌߦߊ߫ ߟߎ߬
ߞߊ߬ߙߌ߬ߝߊ߬ߡߏ߬ߙߌ߬ߦߊ߬ ߦߋ߫ ߞߓߊ߬ ߛߏ߫ ߟߋ߬ ߘߌ߫ ߝߊߦߌߘߊ߫. ߓߊ߬ߙߌ߬ ߛߌߦߊ߫ ߜߘߍ߫ ߟߎ߫ ߦߋ߲߬ ߡߍ߲ ߠߎ߫ ߣߊ߬ߣߍ߲߫ ߊ߬ߟߎ߬ ߟߊ߫ ߛߌ߰ߢߐ߲߰ߦߊ߬ ߘߐߘߌߦߊ ߞߏߛߐ߲߬. ߏ߬ ߘߊ߲ߘߐ߫ ߝߟߍ߫
ߞߐ߲ߘߍ ، ߝߏߝߣߊ ، ߘߎ߲ߓߎߦߊ ، ߓߊ߰ߦߐ ، ߛߎ߬ߥߊ߬ߙߋ ، ߕߎ߬ߙߋ ،ߛߊ߲ߜ߭ߊߙߺߋ ، ߞߙߏ߬ߡߊ ، ߘߊߓߏ ، ߞߊ߬ߡߙߊ ، ߞߋߕߊ ، ߓߙߋߕߋ ، ߓߊߙߺߌ ، ߓߊߟߑߘߋ߬.
ߞߊ߬ߙߌ߬ߝߊ߬ߡߏ߬ߙߌ߬ߦߊ߫ ߘߎ߰ߣߍ߲ ߘߏ߫ ߟߎ߫
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߖߌ߬ߣߍ߫ ߡߙߊ߬ߘߊ߬ߘߎ߯ߟߊ
ߘߊߦߌ ߞߊ߬ߓߊ
ߘߊߦߌ ߞߊ߬ߓߊ ߦߋ߫ ߞߊ߲ߞߊ߲ߞߊ ߟߋ߬ ߘߌ߫ ߡߍ߲ ߡߏߦߌ߫ ߘߊ߫ ߁߈߄߀ ߝߊ߲߭ߝߍ߬߸ ߘߌ߲ߜ߭ߌߙߊߦߌ߫ ߛߏ ߞߣߐ߫, ߞߵߊ߬ ߕߘߍ߬ ߊ߬ ߝߊ߬ ߦߋ߫ ߞߊ߬ߙߊ߲߬ߕߊ ߟߊ߫ ߛߋߞߎ߫ ߎߡߊߙߎ߫ ߕߊߟ ߓߘߊ߫. ߊ߬ ߕߘߍ߬ ߦߋ߫ ߡߏߙߌ ߟߋ߬ ߘߌ߫ ߛߋ߫ ߡߊ߫ ߞߍ߫ ߡߍ߲ ߠߊ߫ ߡߐ߰ ߛߌ߫ ߓߟߏ߫. ߊ߬ ߝߊ߬ ߟߋ߬ ߦߋ߫ ߞߙߊ߬ߡߐ߰ ߊߟߌߝߊ߫ ߡߊ߬ߡߘߎ߫ ߞߊ߬ߓߊ ߘߌ߫߸ ߊ߬ ߣߊ߫ ߦߋ߫ ߖߌߣߊߓߎ߫ ߝߊߘߌߡߊ߫ ߘߌ߫. ߞߙߊ߬ߡߐ߰ ߘߊߦߌ ߡߊߟߐ߲߫ ߘߴߊ߬ ߣߌ߫ ߛߊ߭ߡߏ߬ߙߌ߬ ߟߊ߫ ߕߍ߯ߜߟߍߦߊ ߟߋ߬ ߞߏߛߐ߲߬߸ ߓߊߏ߬ ߏ߬ ߣߴߊ߬ ߟߊ߫ ߞߍ߬ߟߍ ߘߛߍ߫ ߘߴߊ߬ ߟߊ߫ ߟߋ߬ ߞߟߍߞߕߍ߫. ߞߊ߲ߞߊ߲߫ ߘߋߡߌߛߍ߲ ߡߍ߲ ߠߎ߬ ߕߘߍ߬ ߘߊ߫ ߛߊ߰ߡߏ߬ߙߌ߬ ߞߟߍ ߘߐ߫ ߓߊߕߍ߫ ߟߊߡߌߣߌ߲ ߕߋ߭ (ߞߵߊ߬ߟߎ߫ ߡߊ߲߬ߛߊ ߟߎ߬ ߡߌ߬ߘߊ߬) ߘߐ߫߸ ߊ߬ ߕߘߍ߬ ߦߴߏ߬ ߟߎ߬ ߘߏ߫ ߟߋ߬ ߘߌ߫. ߊ߬ ߞߊ߬ ߛߊ߰ߡߏ߬ߙߌ߬ ߕߟߋ ߡߎ߰ߡߍ ߟߊߕߊ߬ߡߌ߲߬ ߞߊ߬ ߛߋ߫ ߕߎ߬ߓߊ߬ߓߎ߬ ߕߟߋ ߡߊ߬.
ߊ߬ ߟߊ߫ ߢߣߊߡߦߊ ߞߎ߲߬ߝߟߐ
ߘߊߦߌ ߞߊ߬ߓߊ ߞߵߊ߬ ߟߊ߫ ߞߊ߬ߙߊ߲ ߞߍ߫ ߦߙߐ ߣߌ߫ ߢߊ ߡߍ߲ ߡߊ߬߸ ߒ߬ ߡߴߏ߬ ߢߊߘߐߜߍ߫ ߟߐ߲߫ ߡߎߣߎ߲߬߸ [ߒ߬ ߓߍߣߵߏ߬ ߛߓߍ߫ ߞߐ ߟߊ߫]. ߛߊ߭ߡߏ߬ߙߌ߫ ߓߊ߲ߣߍ߲ ߖߊߡߙߐ߫ ߊߖߌ ߣߌ߫ ߥߙߐ߬ߞߘߐ߫ ߝߊ߭ߡߘߎ߬ ߟߎ߫ ߟߊ߫ ߞߍ߬ߟߍ ߘߊ߬ߘߌ߬ ߟߊ߫߸ ߏ߬ ߟߋ ߞߊ߬ ߡߊ߲߬ߘߋ߲߫ ߝߊ߲߭ ߓߍ߯ ߟߊߝߏ߬ ߞߘߍߜߍ߫߹ ߞߏ߫ ߡߏߙߌ߫ ߝߊ߲ߞߊ ߘߏ߫ ߦߋ߫ ߥߌ߬ߟߌ ߞߊ߲߬ ߝߊ߲߬ߞߊ ߟߊ߫. ߏ߬ ߟߋ ߛߍߥߊ ߞߊ߬ ߞߊ߲ߞߊ߲ߞߊ ߟߎ߬ ߟߐ߬ ߗߋߘߋ߲ ߘߏ߫ ߟߎ߫ ߟߊߥߟߌ߬ ߟߊ߫ ߞߊ߬ ߥߊ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߕߘߍ߬ ߓߌ߬ߛߊ߲߬ߘߎ߯ ߞߵߊ߬ߟߎ߬ ߟߊ߫ ߢߊߣߌ߲ ߦߌ߬ߘߵߊ߬ ߟߊ߫ ߊ߬ߟߎ߬ ߟߊߡߌߣߌ߲ ߛߎ߬ߣߎ߲߬ߞߋ ߟߎ߬ ߓߟߏ߫. ߏ߬ ߝߣߊ߫ ߞߵߊ߬ ߦߌ߬ߘߊ߬ ߞߏ߫ ߞߊ߬ ߓߊߕߍߞߊ߫ ߝߏߣߌ߲ߞߋ ߘߏ߫ ߟߎ߫ ߓߌ߬ߟߵߊ߬ ߝߍ߬߸ ߊ߬ ߣߴߏ߬ ߟߎ߬ ߦߋ߫ ߘߍ߬ ߞߍ߬ߟߍ ߟߊ߫. ߒ߬ߓߊ߬ ߖߌߣߊߓߎ߫ ߝߊߘߌߡߊ߫ ߘߊߦߌ ߕߘߍ߬ ߘߊ߫ ߞߍ߬ߟߍ ߏ߬ ߟߋ ߘߐ߫ ߊ߬ߟߌ߬ߡߊߡߌ߲߫ ߝߍ߬.
ߓߊߕߍ߫ ߟߊߡߌߣߌ߲ ߞߍ߬ߟߍ
ߞߍ߬ߟߍ ߏ߬ ߘߊߡߌ߬ߣߊ߬ ߘߊ߫ ߞߙߎ߬ߟߊ߬ߡߌߣߌ߲߫ ߠߋ߬ ߡߊ߬ ߞߊ߬ ߕߊ߬ߡߌ߲߬ ߜߙߋߘߎ߯ ߕߋ߬ ߟߊ߫߸ ߞߊ߬ ߥߴߊߡߊ߯ߣߊ߫ ߕߋ߬߸ ߞߊ߬ ߕߊ߬ߡߌ߲߬ ߓߊߛߊ߲ߘߐ߫ ߛߊ߰ߟߏ߲߬ ߠߊ߫ ߞߊ߬ ߥߴߊ߬ߟߎ߫ ߛߌ߰ ߞߏߟߏ߲ߞߊߟߊ߲߫ ߘߟߊ߫ ߣߏߙߊߛߏߓߊ߫ ߖߌ߲߭ ߡߊ߬. (ߞߍ߬ߟߍ ߣߌ߲߬ ߥߊ߫ ߘߊ߫ ߟߊߞߎߙߊ߲߫ ߞߏ߬ߙߊ߬ ߣߌ߫ ߥߟߋߕߋ߫ ߟߋ߬ ߡߊ߬߸ ߞߊ߬ ߣߊ߬ ߕߏ߫ ߖߐ߯ߡߌ߲ ߞߍ߫ ߟߊ߫ ߞߊ߲ߞߊ߲߫ ߛߏ ߞߣߐ߫, ߒ߬ߞߊ߬ ߒ߬ ߠߎ߫ ߘߊ߲߬ ߕߐ߫ ߦߋ߫ ߞߏߟߏ߲ߞߊߟߊ߲߫ ߠߋ߬ ߓߊߏ߬ ߘߊߦߌ ߟߊ߫ ߘߊ߲߬ ߘߊ߫ ߦߋ߲߬ ߠߋ߫). ߊ߬ߟߌ߬ߡߊߡߌ߲ ߞߵߊ߬ ߦߌ߬ߘߊ߬ ߦߋ߲߭ ߠߋ߬ ߞߴߊ߬ ߓߘߊ߫ ߣߏ߯ߙߊ߫ ߞߎ߲߬ߦߊ ߘߌ߫ ߒߘߐ߯ ߘߊߦߌ ߡߊ߬߸ ߘߊߦߌ ߛߌߟߊ߲߫ ߘߴߏ߬ ߟߋ ߝߌ߲߭ ߞߘߐ߫ ߞߊ߬ ߞߟߊ ߞߘߐߞߊ߬ ߞߊ߬ ߕߊ߯ ߘߌ߲ߜ߭ߌߙߊߦߋ߫߸ ߓߊߏ߬ ߡߐ߱ ߞߎ߲߭ ߕߏ߫ ߘߌߡߊ߲߫ ߠߋ߬ ߦߋ߫ ߞߍ߬ߟߍ ߞߎ߲߬ߦߊ ߘߐ߫. ߊ߬ ߥߊ߫ ߘߴߊ߬ ߝߐ߫ ߦߋ߲߬ߞߊ ߟߎ߬ ߢߍ߫ ߞߏ߫ ߛߊ߭ߡߏ߬ߙߌ߬ ߞߊ߲߫ ߞߏ߫ ߣߴߊ߬ ߛߋ߫ ߘߊ߫ ߞߏߟߏ߲ߞߊߟߊ߲߫ ߠߊ߫߸ ߞߴߊ߬ ߘߌ߫ ߥߊ߫ ߘߌ߲ߜ߭ߌߙߊߦߌ߫ ߕߋ߬. (ߞߎߡߊ ߣߌ߲߭ ߕߐ߭ ߘߌ߫ ߢߊߝߐ߫ ߡߊߞߌ߬ ߕߊߟ ߟߊ߫ ߘߐ߬ߝߐ ߘߐ߫ ߥߟߊ߫ ߣߏߙߊߛߏߓߊ߫).
ߞߊ߲ߞߊ߲߫ ߘߟߊߛߌ߭ ߣߌ߫ ߘߊߦߌ ߓߏ߬ߙߌ ߣߴߊ߬ ߛߊ߯ߘߊ
ߊ߬ߟߌ߬ߡߊߡߌ߲ ߥߊߕߐ ߜߊ߲ߞߎ߲߬ߘߐ߫ ߛߊ߰ߖߌ߫ ߞߊ߲ߡߊ߬߸ ߊ߬ ߞߊ߬ ߞߟߍ߬ߓߏ߬ߟߏ߲߬ ߞߋߟߋ߲߫ ߘߏ߲߬ ߞߡߍ߬ߓߙߋߡߊ߫ ߕߎ߬ߙߋ߬ ߓߟߏ߫ ߞߴߏ߬ ߦߋ߫ ߥߊ߫ ߞߊ߲ߞߊ߲߫ ߘߟߊߛߌ߰߸ ߞߏ߫ ߡߐ߰ ߞߊ߫ ߓߐ߫߸ ߞߎߡߊ߫ ߕߍ߫ ߘߊߦߌ ߡߊ߬.
ߏ߬ ߟߎ߬ ߝߣߊ߫ ߞߵߊ߬ ߞߴߊ߬ ߝߐߢߊ ߏ߬ ߡߊ߬߸ ߊ߬ߟߎ߫ ߞߊ߬ ߞߊߙߏ߫ ߛߊ߬ߓߊ߫ ߖߊ߬ߣߍ߲ ߞߍ߫ ߞߊ߲ߞߊ߲߫ ߘߟߊ߫. ߖߋ߬ߟߌ߫ ߗߍ [ߊ߬ ߕߐ߯ ߘߌ߬؟] ߟߋ߬ ߥߟߌ߬ ߘߊ߫ ߞߊ߬ ߥߊ߫ ߢߊߣߌ߲ ߏ߬ ߢߊߝߐ߫ ߞߡߍ߬ߓߙߋߡߊ߫ ߢߍ߫ ߞߏ߫ ߞߐ߲ߞߐ ߓߊ߲߫ ߕߐ߫ ߦߋ߫ ߞߊ߲ߞߊ߲ߞߊ ߟߎ߬ ߟߊ߫.
ߘߍ߰ߡߌ߲ ߟߐ߯ߟߊߣߍ߲߸ ߘߊߦߌ ߞߊ߬ ߞߊ߲ߞߊ߲߫ ߡߌߣߌ߲ߣߍ߲ ߏ߬ ߕߏ߫ ߞߊ߬ ߓߐ߫ ߔߘߊߞߌ߫߹ ߞߊ߬ ߥߴߊ߬ ߞߊ߬ߙߌ߬ߝߊ߫ ߞߊ߯ߓߊ߫ ߡߊ߲߬ߓߌ߫ ߟߊ߫߸ ߞߵߊ߬ ߕߘߍ߬ ߛߏ߬ߝߊ ߟߎ߬ ߓߘߴߊ߬ ߛߊ߯ߘߊ߫ ߞߊ߬ ߞߢߊ߬.
ߛߊ߬ߡߘߎ߬ߜߍ߫ ߞߐߛߊߦߌ ߣߊ߬ ߘߊ߫ ߘߊߦߌ ߓߏ߬ߙߌ߬ ߛߊ߲߬ߞߎߘߊ ߏ߬ ߟߋ ߕߘߍ߬߸ ߊ߬ ߞߵߊ߬ ߘߐ߯ߣߍ߲ ߠߎ߬ ߝߍ߯ߦߊ߫ ߞߏߛߓߍ߫߸ ߞߴߏ߬ ߟߎ߬ ߓߘߊ߫ ߖߊߝߏߦߊ ߞߍ߫.
ߘߊߦߌ ߛߊ߯ߘߊ
ߊ߬ߟߌ߬ߡߊߡߌ߲ ߣߴߊ߬ ߟߊ߫ ߞߍ߬ߟߍ ߥߟߌ߬ ߘߊ߫ ߘߊߦߌ ߛߊ߯ߘߊ߫ ߞߊ߲ ߡߊ߬ ߞߊ߬ ߥߵߊ߬ ߕߘߍ߬ ߞߊ߯ߓߊ߫߸ ߊ߬ߟߎ߫ ߞߊ߬ ߦߋ߲߭ ߖߌ߲߭ ߘߟߊߛߌ߰ ߕߡߍߢߍ߫. ߞߊ߬ ߞߋߟߊ ߗߋ߫ ߞߊ߯ߓߊ߫ ߡߊ߲߬ߛߊ߫ ߡߊ߬ ߣߊߟߌ߬ߡߎ߲߫ ߡߊ߲߬ߓߌ߬ ߞߋߕߊ߬ (ߞߊ߯ߓߊ߫ ߡߊ߲߬ߓߌ߫) ߘߌ߫߸ ߞߏ߫ ߣߴߊ߬ ߕߴߊ߬ ߝߍ߬ ߞߏ߫ ߦߴߊ߬ ߟߊ߫ ߛߏ ߛߐ߬ߘߐ߲߬ ߞߴߊ߬ ߦߋ߫ ߘߊߦߌ ߘߴߊ߬ ߡߊ߬.
ߞߏ߬ߣߌ߲߬ ߞߊ߯ߓߊ߫ ߖߌ߲߭ ߕߘߍ߬ ߦߋ߫ ߛߏ߫ ߝߌ߬ߟߊ߫ ߟߋ߬ ߘߌ߫ ߖߌ߲߬ ߞߋߟߋ߲ ߞߣߐ߫. ߏ߬ ߟߎ߫ ߕߎ߲߬ ߓߘߊ߫ ߝߐ߫ ߢߐ߲߮ ߞߐ߫ ߘߊߦߌ߫ ߞߏ ߘߐ߫ ߝߴߊ߬ߟߎ߫ ߕߎ߲߬ ߓߍ߫ ߢߌߣߌ߲߫ ߞߊ߬ ߕߏ߲ ߕߊ߬ ߢߐ߲߮ ߞߊ߲߫ ߡߊ߬. ߘߊߦߌ ߣߵߏ߬ ߦߋ߫ ߟߊ߸ ߊ߬ ߞߵߊ߬ ߝߴߊ߬ߟߎ߬ ߢߍ߫ ߞߴߊ߬ߟߎ߬ ߦߋ߫ ߥߴߊ߬ ߝߐ߫ ߛߊ߬ߡߘߎ߬ߜߍ߫ ߢߍ߫ ߞߏ߫ ߒߠߋ ߘߌ߫ ߓߐ߫ ߛߌߣߌ߲߫ ߛߎ߲߰ߕߟߋ (ߥߊ߬ߟߌ߬ߤߊ߬ ߕߟߋ) ߟߊ߫߸ ߏ߬ ߝߐ ߝߊ߰ߡߊ ߢߍ߫߸ ߊ߬ ߞߏ߫ ߞߴߊ߲ ߧߴߏ߬ ߘߐߞߐ߬ߣߐ߲߫ ߓߊߏ߬ ߊ߬ ߕߍߣߵߏ߬ ߝߘߏ߬ ߟߊ߫.
ߞߣߍ ߓߐ߫ ߣߍ߲߸ ߛߊ߬ߡߘߎ߬ߜߍ߫ ߓߊ߲߫ ߣߍ߲ ߥߊ߬ߟߌ߬ߤߊ߬ ߛߊߟߌ ߟߊ߫߸ ߊ߬ ߞߏ߫ ߛߏ߬ߝߊ ߟߎ߬ ߢߍ߫ ߞߴߊ߬ߟߎ߬ ߦߴߊ߬ߟߎ߬ ߘߐߓߍ߲߬. ߏ߬ ߡߊ߫ ߡߍ߲߫ ߌߞߘߐ߫߸ ߞߊ߯ߓߊ߫ ߖߌ߲߭ ߘߊߦߟߍ߬ ߘߊ߫߸ ߘߊߦߌ ߞߵߊ߬ ߞߍ߫ ߔߏߦߌ߫߹ ߞߊ߬ ߕߟߋ߬ߓߐ ߛߌߟߊ ߕߊ߬ ߞߊ߬ ߥߴߊ߬ ߦߋ߫߸ ߏ߬ ߓߍ߯ ߘߐ߫ ߝߊ߰ߡߊ ߣߴߊ߬ ߟߊ߫ ߞߍ߬ߟߍ ߡߊ߫ ߓߌ߬ߟߵߊ߬ߟߎ߬ ߦߟߌ߫ ߘߐ߫.
ߊ߬ߟߎ߫ ߓߌ߬ߟߊ߬ ߕߎߡߴߊ߬ߟߎ߬ ߦߟߌ߫ ߘߐ߫߸ ߝߊ߰ߡߊ ߞߊ߬ ߊ߬ߙߊ߬ߝߊ߲ ߖߋ߬ߟߌ ߞߊ߲ ߡߍ߲߫ ߘߌߦߌ ߡߓߊߟߌߡߊ߫ ߟߊ߫ ߞߏ߫:
ߊ߬ ߓߘߊ߫ ߓߐ߫߸ ߘߊߦߌ ߞߊ߬ߓߊ ߓߘߊ߫ ߓߐ߫߹, ߢߌ߬ߣߌ߲߬ߞߊ߬ߓߊߟߌ ߣߌ߫ ߛߊ߯ߘߊ߫ ߓߊߟߌ߸ ߞߐ߲߬ߞߐ߲ߛߊ߬ߘߊ߹ ߖߌߣߊߓߎ߫ ߝߊߘߌߡߊ߫ ߘߋ߲߫ ߜߌ߲߬ߜߌ߲߫ ߗߋ߬ߖߎ߮߸ ߊ߬ ߥߊߕߐ ߝߟߍ߫߸ ߊ߯߹ ߞߏ߬ߣߌ߲߬ ߓߌ߬ ߕߊ ߣߌ߲߬ ߡߊ߫ ߞߍ߫ ߟߊ߲߬ߝߌ߬ߦߊ߬ ߘߋ߲ ߗߍ߬ ߣߊ߯ߣߌ߲ ߝߋ߲߫ ߞߐ߫ ߘߋ߬߹ ߖߊ߰ ߞߐ߲߬ߞߐ߲߬ ߦߋ߫ ߞߍ߫ ߟߊ߫ ߗߍ߭ ߘߏ߫ ߡߵߊ߬ ߞߐ߫ ߟߋ߬߸ ߊ߬ ߓߊ߯ ߦߋ߫ ߢߊ ߟߊ߫ ߞߐ߲߬ߞߐ߲ ߘߌ߫ ߛߊ߬.
ߝߊ߰ߡߊ ߞߊ߲߫ ߞߏ߫ ߌ߫ ߖߋ߬ߟߌ߫ ߊ߬ߙߊ߬ߝߊ߲߫߹ ߖߊ߰ ߌ ߘߊ ߓߏ߲߬ߓߊ߫ ߕߊ߲߬ ߠߋ߬ ߌ ߞߎ߬ߛߊ߲߬ ߞߎߡߘߊߓߊ߫ ߝߐ ߝߣߊ߫ ߟߊ߫߸ ߞߏ߬ߣߌ߲߬ ߕߐ߬ ߦߴߌ ߘߊ ߟߊ߫ ߥߊ߬ߙߊ ߟߊ߫ ߡߎߣߎ߲߬߸ ߊߟߎ߫ ߦߴߊ߬ ߟߊߣߊ߬ ߞߊ߬ ߘߏ߯ߣߍ߲߫ ߝߙߵߊ߬ ߘߊ ߟߊ߫ ߛߴߊ߬ ߘߌ߫ ߛߋ߫ ߞߎߡߓߊ߫ ߜߘߍ߫ ߢߊߝߐ߫ ߡߍ߲ ߓߏ߲߬ߓߊ߫ ߣߌ߲߬ ߘߌ߫. ߏ߬ ߟߋ ߞߍ߫ ߘߴߊ߬ ߘߊ ߝߙߊ ߘߌ߫ ߡߎ߬ߙߎ ߟߊ߫ ߝߎߊ߲߫߹ ߊ߬ ߞߵߊ߬ ߞߊ߲ߕߏ߫ ߊ߬ ߘߊ ߝߙߊ߫ ߕߎߡߊ ߟߊ߫ ߞߏ߫ ߤߊߟߴߌ ߞߊ߬ ߒ ߘߊ ߝߙߊ߫߸ ߒ ߘߴߊ߬ ߝߐ߫ ߓߊߏ߬ ߗߍ߭ ߟߎ߬ ߡߊߕߐ߯ߕߊ ߟߋ߬ ߦߋ߫.
ߊ߬ߟߎ߫ ߘߛߍߣߍ߲ ߘߊߦߌ ߛߊ߯ߘߊ ߘߐ߫߸ ߊ߬ߟߎ߫ ߕߊ߬ߡߌ߲߬ ߘߴߊ߬ ߘߙߎ߬ ߟߊ߫ ߝߊ߲߭ ߓߍ߯ ߘߐ߫ ߞߏ߫ ߘߊߦߌ ߓߘߊ߫ ߡߌ߬ߘߊ߬ ߛߏ߬ߝߊ ߟߎ߬ ߓߟߏ߫ ߞߵߊ߬ ߝߊ߰.
ߘߋߓߦߊ ߣߴߊ߬ ߟߊ߫ ߞߏ ߞߎ߲߬ߘߏ߲
ߘߊߦߌ ߞߐߛߊߦߌ ߏ߬ ߝߍ߬߸ ߊ߬ ߥߊ߫ ߘߴߊ߬ ߝߘߎߡߊ ߟߎ߬ ߕߘߴߊ߬ ߓߊߘߋ߲ ߠߎ߬ ߞߎ߲߬ ߝߘߎ ߟߊ߫. ߊ߬ ߞߓߊ߫ ߘߊ߫ ߞߵߊ߬ ߞߊ߲ߕߏ߫ ߞߏ߫: ߋ߹ ߊ߬ ߞߍߣߍ߲߫ ߦߋ߫ ߘߌ߬ ߕߋ߲߬߹ ߓߊ߰ ߊߟߎ߫ ߣߊ߬ ߒ ߝߊ߰ߞߏ ߟߋ߬ ߡߍ߲߫ ߠߊ߫؟ ߊ߬ߟߎ߫ ߞߵߏ߬ ߖߋ߬ߓߌ߬ ߞߏ߫ ߞߏߛߓߍ߫, ߊ߬ ߞߵߊ߬ ߦߌ߬ߘߊ߬ ߞߴߏ߬ ߞߵߊ߬ ߞߎ߲߬ ߓߐ߫. ߏ߬ ߞߍ ߊ߬ ߕߊ߬ߡߌ߲߬ ߘߴߊ߬ ߟߊ߫ ߡߐ߰ߦߊ ߝߍ߬ ߞߊ߬ ߓߊߘߋ߲ ߠߎ߬ ߘߐߜߍ߬ߘߍ߲߬ߣߍ߲ ߕߏ߫ (ߖߌߣߊ߫ ߞߏ߫ ߞߎߡߊ ߡߍ߲ ߘߙߎ߬ߣߍ߲߬ ߦߴߊ߬ ߟߊ߫ ߘߐ߬ߝߐ ߟߊ߫ ߞߙߎߕߎߕߎߕߎ߫߹ ߏ߬ ߟߎ߫ ߣߊ߬ ߞߎ߲ ߠߋ߬ ߞߍ߫ ߘߊ߫ ߘߐ߬ߜߍߘߍ߲ ߏ߬ ߟߋ ߘߌ߫).
ߞߏ߫ ߕߎ߬ߓߊ߬ߓߎ ߟߎ߬ ߣߊ߬ ߛߊ߬ߡߘߎ߬ߜߍ߫ ߕߎ߬ߙߋ߫ ߡߌ߬ߘߊ߬ ߟߊ ߞߘߏߥߊߙߌ߫ ߜ߭ߟߋߡߎ߫߸ ߊ߬ߟߎ߫ ߛߘߎ߬ߧߊ ߞߊ߲ߞߊ߲߫ ߘߐ߫߸ ߊ߬ ߞߵߊ߬ ߢߌߣߌ߲߫ ߊ߬ߟߎ߫ ߝߍ߬ ߞߏ߫ ߣߴߊ߬ߟߎ߫ ߘߌ߬ߢߍ߬ ߘߊ߫ ߞߴߊ߬ߟߎ߬ ߦߋ߫ ߞߊ߲ߞߊ߲߫ ߡߊߟߴߊ߬ ߘߌ߫. ߝߊ߬ߣߊ ߟߎ߬ ߥߊ߫ ߘߴߊ߬ ߝߐ߫ ߘߊߦߌ ߢߍ߫ ߞߏ߫ ߛߊ߭ߡߏ߬ߙߌ߬ ߦߋ߫ ߛߌߟߊ ߟߊ߫ ߞߊ߬ ߞߊ߲ߞߊ߲߫ ߡߟߊ߫. ߊ߬ ߝߣߊ߫ ߞߵߏ߬ ߟߋ ߞߴߊ߬ ߟߊ߫ ߘߊ߬ߝߋ ߕߊ߭ ߘߌ߫ ߞߵߊ߬ߟߎ߫ ߛߊ߲ߕߍ߰ ߞߊ߬ ߥߊ߫ ߞߴߊ߬ߟߎ߬ ߘߐ߫ ߞߵߊ߬ ߞߊ߲ߕߏ߫ ߝߊ߰ߡߊ ߡߊ߬ ߞߏ߫ ߛߊ߭ߡߏ߬ߙߌ߬ ߟߋ߬߸ ߏ߬ ߣߵߊ߬ ߞߐߝߍߣߍ߲߫ ߠߊ߸ ߞߏ߫ ߒ ߡߴߊ߬ ߝߴߌ ߦߋ߫ ߒߞߏ߫ ߊ߬ߟߎ߬ ߘߴߌ ߣߐ߬؟ ߝߊ߰ߡߊ ߘߊ߲߬ ߘߴߊ߬ ߡߊߝߍߣߍ߲ ߠߋ߬ ߡߊ߬ ߕߋ߲߬ ߞߊ߬ ߥߴߊ߬ ߦߋ߫.
ߓߌ߲߲ߕߎߡߏߘߌߦߊ߫
ߓߌ߲ߕߎߡߏߘߌߦߊ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߓߏ߬ߞߋ߫ ߕߌ߲߬ߞߎߘߎ߲߫ ߣߴߊ߬ ߡߙߊ߬ߓߊ߰ߘߊ ߞߣߐ߫߸ߊ߬ ߦߋ߫ ߖߌ߬ߣߍ߬ ߞߊ߲ߓߍ߲ ߕߋ߬ߟߋߓߋ߫ ߘߐ߫߸ߊ߬ ߘߏ߲߬ ߦߋ߫ ߘߎ߰ߣߍ߲߫ ߘߏ߫ ߟߋ߬ ߘߌ߫߸ߡߍ߲ ߛߌ߰ߓߊ߮ ߞߊ߫ ߓߏ߲߬ ߞߏߛߓߍ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߰ ߂߇ ߆߀߀ ߟߋ߬ ߘߌ߫߸߂߀߁߆ ߟߊ߫. ߦߌߟߡߊ:ߘߎ߰ߡߊ߬ߛߓߍ
ߝߌ߬ߙߌߕߐ߲߬
ߝߌ߬ߙߌߕߐ߲߬ ߠߋ߬ ߦߋ߫ ߛߙߊ߬ߟߏ߲߬ ߞߎߓߋߘߊ ߣߴߊ߬ ߛߏ߫ ߞߎ߲ߓߊ ߘߌ߫. ߊ߬ ߘߎ߱ ߟߋ߬ ߘߌ߫ ߡߍ߲ ߝߊ߲߬ߓߊ ߦߋ߫ ߟߌ߲ߓߊ߲߫ ߡߊ߲ߞߊ߲ ߞߐ߰ߖߌ߬ߘߊ ߟߊ߫߸ ߊ߬ ߣߴߊ߬ ߛߌ߰ߣߍ߲߬ ߦߋ߫ ߖߡߊ߬ߣߊ ߕߟߋ߬ߓߋ ߕߌ߲߬ߞߎߘߎ߲ ߠߋ߬ ߘߐ߫.
ߝߌ߬ߙߌߕߐ߲߬ ߠߋ߬ ߦߋ߫ ߛߙߊ߬ߟߏ߲߫ ߡߐ߰ߡߊ߬ߦߙߐ ߓߊߖߎߡߊ ߕߊ߲ߓߊ߲ ߘߌ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߊ߲ߓߊ߲ ߘߌ߫߸ ߣߊ߲߬ߝߟߏ߬ߦߊ߬ߟߌ ߕߊ߲ߓߊ߲ ߘߌ߫߸ ߟߐ߲ߣߌ߲ߦߊ ߕߊ߲ߓߊ߲ ߘߌ߫߸ ߊ߬ ߣߌ߫ ߞߊ߬ߙߊ߲ ߣߌ߫ ߓߘߍ߬ߓߘߍ߬ߟߌ߸ ߓߊߏ߬ ߊ߬ߟߋ ߟߋ߬ ߦߋ߫ ߛߙߊ߬ߟߏ߲߫ ߞߎ߲߬ߠߊ߬ߛߌ߮ ߡߊߞߍߦߙߐ ߘߌ߫ ߝߌ߬ߙߌߕߐ߲߬ ߛߌ߰ߓߊ߮ ߕߘߍ߬ ߦߋ߫ ߡߐ߰ ߁.߀߅߆.߉߆߄ ߠߋ߬ ߘߌ߫ ߂߀߁߅ ߕߐ߯ߛߓߍߟߌ ߘߐ߫. ߝߌ߬ߙߌߕߐ߲߬ ߞߐߓߌߟߊ߫ ߟߊ߫ ߖߌߦߊߓߍ ߘߏ߫߸ ߂߀߀߆ ߟߊ߫. ߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߊ߲߬ߓߊ ߓߌ߲ߓߌ߲ߣߍ߲߫ ߦߴߊ߬ ߘߊ߲ߞߊ߲ ߠߋ߬ ߡߊ߬߸ ߏ߬ ߡߍ߲ ߝߊ߲߬ߓߊ ߦߋ߫ ߓߊߖߟߎ ߛߍߙߊߟߋߏ߲ߣ ߓߊߓߌߟߊ ߘߐ߫߸ ߏ߬ ߟߋ ߞߵߊ߬ ߞߍ߫ ߘߎߢߊ߫ ߛߎ߲ߞߎ߲ ߘߊ߲ߞߊ߲ ߓߍ߯ ߘߐ߫ ߓߟߋ߬ߓߟߋ ߘߌ߫ ߖߌ߫ ߘߎ߲ ߘߐ߫. ߝߌ߬ߙߌߕߐ߲߬ ߛߌ߰ߓߊ߮ ߘߐߕߟߊߣߍ߲߫ ߦߋ߫ ߟߋ߬ ߛߌߦߊ ߡߊ߬߸ ߊ߬ ߣߌ߫ ߟߐ߲ߠߌ߲ߦߊ ߣߌ߫ ߣߊߡߎ߲. ߛߙߊ߬ߟߏ߲߬ ߛߌߦߊ ߓߍ߯ ߥߙߍߓߊߓߊ ߦߋ߫ ߝߌ߬ߙߌߕߐ߲߬ ߛߏ ߞߣߐ߫߸ ߒ߬ߞߊ߬ ߛߌߦߊ߫ ߛߌ߫ ߦߙߌߞߊ ߡߊ߫ ߛߋ߫ ߛߏ ߛߌ߰ߓߊ߮ %߂߈ ߘߐ߫. ߦߴߊ߬ ߦߋ߫ ߢߊ ߡߍ߲ ߛߙߊ߬ߟߏ߲߫ ߘߌ߲߬ߞߌߙߊ ߓߍ߯ ߘߐ߫߸ ߞߙߌ߬ߦߏ߫ ߞߊ߲ ߠߋ߬ ߦߋ߫ ߝߐ߫ ߟߊ߫ ߞߊ߲ ߓߍ߯ ߘߌ߫ ߝߌ߬ߙߌߕߐ߲߬ ߛߏ ߞߣߐ߫߸ ߞߏ߬ߣߵߊ߬ ߞߊߖߊ߲߬ ߞߍߟߌ ߟߊ߫ ߞߴߊ߬ ߦߋ߫ ߞߍ߫ ߞߊ߲ ߓߍ߯ ߘߐ߫ ߢߍߕߊ ߘߌ߫ ߝߐߟߌ ߘߐ߫. ߝߌ߬ߙߌߕߐ߲߬ ߛߏ ߜߍ߲߭ ߕߍ߰ ߘߊ߫ ߁߇߉߂ ߕߙߊߓߊ ߁߁ ߠߋ߬ ߡߊ߬ ߡߊ߬ ߝߊߙߌ߲ ߖߐ߲߭ߣ ߞߑߟߊߙߞߑߛߐ߲߬ ߓߟߏ߫߸ ߓߙߌߕߊ߲ߓߊ߫ ߝߌ߰ߡߊ߲ ߠߎ߬ ߣߌ߫ ߡߐ߰ ߞߊ߲ߤߙߐߦߊߣߍ߲ ߡߍ߲ ߠߎ߬ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߋߞߐߛߌ߫ ߞߎߘߊ߫ ߥߙߎߣߍ ߟߎ߬߸ ߡߍ߲ ߠߎ߬ ߡߊߘߏ߬ߣߌ߲߬ ߘߊ߫ ߞߊ߬ ߥߴߊ߬ߟߎ߬ ߘߌ߫ ߛߙߊ߬ߟߏ߲߫ ߛߍߙߊ߫ ߟߋߏ߲ߣ ߥߊߟߌߘߊ ߓߟߏ߫. ߝߌ߬ߙߌߕߐ߲߬ ߛߏ ߦߋ߫ ߊߡߋߙߌߞߌ߬ ߊߝߙߌߞߌߞߊ ߢߊߣߌ߲ߡߊߓߏߓߏߙߌߣߍ߲ ߠߎ߬ ߟߋ߬ ߘߌ߫ ߡߍ߲ ߠߎ߬ ߛߐ߬ߘߐ߲߬ߣߍ߲߬ ߜߙߋ ߞߊ߲߬ ߞߊ߬ ߓߊ߲߫ ߞߵߊ߬ߟߎ߬ ߞߊ߲ߠߊߓߌ߬ߟߊ߬߸ ߊߝߙߌߞߌߞߊ߫ ߞߊ߲ߠߊߓߌ߬ߟߊ߬ߣߍ߲ ߠߎ߬ ߣߌ߫ ߞߙߊߌߓߌ߬ ߥߙߎߣߍ ߟߎ߫: ߏ߬ ߟߎ߬ ߓߐ߲ߛߐ߲ ߠߎ߬ ߟߋ߬ ߞߟߌ߫ ߘߊ߫ ߞߏ߫ ߞߙߋߐߟ ߡߌߙߌ߲ߘߌ ߟߎ߬ ߥߟߊ߫ ߞߙߋ߬ߐ߲ ߠߎ߬ (ߞߙߋ߬ߐ߲߬ ߞߊ߲ ߘߐߜߍ߫). ߝߌ߬ߙߌߕߐ߲߬ ߠߋ߬ ߦߋ߫ ߞߎߓߋߘߊ߫ ߞߘߐ ߘߌ߫ ߡߍ߲ ߜߍ߲߭ ߕߍ߰ ߘߴߊߡߋߙߌߞߌ߬ ߊߝߙߌߞߌߞߊ ߟߎ߬ ߓߟߏ߫߸ ߊ߬ ߞߊߞߘߐ߬ ߡߏ߲߬ߙߏߝ߭ߌ߬ߦߊ߬ ߘߌ߫ ߛߊ߲߬ ߃߀ ߟߊ߫߸ ߟߌߓߋߙߌߦߊ߫ ߞߎߓߋߘߊ߸ ߊ߬ ߡߊߟߐ߲ߣߍ߲߫ ߞߙߋߐߟ ߓߏ߲ߟߐߢߊ ߡߊ߬ ߏ߬ ߡߍ߲ ߦߴߊ߬ ߞߐߝߍߣߍ߲߫ ߠߴߊߡߋߙߌߞߌ߬ ߣߌ߫ ߞߙߊߌߓߌ߬ ߟߎ߫ ߕߊ ߡߊ߬. ߝߌ߬ߙߌߕߐ߲߬ ߦߋ߫ ߡߙߊ߬ ߟߊ߫ ߝߌ߬ߙߌߕߐ߲߬ ߕߌ߲߬ߞߎߘߎ߲ ߟߊ߬ߟߌ߰ߟߊ ߟߎ߬ ߟߋ߬ ߓߟߏ߫߸ ߡߍ߲ ߠߎ߬ ߦߋ߫ ߟߊߛߎߘߊ߲߫ ߠߊ߫ ߦߌߟߡߊ:ߛߙߊ߬ߟߏ߲߫ ߦߌߟߡߊ:ߝߌ߬ߙߌߕߐ߲߬ ߦߌߟߡߊ:ߟߌ߲ߓߊ߲߫ ߡߊ߲ߞߊ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬ ߞߎߓߋߘߊ ߘߏ߫
ߛߎ߲߬ߛߎ߬ߣߍ߲߬ߜߍ
thumb|ߛߎ߲߬ߛߎ߬ߣߍ߲߬ߜߍ ߛߎ߲߬ߛߎ߬ߣߍ߲߬ߜߍ߫ ￼￼ߦߋ߫ ߦߙߌ߫ ߡߊߟߐ߲ߣߍ߲ߓߊ ߟߋ߬ ߘߌ߬ ߸ ߊ߬ ߡߊ߬ߞߏ߬ߢߊ߫ ߞߊߛߌߦߊ߫ ߸ ߊ߬ ߘߋ߲߫ ߦߋ߫ ߘߊߡߎ߲ߠߊ ߸ ߊ߬ ߝߌߘߊ ߣߴߊ߬ ߟߌߟߌ߲߫  ߣߴߊ߬ ߝߊ߬ߘߊ ߓߍ߯ ߡߊ߬ ߞߏ߫ ߢߊ߬ ߟߊ߫ ߊ߬ ߟߐ߲ߓߊ߮ ߟߎ߬ ߓߟߏ߫ ߸ ߊ߬  ߦߙߌ߫ ߟߊߞߊ߬ߟߌ߬ߣߍ߲ ߡߊ߲ߛߌߦߊ߫ ߕߋ߲߬ ߞߏߛߓߍ߫ ߸ ߊ߬ ߦߋ߫ ߛߐ߬ߘߐ߲߬ ߠߊ߫ ߟߍߟߋ߲߫ ߠߎ߬ ߣߌ߫ ߕߏ߲ߓߏ߲ ߣߌ߫ ߜߊߛߊ߲߫ ߠߎ߬ ߘߐ߬... ߦߌߟߡߊ:ߦߙߌ
ߢߊ߬ߟߌ߬ߦߊ߫
ߢߊ߬ߟߌ߬ߦߊ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫ ߘߐ߫  ߖߊ߬ߕߋ߬ߛߎ߬ߓߐ ߕߘߍ߬ ߁߅߆߆߀  ߖߊ߬ߕߋ߬ߛߎ߬ߓߐ ߕߘߍ߬ ߁߅߆߆߀
ߡߌ߬ߙߌ߲߬ߘߌ
߂߀߁߆ ߟߊ߫ ،ߊ߬ ߛߏߛߌ߯ߓߊ߮ ߖߊ߬ߕߋ߬ߛߎ߬ߓߐ ߕߘߍ߬ ߁߅߆߆߀ ߟߋ߬ ߘߌ߫ ،ߏ߬ ߕߊ߬ߣߍ߲߫ ߝߘߏ߬ߓߊ߬ ߞߎ߲߬ߠߊ߬ߛߌ߰ߓߊ߮ ߡߊ߬ߘߊ߲߬ߠߌ߲ ߠߋ߬ ߘߐ߫ ߂߀߁߄ ߠߊ߫ ߏ߬ ߡߍ߲ ߞߐ߲ߕߍ߲ ߕߘߍ߬ ߡߐ߰ ߁߄߆߄߂ ߘߌ߫ ߞߊ߬ߣߌ߲߬ [߁]
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߫ ߡߙߊ߬ߓߊ߰ߘߊ ߟߋ߬ ߦߌߟߡߊ:ߖߌ߬ߣߍ߫ ߛߏ ߘߏ߫ ߟߋ߬
ߕߙߌߓߊ߲
ߕߙߌߓߊ߲߫ ߦߋ߫  ߓߌ߲ߦߙߌ߫ ߟߋ߬ ߘߌ߫ ߸ ߛߊ߬ߡߊ ߓߊ߫ ߘߏ߲߬  ߊ߬ ߘߌ߫ ߝߍߘߍ߲߸ߕߟߋ߬ߡߊ ߓߊ ߛߋ ߊ߬ ߘߌ߫ ߛߊ߬ ߸ ߊ߬ ߛߐ߬ߘߐ߲߬ ߘߎߡߊ߲߫ ߓߊ߲߬ߞߎ߬ߘߎ߮ ߟߎ߬ ߟߋ߫ ߘߐ߫ ߞߊ߬ ߛߌߦߊߦߊ߫ ߸ ߞߎߛߣߍߟߊ߫ ߟߎ߬ ߞߵߊ߬ ߟߐ߲ ߞߏߛߓߍ߫ ߸ ߓߊߏ߬ ߊ߬ߟߎ߬ ߦߋ߫ ߞߎ߫ ߥߊ߭ ߘߏ߲߬ ߠߊ߫ ߊ߬ߟߋ ߟߋ߬ ߟߊ߫ ߸ ߞߊ߬ ߥߴߊ߬ ߡߊߕߍ߰ ߞߵߊ߬ ߥߴߊ߬ ߛߐߙߐ߲߫ ߕߎ߲߭ߘߐ ߞߵߊ߬ ߞߎ߲߭ ߠߎ߫ ߡߙߐߡߙߐ߫ ߢߐ߲߯ߘߐ߬ ߸ ߖߐ߲߬ߛߊ߫ ߣߴߊ߬ ߓߍ߲߬ߘߊ ߞߐ߯ߟߐ ߞߏ߫ ߡߊ߬ ߞߟߊߦߊ ߘߌ ߘߊ߲߬ ߞߎ߫ ߟߊ߫. ߓߊߛߌߦߟߊ ߟߎ߬ ߝߣߴߊ߬ ߟߊ߫ ߓߊ߯ߙߊ ߟߊ߫  ߓߊߛߌߦߊ ߘߊߞߎ߲߫ ߘߐ߫… ߦߌߟߡߊ:ߦߙߌ ߦߌߟߡߊ:ߕߙߌߓߊ߲
ߞߊ߲߬ߝߊ߬ߙߊ߲߬ߘߍ߲߫
ߊ߬ ߛߌ߰ߓߊ߮
߂߀߁߆ߟߊ߫߸ߊ߬ ߛߌ߰ߓߊ߮ ߕߎ߲߬ ߃߁ ߄߂߈ ߟߋ߬ ߘߌ߫
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߞߎߟߊߓߎ߬ߦߌ߬
ߞߎߟߊߓߎ߬ߦߌ߬/ߖߌ߬ߣߍ߬ ߛߏ߫ ߘߏ߫߸ߡߙߊ߬ߘߊ߬ߘߎ߯ߟߊ߫ ߘߏ߫ ߟߋ߬߸ߓߏ߬ߞߋ߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲߫ ߖߌ߬ߣߍ߬ ߞߊ߲ߓߍ߲
ߘߊ߬ߓߌ߫
ߘߊߓߌ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬߸ߓߏ߬ߞߋ߫ ߡߙߊ߬ߓߊ߰ߘߊ ߣ ߊ߬ ߕߌ߲߬ߞߎߘߎ߲߫ ߘߐ߫߸ߖߌ߬ߣߍ߫ ߖߡߊ߬ߣߊ ߘߐ߫߫
ߊ߬ ߛߌ߰ߓߊ߮
߂߀߁߆ ߟߊ߫߸ߊ߬ ߛߌ߰ߓߊ߮ ߕߎ߲߬ ߦߋ߫ ߃߁ ߉߄߇ ߟߋ߬ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߘߊ߬ߓߌ߫ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߥߍߡߑߤߍߙ ߝ߭ߐ߲ ߓߑߙߐ߲߫
ߥߍߡߑߤߍߙ ߝ߭ߐ߲ ߓߑߙߐ߲߫ ߕߘߍ߬ ߦߴߊߟߏߡߊ߲߫ ߞߋ߬ߥߎ߬ߣߍ߲߬ߞߋߥߎ ߟߋ߬ ߘߌ߫߸ ߡߍ߲ ߡߏߦߌ߫ ߘߊ߫ ߁߉߁߂ ߕߙߊߓߊ ߂߃ ߡߊ߬ ߥߌߙߑߛߌߕߖ߭߸ ߔߐߛߑߣߊߣߌ߫߸ ߔߏߟߐ߲ߢ, ߊ߬ ߛߊ߬ ߘߊ߫ ߁߉߇߇ ߥߊ߬ߛߌ߬ߥߙߊ ߁߆ ߡߊ߬ ߊߟߋߞߑߛߊ߲ߘߙߌߦߊ߫߸ ߝ߭ߌߙߑߗ߭ߣߌ߫.
ߘߋߣߍ߲ߦߊ
ߥߍߙߣߑߤߍߙ ߡߊߢߎߛ ߡߊߞߛߌߡߌߟߌߦߊ߲߫ ߝߑߙߋߌߤߍߙ ߝ߭ߐ߲߫ ߓߑߙߐ߲߫ ߡߏߦߌ߫ ߘߊ߫ ߥߌߙߑߛߌߕ (ߊ߬ ߦߋ߫ ߔߏߟߐ߲ߢ ߠߋ߬ ߘߐ߫ ߓߌ߬) ߟߋ߬߸ ߔߏߛߑߣߊߣߌ߫ ߕߌ߲߬ߞߎߘߎ߲ ߘߐ߫ ߦߋ߲߬ ߡߍ߲ ߕߘߍ߬ ߦߋ߫ ߊߟߏߡߊ߲ߘߎ߯ ߡߊ߲߬ߛߊ߬ߟߊ ߘߐ߫ ߥߊ߯ߕߌ ߏ߬ ߟߊ߫. ߊ߬ ߕߘߍ߬ ߦߋ߫ ߊߟߏߡߊ߲ߘߎ߯ ߊߙߌߛߌߕߏߞߙߊߕߌ߫ ߘߋ߲ߓߦߊ ߘߏ߫ ߟߎ߫ ߘߋ߲ߞߍ߫ ߝߌߟߊߣߊ߲ ߠߋ߬ ߘߌ߫߸ (ߓߊߙߐ߲ߦߊ\ߝߑߙߋߌߤߍߙ) ߡߐ߬ߟߐ߲ ߕߘߍ߬ ߦߋ߫ ߡߍ߲ ߠߎ߬ ߓߟߏ߫߸ ߊ߬ ߝߊ߬ ߡߊߢߎߛ ߝߑߙߋߌߤߍߙ ߝ߭ߐ߲߫ ߓߑߙߐ߲߫ (߁߈߇߈-߁߉߇߂) ߕߘߍ߬ ߦߴߊߟߏߡߊ߲ߘߎ߯ ߗߋߘߊߕߌ߮ ߛߊ߲ߘߐߕߊ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߓߊ߯ߙߊ߫ ߟߊ߫ ߛߍ߬ߣߍ ߞߏߕߌ߮ ߟߊ߫ ߛߓߍߘߊ ߟߊ߫ ߥߋߌߡߊߙ ߞߊ߲ߓߍ߲ ߞߣߐ߫. ߊ߬ ߣߊ߫ ߋߡߌ ߝ߭ߐ߲߫ ߞߎߌߛߑߕߐߙߔ (߁߈߈߆-߁߉߅߉) ߓߐߛߎ߲ ߖߟߐ߬ߞߐ߬ ߖߊ߲߫ ߠߋ߬ ߕߘߍ߬ ߊߙߌߛߌߕߏߞߙߊߕߌߦߊ ߘߐ߫. ߊ߬ ߞߊ߬ ߡߐ߬ߟߐ߲߬ ߢߌߡߊ߫ ߛߐ߬ߘߐ߲߬ ߞߊ߬ߙߊ߲ ߛߊ߯ߘߊ߫ ߝߟߐ ߣߌ߫ ߛߊ߯ߘߊ߫ ߝߌߟߊߣߊ߲ ߠߎ߬ ߘߐ߫߸ ߓߊߏ߬ ߊ߬ ߞߟߊߓߎ ߘߏ߲߬ߣߍ߲߫ ߕߘߍ߬ ߦߴߊ߬ ߝߊ߬ ߓߟߏ߫߸ ߊ߬ ߢߊߓߐߣߍ߲߫ ߕߘߍ߬ ߦߋ߫ ߛߎ߲ߞߎ߲ ߟߐ߲ߞߏ ߟߋ߬ ߝߍ߬. ߏ߬ ߞߵߊ߬ ߟߊ߫ ߝߏ߬ߣߊ߲߬ߦߋ߬ߟߊ߲߬ ߝߟߐ ߘߴߊ߬ ߡߊ߬. ߥߍߙߣߑߤߍߙ ߝߐ߫ ߓߑߙߐ߲߫ ߠߎ߬ ߟߊ߫ ߘߋ߲ߓߦߊ ߟߎ߬ ߦߟߍ߬ߡߊ߲߬ ߘߊ߫ ߓߍߙߑߟߍ߲߫ ߁߉߁߅ ߟߊ߫ ߞߵߊ߬ ߕߘߍ߬ ߊ߬ ߝߊ߬ ߓߘߊ߫ ߞߍ߫ ߖߡߊ߬ߣߊ ߞߣߐߟߊ ߞߏߕߌ߮ ߘߌ߫. ߞߊ߬ ߥߍߙߣߑߤߍߙ ߕߏ߫ ߛߊ߲߬ ߁߂ ߘߐ߫߸ ߊ߬ ߖߌ߭ ߛߌ߰ߣߍ߲߫ ߕߘߍ߬ ߦߋ߫ ߞߊߟߌߦߊ߫ ߛߐ߬ߘߐ߲߬ߣߍ߲ ߠߊ߫ ߡߊߞߛ ߝ߭ߊߟߌߋߙ ߣߌ߫ ߝߑߙߊߌߕߖ߭ ߝ߭ߐ߲߫ ߏߔߍߟ ߟߎ߫ ߓߟߏ߫ ߞߐ߲߬ߛߏ߬ ߞߐߘߌ߯ߕߊ ߟߎ߬ ߟߊ߫ ߓߌ߬ߢߍ߬ߞߎߟߎ߲ ߠߊ߫߸ ߞߏ߬ߣߌ߲߬ ߏ߬ ߞߊ߬ ߓߌ߬ߟߊ߲߬ߘߐ ߘߏ߫ ߞߍ߫ ߛߌߟߊ߫ ߖߌ߰ߣߌ߬ߦߟߍ߬ߟߊ߬ߓߊ ߘߏ߫ ߞߊ߲߬ ߡߣߊ߫ ߞߐ߲ߛߏ ߘߏ߫ ߘߌ߫߸ ߞߵߊ߬ ߕߘߍ߬ ߊ߬ ߓߘߊ߫ ߕߊ߫ ߟߊߕߏߟߏ߲ߕߊ (ߝߋ ߘߴߊߙߑߕߝߌߛߍߟ) ߘߏ߫ ߟߎ߫ ߓߌ߬ߟߵߏ߬ ߟߊ߫߸ ߏ߬ ߟߋ ߞߵߊ߬ ߟߊ߫ ߥߎ߬ߛߎ ߞߎ߲߬ߠߊ ߛߎ߬ߘߎ߲߬ߧߊ߫ ߕߐ߲ߓߟߏߡߦߊ ߘߐ߫. ߥߍߙߣߑߤߍߙ ߦߋ߫ ߘߐ߲߬ߞߟߌ߬ߟߊ߬ߟߊ߬ ߘߝߊߓߊߟߌ ߟߋ߬ ߘߌ߫ ߓߟߏߓߘߎ ߣߌ߫ ߘߊ߲߬ߞߏ߬ߣߌ߲߬ ߝߐ (violoncelle) ߘߐ߫߸ ߊ߬ ߣߌ߫ ߝߣߴߊ߬ ߘߌ߫ ߛߋ߫ (mémoire Bach) ߣߌ߫ (Beethoven) ߟߎ߫ ߝߐ߫ ߟߊ߫. ߊ߬ ߞߊ߬ ߘߐ߲߬ߞߟߌ߬ ߛߏ߰ߙߏ߬ߟߊ߫ (compositeur) ߔߏߟ ߤߌ߲ߘߋߡߌߕ ߟߊ߫ ߞߊ߬ߝߊ ߥߟߊ߬ߘߊ ߕߊ߬ ߊ߬ ߣߌ߫ ߞߊ߬ ߞߍ߫ ߘߐ߲߬ߞߟߌ߬ ߛߏ߰ߙߏ߬ߟߊ ߘߌ߫ ߥߛߎ߬ߣߍ߲߫ ߞߘߐ߫. ߊ߬ ߣߊ߬ ߘߊ߫ ߘߏ߲߬ ߞߊ߬ߙߊ߲߬ߣߊ߬ߘߋ߲߬ߘߊ߮ (internat) ߟߊ߫ ߁߉߂߆ ߟߊ߫ ߋߌߕߍߙߛߑߓߎߙߜ߭߸ ߥߋߌߡߊߙ ߕߙߐߝߍ߬߸ ߊ߬ ߞߵߊ߬ ߟߊ߫ ߦߟߌߣߐ ߕߍߡߕߊ ߛߐ߬ߘߐ߲߫ ߦߋ߲߬ ߠߋ ߘߡߊ߬ߟߐ߲ ߣߌ߫ ߘߐ߬ߞߏ ߟߎ߫ ߘߐ߫. ߊ߬ ߞߊ߬ ߊߟߏߡߊ߲ߘߎ߯ ߛߊ߲ߡߊߛߓߍ ߛߌߟߊߓߐߛߐ߯ߣߊ߫ ߤߍߙߑߡߊ߲ߣ ߏߓߍߙߕ ߟߊ߫ ߞߝߊ߬ ߘߊߌ߫ ߙߏߞߍߕ ߖ߭ߎ߫ ߛߍ߲߫ ߔߑߟߊߣߍߕ (ߝߏ߬ߟߏ߲߬ߝߊ߬ߟߊ߲߬ߕߍ ߖߊ߯ߓߊߟߌߕߍ߫ ߓߌߢߍߞߎߟߎ߲) ߛߊ߲߬ ߦߋ߲߬ ߠߋ߫. ߁߉߂߈ ߠߊ߫߸ ߊ߬ ߡߏߦߌߓߊ߮ ߟߎ߬ ߞߵߊ߬ ߟߊߘߏ߲߬ ߞߊ߬ߙߊ߲߬ߣߊ߬ߘߋ߲߬ߘߊ߮ ߤߍߙߑߡߊ߲ߣ ߟߌߍߕߖ߭ ߟߊ߫ ߛߑߔߊߌߞߍߙߎߜ߭ ߕߌ߲ ߘߐ߫߸ ߦߋ߲߬ ߡߍ߲ ߕߘߍ߬ ߦߋ߫ ߝߑߙߌߛ ߕߟߋ߬ߓߐ ߕߌ߲ߖߡߊ ߟߎ߬ ߘߐ߫.
ߜߙߍ߬ߛߍ
ߜ߳ߟߍ߬ߏ߬( ߞߊ߲)ߠߋ߬ ߦߋ߫ ߞߟߌ߫ ߟߊ߫ ߡߊ߲߬ߘߋ߲߬ߞߊ ߟߎ߬ ߝߍ߬ ߞߏ߫ ߜߙߍ߬ߛߍߞߊ߲
ߞߊ߲ ߣߌ߲߬ ߝߐ߫ ߟߊ߫ ߟߊ߬ߓߊߙߌߦߊ ߣߌ߫ ߖߌ߬ߣߍ߬ ߞߊ߲ߓߍ߲ ߠߋ߬.ߊߟߎ߫ ߘߌ߫ ߛߋ߫ ߊߟߎ߫ ߟߐ߲ߕߊ߫ ߝߙߊ߬ ߟߊ߫ ߣߌ߲߬ ߞߊ߲߬.
߁߉߉߁ ߞߴߊ߬ ߕߘߍ߬ ߡߐ߱ ߈߀߀.߀߀߀ ߟߋ߬ ߦߋ߫ ߜ߳ߟߍ߬ߏ ߝߐ߫ ߟߊ߫ ߸ߊ߬ ߦߋ߫ ߡߊ߲߬ߘߋ߲߬ ߞߊ߲ߓߏߟߏ߲ ߠߋ߬ ߘߌ߫
ߜ߳ߟߍ߬ߏ ߥߟߊ߫ ߜߙߍ߬ߛߍߞߊ߲ ߦߋ߫ ߡߊ߲߬ߘߋ߲߬ ߞߊ߲ߓߏߟߏ߲ ߠߋ߬ ߘߌ߫ ߡߍ߲߫ ߦߋ߫ ߝߐ߫ ߟߊ߫ ߕߋ߲߬ߕߋ߲߬ ߖߌ߬ߣߍ߬ ߥߙߏ߬ߘߎ߮ ߘߐ߫ ߕߎߞߘߐ߫ ߟߊ߫ ߕߌ߲߬ߞߎߘߎ߲ ߘߐ߫ ߖ߭ߊߟߌߞߐ߬ߟߍ߬( ߒߛߙߍߜߘߍ߬)ߣߌ߫ ߦߏ߭ߡߎ߲߬ ߞߊ߬ ߕߊ߯ ߘߏ߲߬ ߟߊ߬ߓߙߌߦߊ߫
ߊ߬ ߝߐߓߊ߮ ߟߎ߬ ߦߋ߫ ߞߟߌ߫ ߟߊ߫ ߟߋ߬ ߜ߳ߟߍ߬ߡߎ߲( ߜߙߍ߬ߛߍ )
ߡߊ߲߬ߘߋ߲߬ ߞߊ߲ ߡߍ߲ ߠߎ߬ ߞߊ߬ ߜߋ߲߬ ߞߝߊ ߟߎ߬ ߛߓߍ߫ ߜ߳ߟߍ߬ߏ ߣߌ߫ ߕߐߡߊ ߟߎ߬ ߦߴߏ߬ ߟߋ߬ ߛߙߍߘߍ ߘߐ߫ ߞߊ߬ߦߌ߯ ߕߎ߬ߡߊ߬ ߖߊ߲.
ߛߙߍߘߍߦߊߟߌ
ߝߘߊ߬ߝߌ߲߬ߞߊ߲ ߘߏ߫ ߟߋ߬
ߞߊ߲ ߠߋ߬ ߦߴߊ߬ ߘߌ߫
ߡߊ߲߬ߘߋ߲߬ ߞߊ߲ߓߏߟߏ߲ ߠߋ߬
ߊ߬ ߝߐߦߙߐ ߖߌ߬ߣߍ߫ ߣߌ߫ ߟߊߓߙߌߦߊ߫ ߦߌߟߡߊ:ߞߊ߲ ߦߌߟߡߊ:ߡߊ߲߬ߘߋ߲߬ߞߊ߲ ߦߌߟߡߊ:ߜߙߍ߬ߛߍ ߦߌߟߡߊ:ߥߊ߲߬ߞߙߊ ߦߌߟߡߊ:ߖߌ߬ߣߍ߫ ߦߌߟߡߊ:ߟߌߓߋߙߌߦߊ߫
ߡߟߊߞߎߦߊ߫
ߡߟߊߔߎߦߊ߫/ߖߌ߬ߣߍ߫ ߛߏ ߘߏ߫߸ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߓߏ߬ߞߋ߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲߫ ߘߐ߫߸ߖߌ߬ߣߍ߬ ߞߊ߲ߓߍ߲
ߊ߬ ߛߌ߰ߓߊ߮
߂߀߁߆ߟߊ߫߸ߊ߬ ߛߌ߰ߓߊ߮ ߕߎ߲߬ ߁߀ ߉߈߅ ߟߋ߬ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ
ߓߛߌߞߙߌߡߊ߫
thumb ߓߛߌߞߙߌߡߊ߫ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߘߊߓߏߟߊ߫ ߡߙߊ߬ߓߊ߰ߘߊ߮ ߣߌ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߓߛߌߞߙߌߡߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߃߀ ߆߂߈ ߠߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߈ ߆߃߈ ߘߌ߫. ߦߌߟߡߊ:ߘߎ߰ߡߊ߬ߛߓߍ
ߛߊ߲ߛߊ߬ߟߋ߫
ߛߊ߲ߛߊ߬ߟߋ߲߫//ߖߌ߬ߣߍ߫ ߛߏ ߘߏ߫߸ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߓߏ߬ߞߋ߫ ߡߙߊ߬ߓߊ߰ߘߊ ߣߴߊ߬ ߕߌ߲߬ߞߎߘߎ߲߫ ߘߐ߫߸ߖߌ߬ߣߍ߬ ߞߊ߲ߓߍ߲.
ߊ߬ ߛߌ߰ߓߊ߮
߂߀߁߆ߟߊ߫߸ߊ߬ ߛߌ߰ߓߊ߮ ߕߎ߲߬ ߁߂ ߆߉߈ ߟߋ߬ ߘߌ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߛߊ߲ߛߊ߬ߟߋ߲߫ ߦߌߟߡߊ:ߓߏ߬ߞߋ߫ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߦߍ߲߬ߘߍ߫-ߡߟߌ߬ߡߎ߫
ߛߌ߰ߓߊ߮
ߦߍ߲߬ߘߍ߫ ߡߟߌ߬ߡߎ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߁ ߇߀߁ ߠߋ߬ ߘߌ߫ ߂߀߁߆ ߟߊ߫߸ ߏ߬ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߂߀ ߂߉߁ ߘߌ߫.
ߓߙߊߞ ߏߓߡߊ߫
ߓߙߊߞ ߤߎߛߊߦߣ ߏߓߡߊ߫ (ߡߏߦߌ߫ ߘߊ߫ ߘߓߊ߬ߕߊ ߄ ߁߉߆߁ ߠߊ߫) ߦߋ߫ ߊߡߋߙߌߞߌ߬ ߟߊ߬ߝߛߊ߬ߟߌ߫ߟߊ ߣߴߊ߬ ߓߘߍ߬ߓߘߍ߬ߟߌ߬ߟߊ ߟߋ߬ ߘߌ߫߸ ߡߍ߲ ߞߍ߫ ߘߊ߫ ߞߊ߬ߝߏ߫ ߘߍ߬ߣߍ߲ ߞߊ߲ߕߌ߯ ߄߄߲ ߘߌ߫ ߂߀߀߉ ߣߌ߫ ߂߀߁߇ ߕߍ߫. ߊ߬ ߦߋ߫ ߓߍ߯ߦߊߟߞߊ ߞߙߎߞߊ ߛߌ߲߬ߝߏ߲ ߠߋ߬ ߘߌ߫߸ ߊ߬ߟߋ ߟߋ߬ ߞߍ߫ ߘߴߊߡߋߙߌߞߌ߬ ߊߝߙߌߞߌߞߊ ߝߟߐ ߘߌ߫߸ ߡߍ߲ ߛߎߘߊ߲߫ ߘߴߊߡߋߙߌߞߌ߬ ߞߊ߲ߕߌ߮ ߘߌ߫.
ߝߏߣߌ߲ߞߋߦߊ ߣߴߊ߬ ߟߊ߫ ߥߎ߬ߛߎ
ߦߌߟߡߊ ߓߊߖߎߟߞߊ: ߓߙߊߞ ߏߓߡߊ߫ ߟߊ߫ ߘߋߣߍ߲ߦߊ ߣߴߊ߬ ߟߊ߫ ߥߎ߬ߛߎ. ߏߓߡߊ߫ ߛߐ߬ߘߐ߲߬ ߘߊ߫ ߘߓߊ߬ߕߊ ߕߟߋ߬ ߄, ߁߉߆߁ ߠߊ߫ ߘߊ߲ߘߊߟߌ ߕߊ߲ߓߊ߲ ߞߊߔߌߦߏߟߊߣߌ߫ ߠߋ߬ ߞߣߐ߫ ߡߏ߬ߛߏ ߟߎ߬ ߣߌ߫ ߘߋߣߍ߲ ߠߎ߬ ߦߋ߫ ߤߣߏߟߎߟߎ߫߸ ߤߊ߯ߥߊߌ߬. ߊ߬ߟߋ ߟߋ߬ ߞߊ߲ߕߌ߯ ߞߋߟߋ߲߫ ߛߐ߬ߘߐ߲߬ ߣߍ߲ ߘߌ߫ ߞߊ߬ߝߏ߬ ߄߈ ߘߍߘߍ߲ߣߍ߲߫ ߢߐ߲߰ߠߊ ߟߎ߬ ߞߐߞߊ߲߬߸ ߊ߬ ߛߐ߬ߘߐ߲߬ߣߍ߲߫ ߦߋ߫ ߝߘߊ߬ߝߌ߲߬ ߗߍ ߣߌ߫ ߕߎ߬ߓߊ߬ߓߎ߬ ߡߛߏ ߟߎ߬ ߟߋ߬ ߓߟߏ߫. ߊ߬ ߣߊ߫ ߊ߲ߣ ߘߎ߲ߤߊ߲ߡ (߁߉߄߂-߁߉߉߅) ߛߐ߬ߘߐ߲߬ ߘߊ߫ ߥߗߌߕߊ߬ ߟߋ߬߸ ߞߊ߲ߛߊߛ: ߊ߬ ߓߐߛߎ߲ ߠߎ߬ ߦߋ߫ ߊ߲߬ߜ߭ߌߟߋ ߟߋ߬ ߘߌ߫߸ ߡߍ߲ ߠߎ߬ ߓߐߛߎ߲ ߘߏ߫ ߦߋ߫ ߊߟߌߡߊ߲ ߘߌ߫߸ ߌߙߑߟߊ߲ߘߌߞߊ ߘߌ߫߸ ߋߞߐߛߌߞߊ ߘߌ߫߸ ߛߎߥߛߌߞߊ ߘߌ߫߸ ߊ߬ ߣߌ߫ ߜ߭ߊߟߑߞߊ ߘߌ߫. ߊ߬ ߝߊ߬ ߓߙߊߞ ߏߓߡߊ߫ ߓߏ߲߬ߓߊ (߁߉߃߆-߁߉߈߂) ߦߋ߫ ߞߋ߲ߦߊ߫ ߟߎߥߏ ߘߏ߫ ߟߋ߬ ߘߌ߫ ߒߦߊ߲ߜ߭ߑߏߡߊ߫ ߞߏߜ߭ߋߟߏ߫ ߘߌ߲߬ߞߌߙߊ ߘߐ߫߸ ߏߓߡߊ߫ ߡߏߦߌߓߊ߮ ߟߎ߬ ߞߵߊ߬ߟߎ߬ ߢߐ߲߯ߠߊߛߐ߬ߘߐ߲߬ ߁߉߆߀ ߟߋ߬ ߟߊ߫ ߌ߬ߙߌ߬ߛߌ߬ߞߊ߲ ߥߟߊ߬ߘߊ ߘߏ߫ ߘߟߌ ߛߋ߲߬ߝߍ߫ ߤߊ߯ߥߊߌ߬ ߖߊ߯ߓߘߊ ߟߊ߫ ߡߊߣߏߥߊ߫߸ ߞߵߊ߬ ߕߘߍ߬ ߊ߬ ߝߊ߬ ߦߋ߫ ߞߊ߬ߙߊ߲߬ߠߊ߬ߘߋ߲ ߟߏ߲ߟߊ߲ ߓߊ߲߬ߘߊ߲߬ߡߌ߬ߘߊ߬ߕߌ߮ ߘߌ߫ ߦߋ߲߬. ߝߘߎߡߊ ߝߌ߬ߟߊ ߏ߬ ߟߎ߬ ߟߊ߫ ߝߘߎ ߛߘߌ߬ ߘߊ߫ ߥߊߌߟߞߎ߫߸ ߤߊ߯ߥߊߌ߬߸ ߞߏ߲ߞߏߜߍ ߕߋ߬ߟߋ ߂/߁߉߆߁ ߠߊ߫߸ ߞߊߙߏ߫ ߥߐ߯ߙߐ߫ ߏߓߡߊ߫ ߡߏߦߌ ߢߍ߫. ߁߉߆߁ ߘߓߊ߬ߓߌߟߊ ߛߊ߬ ߕߎߡߊ ߟߊ߫߸ ߏߓߡߊ߫ ߡߏߦߌ ߞߎ߲߬ߢߐ߰ ߘߊ߲ߘߐ ߡߊ߬߸ ߓߙߊߞ ߏߓߡߊ߫ ߣߴߊ߬ ߓߊ߫ ߥߊ߫ ߘߴߊ߬ߟߎ߬ ߡߊߞߍ߫ ߥߊߛ߭ߌ߲ߕߐ߲߬ ߖߊ߯ߓߘߊ ߟߊ߫ ߛߌߕߏ߬߸ ߊ߬ߟߎ߫ ߞߊ߬ ߛߊ߲߬ ߞߋߟߋ߲߫ ߞߍ߫ ߦߋ߲߬ ߠߋ߫. ߒ߬ߓߊ߬ ߥߎ߬ߛߎ ߏ߬ ߟߋ ߟߊ߫ ߛߊ߫߸ ߏߓߡߊ߫ ߡߏߦߌߓߊ߮ ߟߎ߬ ߞߵߊ߬ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߐ߲ߓߐ߲ ߛߐ߬ߘߐ߲ ߥߛߎ߬ ߝߟߐ ߘߐ߫ ߤߊ߯ߥߊߌ߬߸ ߊ߬ߟߎ߫ ߞߵߊ߬ߟߎ߬ ߟߊ߫ ߖߐ߲ߓߐ߲ ߛߐ߬ߘߐ߲߫ ߁߉߆߂ ߥߊ߬ߛߌ߬ߥߙߊ ߟߊ߫. ߊ߬ߟߎ߬ ߥߊ߫ ߘߴߊ߬ߟߎ߬ ߟߊ߫ ߞߊ߬ߙߊ߲ ߘߊߓߊ߲߫ ߤߊ߯ߙߑߝ߭ߊߙߘ ߖߊ߯ߓߘߊ ߟߊ߫߸ ߊ߬ߟߎ߫ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߣߐ߬ߟߌ ߛߐ߬ߘߐ߲߬ ߦߋ߲߬ ߠߋ. ߏߓߡߊ߫ ߡߏߦߌߓߊ߮ ߟߎ߬ ߞߵߊ߬ߟߎ߬ ߟߊ߫ ߝߘߎ ߛߊ߬ ߁߉߆߄ ߕߙߊߓߊ ߟߊ߫. ߏߓߡߊ߫ ߝߊ߬ ߞߵߊ߬ ߞߐߛߊ߬ߦߌ߬ ߞߋ߲ߦߊ߫ ߁߉߆߄ ߠߊ߫߸ ߊ߬ ߞߵߊ߬ ߟߊ߫ ߝߘߎ ߛߓߊߣߊ߲ ߞߍ߫ ߦߋ߲߬ ߠߋ߸ ߊ߬ ߣߌ߫ ߞߊ߬ ߓߊ߯ߙߊ߫ ߞߋ߲ߦߊ߫ ߞߎ߲߬ߠߊ߬ߛߌ߮ ߦߋ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߖߊ߬ߕߋ߬ߡߌ߬ߘߊ߬ߓߊ߮ ߓߊߖߎߡߊ ߘߌ߫ ߣߊ߲߬ߝߟߏ߬ߦߊ߬ߟߌ ߞߏߕߌ߮ ߘߊߝߍ߬. ߊ߬ ߥߊ߫ ߘߊ߫ ߓߴߊ߬ ߘߋ߲ ߡߊ߬ ߤߊ߯ߥߊߌ߬ ߛߋ߲߬ߧߊ߬ ߞߋߟߋ߲߫ ߔߋ߫߸ ߁߉߇߁ ߌߛߊ߫ ߡߏߦߌ߫ ߛߊߟߌ (ߣߏߥߍߟ / ߞߑߙߌߛߑߡߋߛ) ߝߍ߬. ߊ߬ ߛߊ߬ ߘߊ߫ ߞߐ߲߬ߛߏ߬ ߟߊ߬ ߓߌߟߊߒߘߐ ߘߏ߫ ߛߋ߲߭ߝߍ߬ ߁߉߈߂ ߟߊ߫߸ ߞߵߊ߬ ߕߘߍ߬ ߏߓߡߊ߫ ߛߊ߲߭ ߂߁ ߦߋ߫. ߊ߬ ߘߋ߲ߞߍ߫ ߞߵߊ߬ ߦߟߌߓߌ߬ߟߵߊ߬ ߟߊ߫ ߘߋߣߍ߲ߦߊ ߘߐ߫߸ ߏߓߡߊ߫ ߞߵߊ߬ ߝߐ߫ ߞߏ߫: ߒߝߊ߬ ߕߎ߲߬ ߓߐߣߍ߲߫ ߕߎ߲߬ ߕߍ߫ ߝߏߦߌ߬ ߟߊ߫ ߒ ߞߙߍ߬ߝߍ߬ߡߐ߮ ߟߎ߬ ߢߣߊ߫ ߝߏ߫ ߞߡߊߙߏ (poix)߸ ߊ߬ ߣߌ߫ ߒߓߊ߫ ߝߣߊ߫ ߜߍߣߴߊ߬ߟߎ߬ ߢߣߊ߫ ߦߏ߫ ߣߐߣߐߞߍ߲ߘߍ߸ ߏ߬ ߟߋ ߟߊߡߙߊ߬ ߘߊ߫ ߒ ߦߟߌ߫ ߟߊ߫. ߊ߬ ߞߵߊ߬ ߟߊ߫ ߜߟߍ߬ߦߊ ߛߓߍ߫ ߊ߬ ߟߊ߫ ߞߊߡߋߙߋ߲߫ ߥߊߟߊ߲ߦߊ ߘߐ߫߸ ߞߊ߬ ߓߍ߲߬ ߊ߬ ߟߊ߫ ߛߌߦߊߥߙߍߡߦߊ ߗߍߕߊߟߌ ߘߟߊߘߍ߰ ߟߊ߫. ߁߉߆߃ ߟߊ߫߸ ߘߎ߲ߤߊ߲ߡ ߣߌ߫ ߟߏߟߏ ߛߏߥߋߕߙߏ߫ ߟߎ߫ ߞߊ߬ ߢߐ߲߮ ߦߋ߫ ߤߊ߯ߥߊߌ߬ ߖߊ߯ߓߘߊ ߟߊ߫: ߏ߬ ߕߘߍ߬ ߞߊ߬ߙߊ߲߬ߠߊ߬ߘߋ߲߬ ߖߐ߲ߓߐ߲ߕߌ߮ ߟߋ߬ ߘߌ߫ ߍ߲ߘߏߣߛߌ߫ ߕߟߋ߬ߓߐ ߣߴߊ߬ ߕߊ߲ߓߊ߲ ߕߟߋ߬ߓߋ ߘߎ߰ߡߊ߬ߛߓߍ ߘߐ߫. ߝߘߎߡߊ ߝߌ߬ߟߊ ߟߊ߫ ߝߘߎ ߛߘߌ߬ ߘߊ߫ ߡߟߏߞߊߌ߬߸ ߕߙߊߓߊ ߁߅, ߁߉߆߅ ߟߊ߫. ߊ߬ ߟߊ߫ ߝ߭ߌߖ߭ߊ ߞߎ߲߬ߕߊ߮ ߟߊߖߊ߲߰ߧߊ߬ ߞߏ߫ ߝߌ߬ߟߊ߬ ߞߐ߫ ߛߊ߲߬ ߞߋߟߋ߲߫ ߞߋߟߋ߲߫ ߠߊ߫߸ ߟߏߟߏ ߞߵߊ߬ ߞߐߛߊ߬ߦߌ߬ ߍ߲ߘߏߣߛߌ߫ ߁߉߆߆ ߟߊ߫. ߊ߬ ߝߘߎߡߊ ߣߴߊ߬ ߘߋ߲ ߠߎ߬ ߞߊ߬ ߞߊߙߏ߫ ߁߆ ߞߍ߫ ߤߊ߲߯ ߞߊ߬ ߥߴߊ߬ ߛߌ߰ ߁߉߆߇ ߟߊ߫. ߘߋ߲ߓߦߊ ߟߎ߬ ߞߵߊ߬ߟߎ߫ ߛߌ߰ ߡߍ߲ߕߊ߲ߜ߭ ߘߊߟߊ߲ߡ ߞߌ߲߬ߘߊ ߟߊ߫߸ ߕߋߓߍߕ ߕߌ߲߬ߞߎ߬ߘߎ߲߬ߙߋ߲ ߘߐ߫ ߖߞߊߙߌߕߊ߫ ߥߙߏ߬ߘߎ߮ ߘߐ߫. ߊ߬ߟߎ߫ ߞߵߊ߬ߟߎ߫ ߛߌ߰ ߓߣߊ߬ ߞߌ߲ߘߊ ߘߏ߫ ߟߊ߫ ߁߉߇߀ ߟߊ߫߸ ߡߍ߲ߕߍ߲ߜ߭ ߕߌ߲߬ߞߎ߬ߘߎ߲߬ߙߋ߲ ߘߐ߫߸ ߖߞߊߙߌߕߊ߫ ߕߊ߲ߓߊ߲ ߘߐ߫.
ߘߋ߲ߓߦߊߞߏ ߡߊ߬ߘߎ߮
ߦߌߟߡߊ ߓߊߖߎߟߞߊ: ߓߙߊߞ ߏߓߡߊ߫ ߟߊ߫ ߘߋ߲ߓߦߊ ߏߓߡߊ߫ ߟߊߘߏ߲߬ ߘߊ߫ ߝߏ߯ ߝߙߌߛߌ ߟߊ߫ ߓߏ߲ߜߍ ߞߣߐ߫߸ ߊ߬ ߣߴߊ߬ ߝߘߎߡߊ߫ ߡߌ߬ߛߍߟ ߣߴߊ߬ ߘߋ߲ߡߛߏ߫ ߝߌ߬ߟߊ߸ ߛߊߛ߭ߊ߫ ߣߌ߫ ߡߊߟߌߦߊ߫, ߂߀߀߉ ߟߊ߫. ߘߟߊߛߎ߲ߓߎߟߌ ߘߏ߫ ߟߊߘߌ߬ߢߍ߬ ߘߊ߫ ߏߓߡߊ߫ ߓߟߏ߫ ߂߀߀߆ ߟߊ߫߸ ߊ߬ ߞߵߊ߬ ߟߊ߫ ߘߋ߲ߓߦߊ ߓߐߣߍ߲ߢߐ߲߰ߡߊ ߦߙߌߥߊߟߌ ߞߘߐߞߍ߬ߙߍ߲߬ߘߍ߬: ߊ߬ ߞߵߊ߬ ߦߌ߬ߘߊ߬ ߞߏ߫ ߊ߬ ߦߋ߫ ߟߋ߬ ߦߏ߫ ߡߊ߲߬ߕߏ߲߫ ߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ߬ ߘߋ߬ߣߍ߲ ߘߏ߫ ߟߋ߬ ߦߋ߫. ߒ ߡߏߦߌߓߊ߮ ߘߏ߫ ߟߎ߫ ߟߊߞߊ߬ߝߏ߬ߣߍ߲߬ ߦߋ߫ ߓߍߙߑߣߌ ߡߊߞ ߡߊ߬߸ ߊ߬ ߣߌ߫ ߒ ߡߏߦߌߓߊ߯ ߜߘߍ߫ ߟߎ߫ ߟߊߘߍ߬ߣߍ߲߬ ߦߋ߫ ߡߊߙߑߜ߭ߊߙߍߕ ߕߊߗߊ߬ ߡߊ߬. ߘߐ߯ߡߛߏ ߘߏ߫ ߦߋ߫ ߏߓߡߊ߫ ߟߊ߫ ߡߍ߲ ߕߐ߯ ߞߏ߫ ߡߦߊ ߛߏߥߋߕߙߏ߫߸ ߊ߬ ߣߌ߫ ߡߍ߲ ߡߐ߬ ߘߊ߫ ߢߐ߲߮ߝߍ߬߸ ߊ߬ ߣߌ߫ ߡߊ߬ߞߍ ߣߌ߫ ߡߊ߬ߡߛߏ߬ ߥߐߙߐ߲ߥߌ߬ߟߊ߫ ߜߘߍ߫ ߟߎ߫߸ ߊ߬ ߝߊ߬ ߝߍ߬ ߞߋ߲ߦߊ߫߸ ߏ߬ ߟߎ߬ ߘߐ߫ ߡߐ߰ ߥߐ߯ߙߐ߫ ߟߎ߫ ߓߊߟߏߣߍ߲߫. ߏߓߡߊ߫ ߓߊ߫ ߞߵߊ߬ ߕߏ߫ ߛߎ߬ߣߎ߲ ߘߐ߫ ߊ߬ ߣߊ߫ ߓߟߏ߫߸ ߡߊߘߋߟߌ߲ߣ ߘߎ߲ߤߊ߲ߡ ߡߍ߲ ߡߏߦߌ߫ ߘߊ߫ ߞߊ߲ߛߊߛ߸ ߤߊ߲߯ ߞߊ߬ ߥߴߊ߬ ߛߌ߰ ߏ߬ ߟߊ߫ ߛߊ߬ߦߊ ߟߊ߫ ߣߍߣߍߓߊ ߂, ߂߀߀߈ ߠߊ߫߸ ߞߊ߬ ߕߋ߬ߟߋ߫ ߝߌ߬ߟߊ߬ ߘߐߙߐ߲߫ ߕߏ߫ ߊ߬ ߟߊ߫ ߞߊ߲ߕߌ߯ ߛߎߥߊ߲ߘߟߌ ߟߊ߫. ߏߓߡߊ߫ ߓߐߛߎ߲ ߣߐ߲ߓߐ ߘߏ߫ ߟߎ߫ ߓߌ߬ߟߊ߬ߣߍ߲߬ ߦߋ߫ ߌߙߑߟߊ߲ߘ ߡߊ߬: ߂߀߁߁ ߘߓߊ߬ߕߊ ߟߊ߫. ߘߑߙߌ߲ߡ ߝߑߙߐ߲ߡ ߡߊ߬ߌ߫ ߝߊ߯ߘ߭ߊ߬ (ߛߌ߬ߓߏ ߡߍ߲ ߝߘߊߣߍ߲߫ ߒߝߊ߬ ߟߊ߫)߸ ߏߓߡߊ߫ ߜߋ߲߬ߞߘߎ߬ߣߍ߲߬ ߦߴߊ߬ ߣߊ߫ ߟߎ߫ ߟߊ߫ ߘߋ߲ߓߦߊ ߊߡߋߙߌߞߌ߬ ߌ߲ߘߌߞߊ ߞߘߐ߬ߞߘߐ߬ߡߊ߲ ߘߏ߫ ߟߎ߫ ߟߊ߫߸ ߊ߬ ߣߴߊ߬ ߗߍ߬ߓߏߟߏ߲ (ߓߎ߯ߟߌ ߛߌߟߊ ߡߍ߲ ߦߋ߫ ߕߊ߬ ߟߊ߫ ߗߍ߭ ߟߎ߬ ߟߊ߫ ߞߎ߲߬ ߠߊ߫) ߡߍ߲ ߠߎ߬ ߓߌ߬ߟߊ߬ߣߍ߲߬ ߦߋ߫ ߖߋߝߊߛߐ߲߫ ߘߊߝ߭ߌߛ ߡߊ߬߸ ߊߡߋߙߌߞߌ߬ ߞߙߎߝߊߢߐ߲߮ ߞߊ߲ߕߌ߮ ߘߏ߫ ߓߟߏߕߍ߯ߟߌ߫ ߞߟߍ ߕߎ߬ߡߊ ߟߊ߫. ߊ߬ ߓߐߛߎ߲߫ ߞߘߐߞߘߐ ߘߏ߫ ߟߎ߫ ߓߌ߬ߟߊ߬ߣߍ߲߬ ߦߋ߫ ߖߌ߬ߐߖ ߥ. ߥߊߛ߭ߌ߲ߕߐ߲߬ ߣߌ߫ ߘߌߞ ߗߋ߯ߣߋ߫ ߟߎ߫ ߡߊ߬߸ ߊ߬ ߣߌ߫ ߘߏ߫ ߜߘߍ߫ ߟߎ߫. ߏߓߡߊ߫ ߣߌ߫ ߖߏߣߊߕߊ߲߫ ߕߏߍߥߛ ߣߌ߫ ߛ߭ߌߞߊߜ߭ߏ߫ ߛߑߕߍ߲ߟߋ ߖߌߟߊߝߍ ߞߟߏߞߕߏ ߦߋ߫߸ ߛ߭ߌߞߊߜ߭ߏ߫ ߓߑߟߊߞߑߤߊߥߞߛ߸ ߂߀߁߀ ߠߊ߫. ߏߓߡߊ߫ ߦߋ߫ ߛ߭ߌߞߊߜ߭ߏ߫ ߥߊߌߕ ߛߐߞߛ ߞߊ߬ߣߌ߲߬ߕߋ ߘߏ߫ ߟߋ߬ ߘߌ߫߸ ߊ߬ ߞߊ߬ ߝߏ߬ߦߟߌ߬ߟߊ߲߬ ߝߟߐ߫ ߝߏ߬ߦߌ߬ ߂߀߀߅ ߊ.ߍߟ.ߛߋ.ߍߛ (ALCS 2005) ߘߐ߫ ߞߵߊ߬ ߕߘߍ߬ ߊ߬ ߦߋ߫ ߞߊ߲߬ߜߍ ߘߌ߫ ߡߎߣߎ߲߬. ߊ߬ ߞߊ߬ ߛߊ߲ߡߊߟߏ߬ߟߏ ߟߎ߬ ߓߍ߯ ߟߊ߫ ߕߏߟߏ߲ ߢߊ߰ߢߊ߮ (ߐߟ ߛߑߕߊ߮ ߜ߭ߋߡ / All-Star Game) ߝߏ߬ߦߟߌ߬ߟߊ߲߬ ߝߟߐ ߝߏ߬ߦߌ߬ ߞߵߊ߬ ߕߘߍ߬ ߊ߬ ߓߘߴߊ߬ ߕߎ߰ ߥߊߌߕ ߛߐߞߛ (ߝߊ߰ߣߌ߲߬ ߜߍ / veste) ߘߐ߫. ߊ߬ ߦߋ߫ ߗߌߞߊߜ߭ߏ߫ ߓߌߍߙ ߕߏ߲߬ߟߊ߲߬ߕߊ߲߬ ߛߘߍ ߟߎ߬ ߞߐߓߌߟߊߘߋ߲ (fan)ߘߏ߫ ߟߋ߬ ߘߌ߫ ߍߣ.ߍߝ.ߍߟ ߘߐ߫߸ ߞߏ߬ߣߵߊ߬ ߕߘߍ߬ ߦߋ߫ ߔߌߕߛߑߓߎߙߜ߭ ߛߑߕߌ߯ߟߊߛ ߟߎ߫ ߞߐߓߌߟߊߘߋ߲ ߠߋ߬ ߘߴߊ߬ ߟߊ߫ ߘߋߣߍ߲ߦߊ ߣߴߊ߬ ߟߊ߫ ߛߙߎߓߊ߲ߦߊ ߟߎ߬ ߘߐ߫߸ ߊ߬ ߝߊ߲߬ߞߊ ߓߊ߲ߣߍ߲߫ ߕߘߍ߬ ߦߴߊ߬ ߟߴߊ߬ߟߎ߫ ߟߊ߫ ߟߊ߬ߥߛߊ ߢߍߝߍ߬ ߛߎߔߐ ߓߏߥߟ ߍߞߛ.ߍߟ.ߌ ߃ (XLIII) ߘߐ߫߸ ߊ߬ ߟߊ߫ ߗߋߘߊ ߕߊ߬ߟߌ ߕߟߋ߬ ߁߂ ߞߐߝߍ߬ ߞߊ߲ߕߌ߯ߦߊ ߘߊߞߘߐ߫.߂߀߁߁ ߞߏ߲ߞߏߘߌ߬ߓߌ ߟߊ߫߸ ߏߓߡߊ߫ ߞߊ߬ ߁߉߈߅ ߗߌߞߊߜ߭ߏ߫ ߓߌߍߙ ߟߎ߫ ߡߊߞߟߌ߫ ߓߏ߲ߜߍ ߟߊ߫: ߛߘߍ ߏ߬ ߟߎ߬ ߡߍ߲ ߠߎ߬ ߕߎ߲߬ ߡߊ߫ ߘߏ߲߬ ߓߏ߲ߜߍ ߟߴߊ߬ߟߎ߫ ߟߊ߫ ߁߉߈߆ ߛߎߔߐ ߓߏߥߟ ߘߐ߫߸ ߞߵߏ߬ ߞߎ߲߭ ߞߍ߫ ߥߊ߬ߥߎߟߋ ߡߍ߲ ߞߊ߬ ߝߏ߬ߟߏ߲߬ߝߊ߬ߟߊ߲߬ߕߍ߫ ߛߊ߲ߡߊߞߎߟߎ߲ ߗߊߟߍ߲ߖߊ߬ ߛߐ߬ߘߐ߲߫. ߊ߬ ߞߊ߬ ߝߙߊߟߊߕߏߟߊ߲ (ߓߊߛߌߞߍߕߌ) ߕߏߟߏ߲߫߸ ߏ߬ ߕߘߍ߬ ߦߋ߫ ߝߊ߬ߘߌ߬ߡߊ߬ߞߟߏ ߟߋ߬ ߘߌ߫ ߊ߬ ߞߊ߬ ߡߍ߲ ߞߴߊ߬ ߟߊ߫ ߝߌߟߊ߲ߛߊ߯ߘߊ ߖߊ߯ߓߘߊߟߞߊ߫ ߛߘߍ ߟߋ߬ ߘߐ߫߸ ߊ߬ ߝߊ߲߭ ߦߋ߫ ߡߊ߬ߙߊ߲߬ ߜߊߣߊ߲ ߠߋ߬ ߘߌ߫.
ߏߓߡߊ߫ ߞߊ߬ ߡߊ߬ߙߊ߲߬ߝߍ߬ ߜߊ߲ߠߌ߲ ߖߌߟߊߝߍ ߘߏ߫ ߕߊ߬ ߓߏ߲ߜߍ ߓߊߛߌߞߍߕߌ߫ ߞߊߡߊ߲ ߡߊߛߊ߬ߛߊ߬ ߢߐ߲߯ߓߍ߲ ߘߏ߫ ߝߍ߬ ߂߀߀߉ ߟߊ߫. ߓߙߊߞ ߏߓߡߊ߫ ߞߵߊ߬ ߟߊ߫ ߢߣߊߡߦߊ ߞߍ߫ ߡߐ߰ߟߐ߲߬ߘߐ߬ߦߊ߬ߟߊ߫ ߛ߭ߋߌߟߊ߫ ߡߌߦߏߛ߭ߌ߫ ߖߊߜ߭ߊ߬ ߟߋ߬ ߝߍ߬ ߞߵߊ߬ ߕߘߍ߬ ߊ߬ ߦߋ߫ ߘߍ߬ߘߐ߬ߞߏ ߟߎ߬ ߛߌ߲߬ߝߏ߲߬ߧߊ߬ߟߌ߬ߟߊ ߘߌ߫ ߗߌߞߊߜ߭ߏ߫ ߁߉߈߀ ߠߊ߫. ߊ߬ ߞߵߊ߬ ߢߊߦߌ߬ߘߊ߫ ߏ߬ ߟߊ߫ ߛߋ߲߬ߧߊ߫ ߝߌ߬ߟߊ߫ ߒ߬ߞߊ߬ ߖߊߜ߭ߊ߬ ߣߴߊ߬ ߡߏߦߌߓߊ߮ ߟߎ߬ ߡߊ߫ ߛߐ߲߬. ߊ߬ߟߎ߫ ߟߊ߫ ߕߍߓߊ߯ߦߊ ߡߊ߫ ߟߊ߫ ߞߣߍ ߞߊ߲߬ ߝߏ߫ ߂߀߁߇ ߘߓߊ߬ߕߊ ߟߊ߫߸ ߏ߬ ߞߍ߫ ߘߊ߫ ߏߓߡߊ߫ ߟߊ߫ ߞߊ߲ߕߌ߯ߦߊ ߓߊ߲ ߞߊߙߏ߫ ߦߙߌߞߊ ߟߋ߬ ߡߊ߬.
߁߉߈߉ ߥߊ߬ߛߌ߬ߥߙߊ ߟߊ߫߸ ߏߓߡߊ߫ ߥߊ߫ ߘߊ߫ ߓߐ߫ ߡߊߌߞߊߍߟ ߙߏ߬ߓߌ߲ߛߐ߲߬ ߡߊ߬ ߞߵߊ߬ ߕߘߍ߬ ߏ߬ ߦߋ߫ ߗߋߘߊߕߌ߮ ߘߌ߫ ߦߏ߫ ߡߍ߲ ߦߋ߫ ߛߋߕߐ߫ ߟߊ߫ ߛߓߍߘߊ ߞߏߟߊߘߍߢߐ߲߯ ߟߊߝߛߊߟߌߟߊ ߘߌ߫ ߗߌߞߊߜ߭ߏ߫ ߛߘߌߟߋ ߏߛߑߕߍ߲߫. ߙߏ߬ߓߌ߲ߛߐ߲߬ ߕߎ߲߬ ߞߙߍߞߙߍ߫ ߘߊ߫ ߞߵߊ߬ ߞߍ߫ ߏߓߡߊ߫ ߟߊߟߌ߯ߟߊ ߘߌ߫ ߞߊߙߏ߫ ߛߊ߬ߓߊ߫ ߞߎ߲߬ߕߊ߮ ߞߘߐ߫ ߞߏߟߊߘߍߘߊ (firme) ߟߊ߫߸ ߊ߬ ߕߘߍ߬ ߘߴߊ߬ ߝߍ߬ ߘߍ߬ߘߐ߬ߞߏ߫ ߞߙߎ ߥߙߍߓߊߓߊ ߟߎ߬ ߘߐ߫ ߞߏ߬ߣߵߊ߬ ߞߵߊ߬ ߟߊ߫ ߡߊ߬ߢߌ߬ߣߌ߲߬ߠߌ߲ ߏ߬ ߟߊߓߋ߬ ߟߋ߬ ߏ߬ ߟߏ߲ ߞߊ߫ߣߊ߫. ߊ߬ߟߎ߫ ߓߐ ߘߊߡߌ߬ߣߊ߬ ߘߊ߫ ߢߐ߲߮ߝߍ߬ ߛߋߕߐ ߏ߬ ߟߊ߫ ߞߐߝߍ߬߸ ߊ߬ߟߎ߫ ߞߊ߬ ߡߊ߬ߡߌ߬ߘߊ߬ߟߌ (ߡߛߏ߬ ߡߊ߬ߡߌߘߊ) ߞߍ߫ ߁߉߉߁ ߠߊ߫ ߞߊ߬ ߓߊ߲߫ ߞߊ߬ ߝߘߎ ߛߘߌ߬ ߞߏ߲ߓߌߕߌ߮ ߃ ߡߊ߬ ߁߉߉߂ ߟߊ߫. ߊ߬ ߓߊ߲ ߞߐ߫ ߘߐ߫ ߞߣߐߘߐߜߊߛߌ ߓߍ߲߬ߢߐ߲߰ߦߊ߬ ߟߊ߫߸ ߡߌߛ߭ߍߟ ߞߵߊ߬ ߟߊ߫ ߟߊߞߍ߬ߟߌ ߟߎ߬ ߓߍ߲߬ߢߐ߲߰ߦߊ߫ ߞߙߏߘߊ߮ (in vitro) ߟߋ߬ ߘߐ߫ ߞߊ߬ ߛߋ߫ ߊ߬ ߘߋ߲ ߠߎ߬ ߞߣߐ ߕߊ߬ ߟߊ߫. ߝߌ߬ߟߊ߬ߓߊ ߘߋ߲ߡߛߏ߫ ߝߟߐ߫ ߡߊߟߌߊ߫ ߊߣ ߡߏߦߌ߫ ߘߊ߫ ߁߉߉߈ ߠߋ߬ ߟߊ߫߸ ߞߵߏ߬ ߟߊߓߊ߬ߕߏ߫ ߝߌߟߊߣߊ߲ ߣߕߊߛ߭ߊ (ߛߊߛ߭ߊ߫) ߟߊ߫ ߂߀߀߁ ߠߊ߫. ߏߓߡߊ߫ ߘߋ߲ ߠߎ߬ ߞߊ߬ ߞߊ߬ߙߊ߲ ߞߍ߫ ߛߍ߯ߛߍ߯ߘߊ ߞߊ߬ߙߊ߲߬ߕߊ ߟߋ߬ ߟߊ߫ ߛ߭ߌߞߊߜ߭ߏ߫. ߊ߬ߟߎ߫ ߦߟߍ߬ߡߊ߲߬ߣߍ߲ ߥߊߛ߭ߌ߲ߕߐ߲߫ ߘߌߛߌ߬ ߂߀߀߉ ߓߌ߲ߠߊߥߎߟߋ߲ ߠߊ߫߸ ߘߋߣߍ߲ ߠߎ߬ ߞߊ߬ ߞߊ߬ߙߊ߲ ߘߊߡߌ߬ߣߊ߬ ߛߊߌߘߑߥߐߟ ߝߑߙߍ߲ߘߛ (Sidewall Friends). ߥߎ߬ߟߎ߫ ߝߌ߬ߟߊ߬ ߟߎ߫ ߟߋ߬ ߦߋ߫ ߏߓߡߊ߫ ߟߎ߫ ߓߟߏ߫ ߞߊ߬ ߓߐ߫ ߔߕߏߞߌ߫; ߝߟߐߡߊ ߦߋ߫ ߗߍ߬ߡߊ߲ ߠߋ߬ ߘߌ߫ ߏ߬ ߕߐ߯ ߞߏ߫ ߔߏ߫߸ ߏ߬ ߣߌ߬ ߘߴߊ߬ߟߎ߫ ߟߊ߫ ߞߊ߲߬ߜߍ߫ ߕߍߘ ߞߣߍߘߌ߫ ߟߋ߬ ߓߟߏ߫. ߂߀߁߃ ߟߊ߫߸ ߔߏ߫ ߞߊ߬ ߛߐߣߌ߫ ߟߊߖߌ߬ߦߊ߫߸ ߏ߬ ߡߍ߲ ߦߋ߫ ߡߏ߬ߛߏ ߘߌ߫.
ߏߓߡߊ߫ ߣߴߊ߬ ߝߘߎߡߊ ߦߋ߫ ߘߎ߰ߘߋ߲ ߤߊߞߍ ߞߎ߲߬ߜߙߊ ߘߐ߫ ߞߊ߲ߕߌ߯ߘߊ ߛߓߍߘߊ ߟ.ߓ.ߖ (LBJ)߸ ߂߀߁߄ ߠߊ߫ ߂߀߀߅ ߟߊ߫߸ ߘߋ߲ߓߦߊ ߟߎ߬ ߞߊ߬ ߞߝߊ߬ ߝߙߋ ߘߏ߫ ߓߍ߲߬ߘߐ ߥߟߏߒߘߐ ߟߊߓߊ߯ߙߊ߫ ߞߊ߬ ߦߟߍ߬ߡߊ߲߫ ߊ߬ߟߎ߫ ߘߍ߬ߒ߬ߡߊ߬ ߟߎ ߘߏ߫ ߡߊ߬ ߤߊߌߘߌ ߔߊߙߞ߸ ߗߌߞߊߜ߭ߏ߫, ߟߎ ߘߏ߫ ߡߊ߬ ߡߍ߲ ߛߐ߲߬ߞߐ ߞߍ߫ ߘߊ߫ ߘߟߊ ߞߋ߲߬ߥߟߎ߫ ߁.߆ ߘߌ߫ (ߡߍ߲ ߦߋ߫ ߓߍ߲߬ ߠߊ߫ ߘߟߊ ߞߋ߲߬ߥߟߎ߫ ߂.߁ ߡߊ߬ ߂߀߁߉ ߟߊ߫) ߞߙߍ߬ߝߍ߬ ߛߏ ߞߍ߲ߘߌߥߎߘ߸ ߗߌߞߊߜ߭ߏ߫. ߞߏ߲ߞߏߘߐߟߊ ߟߊߛߓߊ߬ߕߌ߬ߟߊ ߣߌ߬ߟߊ ߝߌ߬ߟߊ߬ߓߊ߯ ߕߏߣߌ߫ ߙߍߖ߭ߑߞߏ߬ ߟߎ߫ ߞߵߊ߬ߟߎ߫ ߞߙߍ߬ߝߍ߬ ߘߎ߯ߞߎߘߎ߲ \ ߣߌ߬ߘߎ߮ (lot) ߘߏ߫ ߛߊ߲߬ ߞߵߏ߬ ߝߊ߲߭ ߘߏ߫ ߞߐߝߟߌ߬ ߏ߬ߓߊߡߊ߬ ߡߊ߬߸ ߏ߬ ߞߊ߬ ߞߟߋߞߟߋ ߟߎ߬ ߟߊ߫ ߖߊ߲߬ߕߏ߬ߟߌ ߡߊߛߊ߬ߡߊ߲߫ ߞߵߏ߬ ߛߊߓߎ ߞߍ߫ ߙߍߖ߭ߑߞߏ߫ ߡߊߝߌ߲߭ ߣߴߊ߬ ߖߊ߲߬ߞߌ߬ߟߌ ߕߎ߲߰ߣߍ߲߬ߢߐ߲߰ߠߊ ߟߐ߭ ߘߌ߫ ߙߍߖ߭ߑߞߏ߫ ߡߊ߬ ߞߵߏ߬ ߞߎ߲߭ ߞߴߊ߬ ߦߙߊ߬ߞߌ ߘߌ߫ ߓߘߍ߬ߓߘߍ߬ߟߌ ߘߏ߲߬ߞߘߐ߬ߓߐ߲ߞߘߐ ߟߊ߫ ߡߍ߲ ߠߎ߬ ߓߌ߬ߟߊ߬ߣߍ߲߫ ߕߍ߫ ߏߓߡߊ߫ ߡߊ߬.
߂߀߀߇ ߞߏߟߌ߲ߞߏߟߌ߲ ߠߊ߫߸ ߡߐߣߋ ߡߜ߭ߊߖ߭ߌߣ ߞߊ߬ ߏߓߡߊ߫ ߟߊ߫ ߡߐ߬ߟߐ߲߬ ߖߋߞߎ (valeur nette) ߖߊ߬ߕߋ߬ߛߎ߬ߓߐ߫ ߘߟߊ ߞߋ߲߬ߥߟߎ߫ ߁.߃ ߘߌ߫ (ߡߍ߲ ߦߋ߫ ߓߍ߲߬ ߠߊ߫ ߘߟߊ ߞߋ߲߬ߥߟߎ߫ ߁.߉ ߡߊ߬ ߂߀߁߉ ߟߊ߫). ߊ߬ߟߎ߬ ߟߊ߫ ߛߐ߬ߘߐ߲߬ߘߊ ߟߊߥߊ߲߬ߞߊ ߡߍ߲ ߞߍ߫ ߂߀߀߉ ߟߊ߫ ߞߝߊ߬ ߝߙߋ ߘߐ߫߸ ߏ߬ ߞߍ߫ ߘߊ߫ ߘߟߊ ߞߋ߲߬ߥߟߎ߫ ߅.߅ ߟߋ߬ ߘߌ߫ – ߂߀߀߇ ߞߝߊ߬ ߝߙߋ ߞߋ߲߬ߥߟߎ߫ ߄.߂ ߣߌ߫ ߂߀߀߅ ߕߊ߫ ߞߋ߲߬ߥߟߎ߫ ߁.߆ ߟߎ߬ ߕߙߐߝߍ߬߸ ߏ߬ ߟߎ߬ ߓߍ߯ ߘߏ߲߬ ߛߐ߬ߘߐ߲߬ߣߍ߲߫ ߦߋ߫ ߊ߬ߟߎ߬ ߟߊ߫ ߞߝߊ߬ ߝߙߋ ߟߋ߬ ߘߐ߫. ߊ߬ ߟߊ߫ ߂߀߁߀ ߕߐ߬ߣߐ ߘߟߊ ߞߋ߲߬ߥߟߎ߫ ߁.߇ ߘߐ߫߸ ߊ߬ ߞߵߏ߬ %߁߄ ߘߌ߫ ߛߌ߲߬ߝߏ߲߬ߘߊ߬ ߟߎ߫ ߡߊ߬ ߡߍ߲ ߠߎ߬ ߕߍ߫ ߕߣߐ߬ ߛߐ߬ߘߐ߲߬ ߞߏ߫ ߘߌ߫߸ ߏ߬ ߁߃߁ ߀߀߀ $ ߘߌ߫ ߘߊ߫ ߝߌ߯ߛ߭ߊ ߤߊߎߛ ߝߐ߲ߘߋߛ߭ߐ߲߫ ߡߊ߬߸ ߏ߬ ߡߍ߲ ߦߋ߫ ߝߏߣߌ߲ߛߙߋߦߊ߫ ߛߌ߲ߝߏ߲ߘߊ ߘߏ߫ ߘߌ߫ ߡߍ߲ ߦߋ߫ ߛߍ߬ߘߏ߲߬ߠߊ߫ ߞߘߐ߫ ߖߐߞߌߣߍ߲ ߠߎ߬ ߟߊ߫ ߞߐߙߍ ߟߎ߬ ߘߍ߬ߡߍ߲߬ ߠߊ߫߸ ߛߴߊ߬ߟߎ߫ ߘߌ߫ ߛߴߊ߬ߟߎ߫ ߛߌ߰ ߟߊ߫ ߛߏ ߘߌ߲߬ߞߌ߬ߙߊ߬ ߘߐ߫ ߣߊ߲߬ߕߌ߰ߞߘߐ ߟߎ߬ ߘߊ߲ߘߊ߫ ߦߙߐ ߦߋ߫ ߡߍ߲ ߞߍ߬ߙߍߝߍ߬. ߊ߬ ߟߊ߫ ߣߊ߲߬ߝߟߏ߬ߦߊ߬ߟߌ ߝߊߙߊ߲ߛߊ ߡߍ߲ ߞߍ߫ ߘߊ߫ ߂߀߁߂ ߟߊ߫߸ ߊ߬ ߦߋ߫ ߘߴߏ߬ ߘߐ߫ ߞߏ߫ ߏߓߡߊ߫ ߖߍ߬ߘߍ ߓߘߊ߫ ߛߋ߫ ߤߊ߲߯ ߘߟߊ ߞߋ߲߬ߥߟߎ߫ ߁߀ ߘߐ߫.
߂߀߁߀ ߠߊ߫߸ ߡߌߛ߭ߍߟ ߞߵߊ߬ ߝߐ߫ ߞߏ߫ ߊ߬ ߗߍ߬ ߘߊ߬ߙߌ߬ߣߍ߲߫ ߕߘߍ߬ ߦߋ߫ ߛߙߊߡߟߋߞߋ (ߛߌ߬ߞߙߍߕߌ) ߡߌ߲߬ ߠߊ߫ ߞߘߐ߬ߡߊ߲߫ ߞߏ߫ ߞߏ߬ߣߌ߲߬ ߊ߬ ߓߘߴߊ߬ ߘߊߓߌ߬ߟߊ߫.
ߊ߬ ߟߊ߫ ߛߊ߲߬ߓߍ߲߬ߛߊ߬ߟߌ߫ ߅߅߲ ߝߍ߬ ߘߓߊ߬ߓߌߟߊ ߄, ߂߀߁߆ ߡߊ߬߸ ߏߓߡߊ߫ ߞߊ߬ ߞߌߟߊߡߙߎ߫ (Glamour) ߘߏ߫ ߛߓߍ߫߸ ߡߍ߲ ߘߐ߫ ߣߌ߫ ߊ߬ ߞߎߡߊ߫ ߘߴߊ߬ ߘߋ߲ߡߛߏ ߟߎ߬ ߣߌ߫ ߞߊ߲ߕߌ߯ߘߊ ߞߵߊ߬ߟߋ߬ ߞߍ߫ ߡߛߏ߬ߟߊ߬ߘߍ߲߰ߠߊ ߘߌ߫ ߢߊ ߡߍ߲ ߡߊ߬.
ߦߟߌߡߊߛߙߋ ߟߎ߬
ߦߌߟߡߊ:ߓߙߊߞ ߏߓߡߊ߫ ߦߌߟߡߊ:ߊߡߋߙߌߞߌ߬ ߞߊ߲ߕߌ߮ ߦߌߟߡߊ:ߘߐ߬ߝߐ
ߓߊ߬ߛߎ߰ߛߎ ߞߍ߬ߟߍ
ߓߊ߬ߛߎ߰ߛߎ ߞߍ߬ߟߍ
ߓߊ߬ߛߎ߰ߛߎ ߞߍ߬ߟߍ ߥߟߊ߫ ߓߊ߬ߛߎ߰ߛߎ ߞߟߊߓߍ߲، ߊߙߊߓߎ߫ ߞߊ߲ ߘߐ߫ : حرب البسوس، ߦߋ߫ ߞߍ߬ߟ ߟߋ߬ ߘߌ߫ ߸ ߡߍ߲ ߕߍ߰ ߟߊ߫ [[ߕߊߜ߭ߌ߬ߟߌߓߎ߬ ߊ߬ ߕߎ߬ߡߊ
ߞߍ߬ߟߍ ߞߎ߲߭
ߊߙߊߓߎ ߟߞߊ߬ߟߌ߬ߟߊ ߟߎ߬ ߦߴߊ߬ ߟߞߊ߬ߟߌ߬ ߟߊ߫ ߞߏ߫ ߞߎ߬ߟߊ߬ߦߌ߬ߓߎ߫ ߓߣߎ߬ ߙߊߓߌ߯ߊ߳ߺߕߊ߫ ߕߊ߬ߜ߭ߟߌ߬ߓߌ߬ߞߊ ߕߘߍ߬ ߡߊߺߊ߳ߑߘߌ߫ ߞߊ߬ߓߌ߬ߟߊ ߛߟߊߕߌ߮ ߣߴߊ߬ ߡߊ߲߬ߛߊ ߟߋ߬ ߘߌ߫، ߏ߬ ߞߐ߫ ߸ ߊ߬ ߖߊ߲߬ߘߊ߬ ߘߴߊ߬ߟߎ߫ ߡߊ߬، ߖߘߍ߬ߘߐ߬ߓߏ߲ߧߊ ߞߵߊ߬ ߡߌ߬ߘߊ߬، ߊ߬ ߕߍ߬ߘߴߊ߬ ߟߊ߫ ߓߌߦߊ߲ ߠߎ߬ ߟߊߡߐ߬ ߟߊ߫ ߖߍߥߎߟߍ ߡߍ߲ ߘߐ߫ ߡߐ߰ ߛߌ߫ ߕߴߊ߬ ߟߊ߫ ߓߌߦߊ߲ ߠߎ߬ ߟߊߡߐ߬ ߟߊ߫ ߦߋ߲߬، ߊ߬ ߕߘߍ߬ ߓߍ߯ ߖߌ߰ߦߊ߬ ߟߊ߫، ߊ߬ ߕߎ߲߬ ߕߍ߫ ߝߊ߬ߘߌ߬ߘߐߝߊ߰ ߟߊ߫، ߊ߬ ߕߍ߬ߘߴߊ߬ ߝߐ߫ ߟߊ߫ ߞߏ߫:(( ߘߎ߱ ߦߙߐ ߣߌ߲߬ ߛߏ߬ߓߏ ߟߎ߬ ߦߋ߫ ߒ ߠߊ߫ ߡߊ߬ߙߊ ߟߋ߬ ߞߣߐ ߡߐ߬ ߛߌ߫ ߞߊ߫ ߛߋ߫ ߊ߬ߟߎ߫ ߡߊ߬))، ߊ߬ ߟߊ߫ ߢߐ߯ߡߍ ߣߌ߫ ߡߐ߰ ߛߌ߫ ߟߊ߫ ߢߐ߯ߡߍ ߕߎ߲߬ ߕߴߊ߬ ߡߌ߲߬ ߠߊ߫ ߞߋߟߋ߲ߘߌ߫، ߡߐ߰ ߛߌ߫ ߕߍ߫ ߕߊ ߟߊߘߊ߲߫ ߠߴߊ߬ ߟߊ߫ ߕߊ ߝߍ߬، ߝߏ߫ ߊ߬ ߝߐ߫ ߘߊ߫ ߞߏ߫ :(( ߊ߬ ߛߍ߲ߓߍߡߊ߫ ߞߎߟߊߦߌߓߎ߫ ߓߣߎ߬ ߥߊ߯ߌߟߌ ߘߌ߫)). ߓߊ߬ߣߎ߰ ߖߊߛ߭ߑߡߎ߲߫ ߕߘߍ߬ ߓߐ߫ ߟߊ߫ ߕߊߜ߭ߌ߬ߟߌߓߎ߬ ߓߣߎ߬ ߥߊ߯ߌߟߌ ߞߊ߬ߓߌ߬ߟߊ ߟߋ߬ ߘߐ߫، ߓߊ߬ߣߌ߰ ߛ߭ߊߦߌߓߊ߯ߣߌ߫ ߓߣߎ߬ ߓߊߞߙߌ߫ ߓߣߎ߬ ߥߊ߯ߌߟߌ، ߏ߬ ߟߎ߫ ߜߊ߲߬ߛߊ߲ ߕߘߍ߬ ߢߐ߲߮ ߞߟߍ߬ ߟߴߊ߬ߟߎ߬ ߟߊ߫ ߟߎ ߟߎ߫ ߡߊ߬، ߓߊ߬ߛߎ߰ߛߎ ߓߌߣߑߕߎ߫ ߡߎߣߑߞ߫ߺߌߺߗ߳ ߕߍ߬ߘߍ߫ ߣߊ߬ߟߌ߬ߓߊ߮ ߟߋ߬ ߘߌ߫ ߖߊ߬ߛߊ߰ߛߎ߬ ߓߣߎ߬ ߛ߭ߊߦߌߓߊ߯ߣߌ߫ ߞߊ߲߬ ߸ ߊ߬ ߓߊߙߌ߲ߡߛߏ ߟߋ߬ ߕߘߍ߬، ߓߊ߬ߛߎ߰ߛߎ ߛߌ߰ߢߐ߲߮ ߘߏ߫ ߕߍ߬ߘߴߊ߬ ߝߍ߬ ߸ ߏ߬ ߕߐ߯ ߞߏ߫ ߛߊߺߊ߳ߑߘߎ߫ ߓߣߎ߬ ߛ߭ߊߡߑߛߎ߫ ߖߊߙߡߎߞߊ ߞ߫ߺߊߘ߭ߺߊ߯ߺߊ߳ߺߌߞߊ، ߢߐ߯ߡߍ ߘߏ߫ ߕߍ߬ߘߵߊ߬ ߓߟߏ߫ ߸ ߏ߬ ߕߐ߯ ߞߏ߫ : "ߛߊ߬ߙߊ߯ߓߎ"، ߊ߬ ߕߊ߬ߡߌ߲߬ ߘߊ߫ ߛߊ߬ߙߊ߯ߓߎ ߘߌ߫ ߞߎߟߊߦߌߓߎ߫ ߟߊ߫ ߢߐ߯ߡߍ ߟߎ߬ ߟߊ߫ ߸ߊ߬ ߡߌ߬ߣߊ߬ߣߍ߲߫ ߊ߬ ߓߟߏ߫ ߸ ߊ߬ ߞߵߊ߬ ߖߎ߬ߟߎ ߕߍ߰ ߸ ߞߊ߬ ߓߌ߬ߟߊ߬ ߢߐ߯ߡߍ ߟߎ߬ ߞߐ߫ ߸ ߞߊ߬ ߢߊ߯ߡߌ߲߫ ߢߐ߯ߡߍ ߟߎ߬ ߘߐ߫، ߞߎߟߊߦߌߓߎ߫ ߞߵߊ߬ ߦߋ߫ ߡߍ߲ ߞߍ߫ ߢߐ߯ߡߍ ߟߎ߬ ߕߍߡߊ߬ ߸ ߏ߬ ߡߊ߫ ߘߌߦߴߊ߬ ߦߋ߫، ߊ߬ ߞߊ߬ ߓߌ߬ߢߍ ߟߊߝߟߌ߬ ߊ߬ ߞߊ߲ߞߘߐ ߸ ߊ߬ ߞߵߊ߬ ߓߏ߬ߙߌ߬ ߞߊߕߙߍ߬ ߖߋ߬ߟߌ ߦߋ߫ ߓߐ߫ ߟߴߊ߬ ߡߊ߬، ߖߊ߬ߙߡߎ߬ߞߊ ߞߵߏ߬ ߟߋ ߦߋ߫ ߸ ߞߵߏ߬ ߢߊߝߐ߫ ߓߊ߬ߛߎ߰ߛߎ ߦߋ߫ ߸ ߏ߬ ߝߣߊ߫ ߞߎߟߋ߫ ߟߊ߫ ߜߋ߲ߜߋߘߋ߲߲߫ ߞߏ߫: " ߞߎ߲߬ߠߊߖߌ߰، ߛߌ߰ߢߐ߲߰"، ߊ߬ ߓߊ߲߫ ߘߊ߫ ߞߊ߬ ߛߞߎ߬ߛߋ߲ ߣߌ߲߬ ߟߊ߫:
ߒ ߓߘߊ߫ ߒ ߞߊ߬ߟߌ߬ ߒ ߛߌ߭ ߟߊ߫ ߸ ߤߊߟߌ߬ ߣߌ߫ ߒ ߕߎ߲߬ ߕߏ߫ ߘߊ߫ ߡߎ߲ߞ߫ߑߗ߳ߎ߫ ߓߘߊ߫
ߛߊߺߊ߳ߑߘߎ߫ ߕߎ߲߬ ߕߍ߫ ߕߐ߬ߢߍ߮ ߸ ߞߊߕߙߍ߬ ߊ߬ ߦߋ߫ ߒ ߠߊ߫ ߛߞߎ߬ߛߋ߲ ߠߎ߫ ߛߌ߰ߢߐ߲߮ ߘߌ߫
ߞߏ߬ߣߌ߲߬ ߸ ߒ ߓߘߊ߫ ߒ ߖߘߍ߬ ߦߋ߫ ߓߊߦߌ߲ߓߊߦߌ߲ߦߊ ߟߎ ߟߋ߬ ߡߊ߬ ߣߌ߲߬ ߘߌ߫
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߛߏ߬ߙߌ߫ ߡߊ߲߬ߘߋ߲߬ߞߊ߫ ߞߓߊ߬ ߦߋ߫ ߟߊ߱ߖߌ߬ ߘߎߓߊߖߋߓߌ߫ ߣߌ߫ ߛߣߊ߬ߓߊ߫ (ߛߏ߬ߜߍ߬ߕߌ߮) ߛߌ߬ߛߋ߬ ߘߋ߲ߞߍ߫ ߟߋ߬ ߘߌ߫، ߊ߬ ߛߐ߬ߘߐ߲߬ ߘߊ߫ ߁߉߈߆ ߟߋ߬ ߟߊ߫ ߞߛߌ߬ߘߎ߯، ߊ߬ ߘߏ߲߬ ߘߊ߫ ߝߊ߬ߙߊ߲߬ߛߌ߫ ߞߊߙߊ߲ߕߊ ߟߊ߫ ߞߛߌ߬ߘߎ߯ ߁߉߉߄ ߠߊ߫.thumb|ߛߏ߬ߙߌ߫ ߡߊ߲߬ߘߋ߲߬ߞߊ ߦߴߊ߬ ߟߊ߫ ߛߓߍߘߊ ߞߣߐ߫ [[ߛߌ߯ߙߌ߲߫]]
ߛߏ߬ߙߌ߫ ߡߊ߲߬ߘߋ߲߬ߞߊ ߦߋ߫ ߞߟߊߓߎߡߊ߫ ߣߌ߫ ߛߍ߬ߘߏ߲߬ߠߊ߬ ߓߊ߫ ߟߎ߫ ߟߋ߬ ߘߌ߫ ߒߞߏ ߟߊߥߙߎߞߌ߫ ߘߊߞߎ߲ ߠߎ߬ ߛߌߦߊߡߊ߲߫ ߠߎ߫ ߘߐ߫: ߦߏ߫ ߞߝߊ߬ ߛߓߍ ߸ ߝߘߊ߬ߝߌ߲߬ߠߊ߬ ߟߊ߬ߘߊ ߣߴߊ߬ ߞߏ߫ ߞߘߐ ߟߎ߬ ߟߊߥߙߎߞߌ ߟߎ߬ ߘߐ߫߸ ߊ߬ ߣߌ߫ ߘߊߘߐߝߙߊߢߐ߲߯ߦߊ߫ ߘߊߞߎ߲ ߠߎ߬ ߘߐ߫ ߒߞߏ ߢߍ߫.
ߝߊ߬ߙߊ߲߬ߛߌ
ߞߊ߬  ߝߌߟߊ߲ߛߊ߯ߘߊ (ߞߏߟߍߖ߭) ߞߍ߫  ߍߙߑߣߍߛߑߕߏ߫ ߛ߭ߋ߬ ߖߋߝ߭ߙߊ߫ ߟߋ߬ ߟߊ߫߸ ߞߊ߬ ߞߊ߬ߙߊ߲߬ߘߊ (ߟߌߛߋ) ߞߍ߫ ߌߓߎߙߊߤߌߡ ߓߊ ߟߊ߫ . ߊ߬ ߞߊ߬ ߖߊ߯ߓߊߘߊ ߞߍ߫ ߞߊ߲ߞߊ߲߫ ߖߊ߯ߓߘߊ ߗ߭ߎ߬ߟߎ߳ߛ ߒߢߙߋߙߋ߫ ߟߊ߫ ߂߀߀߉ ߣߌ߫ ߂߀߁߂ ߕߍߟߊ ߘߐ߫߸ ߘߐ߬ߝߐ ߡߊ߲߬ߕߏ߲߬ߕߍ߫ ߜߋ߲߬ߞߘߎ߬ߢߐ߲߰ߦߊ ߓߏߟߏ߲ (histoire de relations internationales) ߠߊ߫، ߊ߬ ߓߐ߫ ߘߊ߫ ߖߐ߲ߓߐ߲߫ ߘߌ߫ ߦߋ߲߬ ߡߍ߲ ߡߐ߬ߟߐ߲ ߦߋ߫ ߞߏ߫ (ߊ߬ ߞߊ߫ ߢߌ߲߬ ߞߏߛߓߍ߫ «tres bien»).
ߒߞߏ ߞߊߙߊ߲ ߛߌߟߊ ߝߍ߬
thumb|ߛߏ߬ߙߌ߫߫ ߡߊ߲߬ߘߋ߲߬ߞߊ ߦߋ߫ ߢߊ߰ߢߊ߰ ߘߊߞߎ߲ ߘߏ߫ ߘߐ߫
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ ߒߞߏ ߦߋ߫ ߝߟߐ ߣߴߊ߬ ߞߊ߬ߙߊ߲ ߘߊߡߌ߬ߘߴߊ߬ ߝߊ߬ ߟߋ߬ ߝߍ߬ ߓߊ߬ߣߊ߲߬ߞߘߐ߫ ߁߉߉߈ ߟߊ߫߸ ߏ߬ ߞߐ߫ ߡߊ߬ߡߊ߬ߘߌ߫ ߛߌ߬ߛߋ߫ ߝߍ߬، ߏ߬ ߓߍ߯ ߞߍ߫ ߘߊ߫ ߁߉߉߈ ߓߟߏߞߓߊ ߟߋ߬ ߟߊ߫، ߓߊ߬ߙߌ߬߸ ߏ߬ ߞߍ߫ ߘߊ߫ ߛߓߍߛߎ߲ߧߊߟߌ ߟߋ߬ ߘߐߙߐ߲߫ ߘߌ߫.
߂߀߀߃ ߟߊ߫ ߛߊ߫߸ ߊ߬ ߘߏ߲߬ ߘߊ߫ (ߞߙߊ߬ߡߐ߯ ߡߊ߬ߡߊ߬ߘߌ߬ ߒߞߏ) ߝߍ߬ ߞߛߌ߬ߘߎ߯، ߒ߬ߓߊ߬߸ ߊ߬ ߞߊ߬ ߒߞߏ ߞߎ߬ߙߎ߲߬ߘߎ ߟߎ߬ ߟߐ߲߫ ߞߙߊ߬ߡߐ߰ ߞߣߐߘߐߘߌ߫ ߢߐ߲߰ߦߋ߬ߜߏ ߏ߬ ߟߋ ߝߍ߬߸ ߞߵߊ߬ ߕߊ߬ ߂߀߀߃ ߡߊ߬ ߞߵߊ߬ ߛߌ߰ ߂߀߁߀ ߠߊ߫. ߊ߬߬ ߟߊ߫ ߓߊ߯ߙߊ ߦߋ߫ ߡߐ߰ ߟߊ߬ߞߊߙߊ߲ ߣߌ߫ ߒߞߏ߫ ߞߝߊ߫ ߝߙߋ ߣߌ߫ ߛߓߍߦߊߟߌ ߟߋ߬ ߘߌ߫. ߏ߬ ߓߟߏߡߊ߬߸ ߊ߬ ߓߘߊ߫ ߞߝߊ߬ ߛߌߦߊߡߊ߲߫ ߛߓߍ߫ ߒߞߏ ߘߐ߫.
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߤߍ߲߬ ߸ ߌߟߋ ߛߊߺߊ߳ߑߘߎ߫ ߌ ߞߵߌ ߖߘߍ߬ ߜߍߙߍ߲ߞߍ߫ ߘߋ߬ ߕߊ߯ߡߊ ߥߟߌ߬
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߞߝߊ߬ ߛߓߍߣߍ߲ ߠߎ߬
ߛߏ߬ߙߌ߫ ߡߊ߲߬ߘߋ߲߬ߞߊ ߓߘߊ߫ ߞߝߊ߬ ߛߌߦߊߡߊ߲߫ ߠߎ߫ ߟߋ߬ ߛߓߍ߫ ߒߞߏ ߘߐ߫ ߘߊߞߎ߲߫ ߢߌ߲߬ ߠߎ߫ ߞߊ߲߬: ߡߟߋߞߎߦߊ ߣߌ߫ ߘߌ߯ߣߊ ߣߌ߫ ߟߐ߲ߣߌ߲ߦߊ ߣߌ߫ ߥߎ߬ߦߊ߲߬ߞߌ߬ߟߌ ߟߎ߬߸ ߊ߬ ߣߌ߫ ߘߐ߬ߝߐ ߣߌ߫ ߞߊ߲ߜߍ ߣߌ߫ ߝߘߊ߬ߝߌ߬ߠߊ߬ߟߊ߲߬ߘߌ߬ߦߊ ߣߌ߫ ߓߐߞߊߕߘߍ ߟߎ߬ ߘߐ߫߸ ߣߌ߫ ߡߐ߰ ߘߴߊ߬ ߛߐ߬ߘߐ߲߫ ߞߵߊ߬ ߟߊߓߐ߫ ߞߎߡߊ߫ ߝߍ߬߸ ߊ߬ ߟߊ߫ ߞߝߊ߬ ߛߓߍߣߍ߲ ߓߘߊ߫ ߞߝߊ߬ ߁߂ ߘߝߊ߫߸ ߝߌ߬ߟߊ߬ ߛߓߍ ߦߴߌ ߘߴߊ߬ ߓߟߏ߫ ߞߎߡߘߊ ߣߌ߲߬ ߛߓߍ߫ ߕߎߡߊ ߟߊ߫, ߏ߬ ߟߎ߬ ߛߙߍߘߍ ߝߟߍ߫ ߣߌ߲߬ :
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߓߊߏ߬ ߸ ߌ ߛߌ߰ߢߐ߲߮ ߠߊ߫ ߡߌ߬ߙߌ߲߬ߘߌ ߦߋ߫ ߡߌ߬ߙߌ߲߬ߘߌ ߛߊ߬ߣߌ߲ ߠߎ߫ ߟߋ߬ ߘߌ߫
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߛߘߊߟߊߟߌ ߣߌ߫ ߞߟߋߞߟߋ ߟߎ߬
ߞߊ߬ ߓߍ߲߬ ߛߏ߬ߙߌ߫ ߡߊ߲߬ߘߋ߲߬ߞߊ ߓߐߛߎ߲ ߠߎ߬ ߞߍ ߡߊ߬ ߡߊ߲߬ߘߋ߲߫ ߡߏߙߌ߫ ߛߌ ߘߏ߫ ߘߌ߫߸ ߏ߬ ߟߋ ߞߵߊ߬ ߞߍ߫ ߣߊߺߡߎ߲߫ ߞߝߊ߫ ߛߓߍߟߊ ߣߴߊ߬ ߘߊߘߐߝߙߊߢߐ߲߯ߦߟߊ ߟߎ߬ ߘߌ߫ ߞߍ߬ߣߍ߸ ߊߙߊߓߎ߫ ߘߞߋ߬ߓߊ߮ ߟߎ߬ ߟߊ߫ ߒߞߏ ߘߐߓߘߐ߬ߓߘߐ߬ ߘߊߞߎ߲ ߠߎ߬ ߘߐ߫ ߛߐ߲߬. ߊ߬ߟߎ ߟߋ߬ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߊߙߊߓߎ߫ ߘߞߋߓߊ߮ ߟߎ߬ ߣߌ߫ ߒߞߏ ߘߞߋߓߊ߮ ߟߎ߬ ߟߊ߫ ߝߐߢߐ߲߯ߞߐ ߟߎ߬ ߡߊߓߍ߲߬ ߞߎ߲߬ߝߟߐ ߘߐ߫.
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߛߌߟߊߝߊ߲ߘߊ ߟߋ߬ ߣߌ߲߬ ߘߌ߫ ߸ ߏ߬ ߕߊ߬ ߌ ߦߋ߫ ߕߊ߯ߡߊ ߥߟߌ߬
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߛߘߊߟߊߟߌ ߣߌ߫ ߞߟߋߞߟߋ ߟߎ߬
ߣߊ߲߬ߝߏ߯ ߛߎ߬ߡߊ߬ߦߌߟߊ߫ ߖߊ߰ߓߌ߬ ߟߊ߫ ߕߌ߲ߞߌߒߞߏߘߐ ߥߟߌ߬ߣߍ߲ ߂߀߂߀ ߣߌ߫ ߂߀߂߁ ߠߎ߬ ߟߊ߫߸ ߛߏ߬ߙߌ߫ ߡߊ߲߬ߘߋ߲߬ߞߊ ߞߍ߫ ߘߊ߫ ߡߐ߰ ߟߎ߫ ߟߋ߬ ߘߏ߫ ߘߌ߫ ߡߍ߲ ߠߎ߬ ߞߊ߬ ߣߊ߲߬ߝߏ߯ ߣߴߊ߬ ߟߊ߫ ߕߌ߲ߞߌߒߞߏߘߐ ߞߐߡߊߓߌ߲ߓߌ߲߫, ߤߊ߲߯ ߏ߬ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߒߞߏ ߘߞߋߓߊ߮ ߟߎ߬ ߣߴߊߙߊߓߎ߫ ߘߞߋߓߊ߮ ߟߎ߬ ߟߊ߫ ߝߐߢߐ߲߯ߞߐ߫ ߞߎߘߊ߫ ߟߊߥߟߌ߬.
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߒߠߋ ߞߏ߬ߣߌ߲߬ ߸ ߥߊ߬ߛߌ߬ߓߊ߮ ߟߋ߬ ߘߌ߫ ߸ ߒ ߠߊ߫ ߛߞߎ߬ߛߋ߲ ߞߊ߬ ߞߴߌ ߡߙߊߛߊ߫ ߝߋ߲߫ ߘߌ߫.
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߛߘߊߟߊߟߌ ߣߌ߫ ߞߟߋߞߟߋ ߟߎ߬
ߡߊ߲߬ߘߋ߲߬ߞߊ ߕߘߍ߬ ߘߊ߫ ߘߊߘߐߝߙߊߢߐ߲߯ߦߊ ߘߐ߫ ߖߌ߬ߦߊ߬ߞߊ߲ ߠߎ߬ ߟߊ߫߸ ߊ߬ ߣߌ߫ ߞߵߊ߬ ߛߋ߲߬ߝߊ߫ ߞߊ߬ ߥߊ߫ ߛߎ߬ߡߊ߬ߦߌߟߊ߫ ߖߊ߰ߓߌ߬ ߟߊߓߐ ߞߎ߲߬ߓߍ߲߫ ߥߛߎ ߟߊ߫ ߞߊ߲ߞߊ߲߫.
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߖߊ߬ߛߊ߰ߛߎ ߓߣߎ߬ ߡߎߙߊ߬ ߞߵߏ߬ ߡߍ߲߫ ߡߍ߲ ߞߍ߫ ߸ ߊ߬ ߡߐߣߍ߫ ߘߊ߫ ߞߊ߬ ߦߟߍ߬ ߊ߬ ߟߊ߫ ߛߏ߭ ߞߊ߲߬ ߸ ߞߊ߬ ߕߊ߯ ߊ߳ߺߊߡߎ߬ߙߎ߫ ߓߣߎ߬ ߤ߭ߊ߯ߙߛߌ߫ ߛ߭ߊߦߌߓߊ߯ߣߌߞߊ ߞߐ߫ ߸ ߤߊ߯ ߊ߬ߟߎ߫ ߝߌ߬ߟߊ ߘߏ߲߬ ߘߊ߫ ߞߎߟߊߦߌߓߎ߫ ߞߊ߲߬ ߊ߬ ߟߊ߫ ߛߊ߲߬ߛߊ߲ ߞߣߐ߫، ߖߊ߬ߛߊ߰ߛߎ ߞߊ߲߫ ߞߎߟߊߦߌߓߎ߫ ߦߋ߫ ߞߏ߫ :" ߡߊ߯ߖߌߘߎ ߝߊ߬ ߹ ߌ ߞߵߌ ߕߋߥߎ߫ ߟߋ߬ ߓߊ߬ ߞߊ߬ ߒ ߠߊ߫ ߟߏ߲ߘߊ߲߫ ߡߛߏ ߟߊ߫ ߢߐ߯ߡߍ ߥߙߐ߬ߛߐ ߕߍ߰؟" ، ߞߎߟߊߦߌߓߎ߫ ߞߊ߲߫ ߞߏ߫ :" ߦߋ߫ ߞߎ߬ߡߊ߲߬ߘߌ߬ߟߌ ߟߋ߬ ߦߋ߫ ߟߊ߫ ߏ߬ ߘߐ߫ ߓߊ߬ ߸ ߣߌ߫ ߛߊ߲߬ߛߊ߲߬ߕߊ߮ ߛߐ߲߬ ߘߊ߫ ؟"، ߏ߬ ߞߍ ߸ ߖߊ߬ߛߊ߰ߛߎ ߡߐߣߍ߫ ߘߊ߫ ߞߊ߬ ߞߎߟߊߦߌߓߎ߫ ߜߊ߬ߛߌ߬ ߸ ߞߵߊ߬ ߛߏ߬ߟߏ ߕߍ߰، ߏ߬ ߞߐ߫ ߊ߳ߺߊߡߎ߬ߙߎ߫ ߣߊ߬ ߘߊ߫ ߞߊ߬ ߞߎߟߊߦߌߓߎ߫ ߛߐ߰ ߊ߬ ߞߐߝߍ߬ ߸ ߞߵߊ߬ ߕߍ߰ ߊ߬ ߞߣߐ ߘߐ߫ ߸ ߝߏ߫ ߞߎߟߊߦߌߓߎ߫ ߓߋ߬ ߘߊ߫ ߸ ߊ߬ ߦߴߊ߬ ߛߋ߲߭ ߝߌ߬ߟߊ ߟߊ߫ ߛߊߙߌߛߊߙߌ ߟߊ߬، ߊ߬ ߦߴߊ߬ ߝߐ ߟߊ߬ ߖߊ߬ߛߊ߰ߛߎ ߦߋ߫ ߞߏ߫ :" ߒ ߠߊߡߌ߲߬ ߖߌ߫ ߡߌ߲߬ߕߊ ߟߊ߬" ߲ ߖߊ߬ߛߊ߰ߛߎ ߞߊ߲߫ ߊ߬ ߦߋ߫ ߞߏ߫ :" ߞߊ߯ߙߌ߫ ߹ ߌ ߓߘߊ߫ ߕߊ߬ߡߌ߲߬ ߏ߬ ߟߊ߬".
ߛߏ߬ߙߌ߫ ߡߊ߲߬ߘߋ߲߬ߞߊ ߞߊ߬ߓߊ
ߦߟߌߡߊߛߙߋ ߟߎ߬
ߦߌߟߡߊ:ߒߞߏ ߦߌߟߡߊ:ߞߊ߲ߞߊ߲߫ ߖߊ߯ߓߘߊ ߞߊ߬ߙߊ߲߬ߠߊ߬ߘߋ߲ ߦߌߟߡߊ:ߘߐ߬ߝߐ ߦߌߟߡߊ:ߞߝߊ߬ ߛߓߍ߬ߟߊ ߦߌߟߡߊ:ߛߓߍߦߟߊ
ߓߊ߬ߛߎ߰ߛߎ ߞߍ߬ߟߍ
ߞߍ߬ߟߍ ߞߎ߲߭
ߏ߬ ߞߐ߫ ߸ ߓߊ߬ߣߎ߰ ߛ߭ߊߦߌߓߊ߯ߣߌ߫ ߥߦߊ߬ߛߌ߬ ߘߊ߫ ߸ ߊ߬ߟߎ߬ ߕߊ߯ ߘߊ߫ ߖߌ߰ ߖߌ ߘߏ߫ ߘߊߝߍ߬ ߸ ߏ߬ ߕߐ߯ ߞߏ߫:" ߣߊߤߊ߮"، ߘߎߢߊ߫ ߝߌ߲߬ ߘߊ߫ ߡߎ߬ߤߊߟߑߤߊߟ ߢߊߞߘߐ ߸ ߊ߬ ߞߵߊ߬ ߖߍ߬ߘߍ ߕߍ߰ ߘߐ߬ߟߐ ߣߌ߫ ߡߏ߬ߛߏ ߟߎ߬ ߟߊ߫ ߸ ߊ߬ ߟߊ߫ ߡߐ߱ ߟߎ߬ ߕߊߜ߭ߌ߬ߟߌߓߎ߬ߞߊ ߟߎ߬ ߞߵߊ߬ߟߎ߬ ߟߊߘߍ߲߬ ߊ߬ ߡߊ߬، ߊ߬ߟߎ߬ ߞߊ߬ ߡߐ߱ ߟߎ߬ ߟߊߕߊ߯ ߡߎߙߊ߬ ߓߣߎ߬ ߗ߳ߊߺߤߑߟߌ߫ ߛ߭ߊߦߌߓߊ߯ߣߌߞߊ ߡߊ߬ ߣߊߟߌ߬ߡߎ߲߫ ߸ ߖߊ߬ߛߊ߰ߛߎ ߝߊ߬ ߘߌ߫،ߊ߬ߟߎ߬ ߞߊ߲߫ ߊ߬ ߦߋ߫ ߞߏ߫ :"  ߊߟߎ߫ ߓߘߊ߫ ߞߏߓߊ ߞߍ߫ ߞߎߟߊߦߌߓߎ߫ ߝߊ߱ ߘߌ߫ ߘߋ߬ ߸ ߢߐ߯ߡߍ ߢߐ߲߮ ߘߌ߫، ߏ߬ ߘߐ߫ ߸ ߊߟߎ߬ ߓߘߊ߫ ߛߌ߲ߖߌ ߕߍ߰، ߊߟߎ߫ ߓߘߴߊߟߎ߫ ߘߊ߲ߠߕߊ߬ߡߌ߲߬ ߟߌ߬ߤߟߏ߬ߡߊ ߞߊ߲߬، ߊ߲ ߘߏ߲߬ ߞߊ߬ ߞߊߙߌߦߊ ߞߐ߲߫ ߠߋ߬ ߊߟߎ߫ ߞߊ߲ߡߊ߬ ߸ ߞߊ߬ ߞߐ߲߰ ߊߟߎ߬ ߟߊߛߏ߬ߓߌ ߦߋ߫، ߊ߲ ߧߋ߫ ߞߏ߫ ߣߊ߯ߣߌ߲߫ ߠߋ߬ ߦߌ߬ߘߊ߬ ߟߴߊߟߎ߬ ߟߊ߫ ߸ ߕߎ߬ߡߊ߬ߘߐ߫ ߸ ߊߟߎ߫ ߘߌ߫ ߓߐߘߊ ߛߐ߬ߘߐ߲ ߏ߬ ߘߐ߫، ߒ߬ ߝߣߊ߫ ߟߊ߫ ߞߊ߯ߙߋ ߦߴߏ߬ ߘߐ߫، ߊ߬ ߞߊ߲߫ ߞߏ߫ :" ߏ߬ ߦߋ߫ ߡߎ߲߬ ߘߌ߬ ؟"، ߊ߬ߟߎ߬ ߞߊ߲߫ ߞߏ߫ :" ߌ ߦߋ߫ ߞߎߟߊߦߌߓߎ߫ ߟߊߢߣߊߡߦߊ߫ ߒ߬ ߧߋ߫، ߥߊߟߴ ߌ ߦߋ߫ ߖߊ߬ߛߊ߰ߛߎ ߘߴߊ߲ ߡߊ߬ ߸ ߊ߬ ߝߊ߰ߓߊ߮ ߸ ߒ߬ ߧߴߊ߬ ߝߊ߰ ߊ߬ ߢߐ߲߮ ߘߌ߫، ߤߊߡߊ߲ߕߍ߫ ߤߊ߬ߡߊ߰ߡߎ߫ ߸ ߓߊߏ߬ ߸ ߏ߬ ߦߴߊ߬ ߛߊ߲ߞߊߢߐ߲߮ ߠߋ߬ ߘߌ߫، ߥߊ߬ߟߊ߲߬ߕߍ߫ ߸ ߌ ߦߴߌ ߖߘߍ߬ ߓߐ߫ ߸ ߓߊߏ߬ ߸ ߌߟߋ ߖߍ߬ߘߍ ߘߴߊ߬ ߖߋ߬ߟߌ ߥߛߊ߬ ؟"، ߊ߬ ߞߊ߲߫ ߊ߬ߟߎ߬ ߦߋ߫ ߞߏ߫ :" ߞߎߟߊߦߌߓߎ߫ ߟߊߢߣߊߡߦߊ߫ ߕߍ߫ ߞߏ߫ ߞߍߕߊ ߘߌ߫ ߝߋߎ߫ ؟، ߒ߬ߓߊ߫ ߸ ߖߊ߬ߛߊ߰ߛߎ ߛߊ߫ ߸ ߏ߬ ߦߋ߫ ߓߌ߬ߟߊ߬ߞߏ߬ߣߌ߲߫ ߠߋ߬ ߘߌ߫، ߊ߬ ߞߊ߬ ߞߎߟߊߦߌߓߎ߫ ߛߐ߰ ߛߐ߰ߟߊ߬ߞߊߟߌ߲ߡߊ߲߫ ߠߋ߬ ߟߊ߫ ߞߊ߬ ߦߟߍ߬ ߛߏ߭ ߞߊ߲߬ ߸ ߊ߲ ߘߏ߲߬ ߡߴߊ߬ ߟߐ߲߫ ߊ߬ ߘߏ߲߰ߣߌ߲߫ ߛߏ߫ ߛߌ߫ ߟߊ߫، ߒ߬ߓߊ߬ ߸ ߤߊ߬ߡߊ߰ߡߎ߫ ߛߊ߫ ߸ ߘߋ߲ߞߍ߫ ߡߐ߰ ߕߊ߲߫ ߠߴߏ߬ ߓߟߏ߫ ߸ ߓߊߘߋ߲ߡߊ ߡߐ߬ ߕߊ߲ ߧߴߊ߬ ߟߊ߫ ߸ ߝߊ߬ߘߐ߰ߣߍ߲ ߡߐ߰ ߕߊ߲߫ ߧߴߊ߬ ߟߊ߫ ߸ ߏ߬ ߟߎ߬ ߓߍ߯ ߘߏ߲߬ ߧߋ߫ ߡߌ߬ߙߌ߲߬ߘߌ ߟߊ߫ ߛߏ߬ߝߊ߬ߘߋ߲߬ ߝߊߙߌ߲ ߠߎ߫ ߟߋ߬ ߘߌ߫، ߏ߬ ߟߎ߫ ߕߴߊ߬ߟߎ߫ ߛߐ߲߬ ߝߛߍߞߘߎ߫ ߸ ߞߴߊ߬ ߘߌ߫ ߒ ߡߊ߬ ߸ ߒ ߧߴߊ߬ ߘߴߊߟߎ߫ ߡߊ߬ ߸ ߞߏ߫ ߊߟߎ߫ ߦߴߊ߬ ߝߊ߰ ߊ߬ ߢߐ߲߰ ߜߘߍ߫ ߟߊ߫ ߝߎ߬ߕߎ߲߬ߕߌ ߞߏߛߐ߲߬، ߒ߬ߞߊ߬ ߸ ߒߠߋ ߛߊ߫ ߸ ߒߠߋ ߕߍ߫ ߝߏߦߌ߬ ߘߌ߫ ߸ ߝߏ߫ ߡߍ߲ ߧߴߊ߬ ߓߏ߬ߙߌ߬ ߟߊ߫ ߛߏ߭ ߞߊ߲߬ ߛߌߣߌ߲߫ ߸ ߒ ߧߋ߫ ߞߍ߫ ߊ߬ߟߎ߬ ߘߏ߫ ߡߐ߰ ߝߟߐ ߘߌ߫ ߸ ߊߟߎ߫ ߞߍߕߐ߫ ߡߍ߲ ߝߊ߰ ߟߴߊ߬ߟߎ߬ ߘߐ߫، ߒ ߜߍ߬ߘߍ߲߬ ߞߎ߲ ߛߊ߬ߦߊ ߟߊ߫ ߏ߬ ߘߐ߫ ؟ ߞߏ߬ߣߌ߲߬ ߸ ߞߏ߫ ߝߌ߬ߟߊ ߟߋ߬ ߒ ߓߟߏ߫ ߊߟߎ߫ ߦߋ߫ : ߊ߬ ߞߋ߬ߟߋ߲ ، ߡߐ߱ ߕߐ߭ ߡߍ߲ ߠߎ߬ ߦߋ߫ ߣߌ߲߬ ߸ ߊߟߎ߫ ߡߐ߰ ߟߎ߫ ߡߌ߬ߘߊ߫ ߏ߬ ߟߎ߫ ߘߐ߫ ߡߍ߲ ߓߴߊߟߎ߫ ߘߌߦߊ߫ ߸ ߊߟߎ߫ ߦߋ߫ ߥߴߏ߬ ߟߎ߫ ߘߴߊߟߎ߫ ߛߌ߰ߘߌߦߊ ߸ ߞߵߊ߬ߟߎ߬ ߞߊ߲ߠߊߕߍ߰ ߦߏ߫ ߢߐ߯ߡߍ، ߥߟߊ߫ ߢߐ߯ߡߍ߫ ߢߊ߫ ߝߌ߲ ߥߊ߯ߞߋߟߋ߲߫ (߁ ߀߀߀) ߸ ߞߵߏ߬ ߟߊߟߐ߬ ߊߟߎ߫ ߦߋ߫ ߸ ߏ߬ ߘߌ߫ ߞߍ߫ ߓߊ߬ߣߌ߰ ߥߊ߯ߺߌߺߟߌ ߥߛߊ߬ߝߋ߲ ߘߌ߫ "، ߏ߬ ߞߍ߫ ߸ ߊ߬ߟߎ߬ ߡߐߣߍߡߐߣߍ߫ ߘߴߊ߬ ߡߊ߬ ߸ ߊ߬ߟߎ߬ ߞߊ߲߫ ߞߏ߫ :"  ߌ ߡߴߊ߬ ߢߊߦߋ߫، ߌ ߘߋ߲ߞߍ߫ ߦߴߊ߲ ߘߐ߯ߦߊ߫، ߊ߬ ߦߴߊ߲ ߠߊ߫ ߣߐߣߐ ߡߊߛߍ߬ߟߍ߲߬ߓߍ߫ ߞߎߟߊߦߌߓߎ߫ ߖߋ߬ߟߌ ߟߊ߫ ". ߖߊ߬ߟߌ߯ߟߊߕߎ߫ ߓߌߣߑߕߎ߫ ߡߎߙߊ߬ ߛ߭ߊߦߌߓߊ߯ߣߌߞߊ ߕߊ߯ ߘߴߊ߬ ߓߘߊߡߐ߮ ߟߎ߬ ߓߘߊ ߸ ߏ߬ ߕߘߍ߬ ߞߎߟߊߦߌߓߎ߫ ߡߏ߬ߛߏ ߟߋ߬ ߘߌ߫، ߕߊߜ߭ߌ߬ߟߌߓߎ߫ ߞߊ߬ ߣߊߡߎ߬ߙߎ߫ ߓߣߎ߬ ߞ߫ߺߊ߯ߛߕ߭ߌ߫ ߞߊ߬ߓߌ߬ߟߊ ߣߌ߫ ߜ߭ߎ߬ߝߊ߬ߦߌ߬ߟߊ߫ ߓߣߎ߬ ߞ߫ߺߊ߯ߛߕ߭ߌ߫ ߥߋ߯ߟߋ߫ ߸ ߏ߬ ߟߎ߫ ߟߊ߫ ߘߴߊ߬ߟߎ߫ ߞߊ߲߬، ߒ߬ߓߊ߬ ߸ ߓߊ߬ߣߎ߰ ߛ߭ߊߦߌߓߊ߯ߣߌ߫ ߛߊ߫ ߸ ߏ߬ ߟߎ߫ ߞߵߊ߬ߟߎ߫ ߕߍ߰ ߓߊߞߙߌ߫ ߓߣߎ߬ ߥߊ߯ߌߟߌ ߞߊ߬ߓߌ߬ߟߊ ߟߊ߫ ߟߋ߬ ߸ ߞߵߊ߬ߟߎ߫ ߓߊ߲߬ ߊ߬ߟߎ߫ ߡߊߘߍ߬ߡߍ߲߬ ߞߏ߫ ߡߊ߬ ߸ ߊ߬ߟߎ߫ ߞߊ߬ ߞߎߟߊߦߌߓߎ߫ ߝߊ߱ ߡߊߞߓߊ߫ ߟߋ߬ ߖߊ߬ߛߊ߰ߛߎ ߓߟߏ߫ ߢߐ߯ߡߍ ߞߏߛߐ߲߬، ߓߊ߬ߣߎ߰ ߊ߳ߺߊߖߌߟߎ߫ ߞߊ߬ ߜߍ߫ ߘߐ߫ ߞߊ߬، ߓߊ߬ߣߎ߰ ߦߊߛ߭ߑߞߙߎ߫ ߞߵߊ߬ߟߎ߫ ߓߊ߲߬ ߊ߬ߟߎ߫ ߡߊߘߍ߬ߡߍ߲߬ ߞߏ߫ ߡߊ߬،ߤߊ߯ߙߛߌ߫ ߓߣߎ߬ ߎߓߊ߯ߘߊ߫ ߡߌ߬ߘߊ߬ ߘߊ߫ ߓߏ߲ ߞߣߐ߫ ߓߊ߬ߣߌ߰ ߞ߫ߺߊߦߛߌ߫ ߓߣߎ߬ ߛ߳ߺߊߺߊ߳ߺߟߊߓߊ߫ ߛߟߊߕߌ߮.
ߣߎߤߊ߮ ߟߏ߲
ߏ߬ ߞߍߣߌ߲߫ ߖߌ ߟߋ߬ ߘߊߝߍ߬ ߸ ߓߊ߬ߣߎ߰ ߛ߭ߊߦߌߓߊ߯ߣߌ߫ ߕߊ߯ߣߴߊ߬ ߛߌ߰ ߟߊ߫ ߘߌ߬ߞߌߙߊ ߡߍ߲ ߘߐ߫ ߸ ߊ߬ߟߎ߬ ߟߊ߫ ߓߐߟߌ ߞߐߝߍ߬ ߸ ߓߊ߬ߣߌ߰ ߖߊߛ߭ߑߡߎ߲߫ ߓߘߊ ߞߊ߬ ߓߐ߫ ߕߊߜ߭ߌ߬ߟߌߓߎ߬. ߕߊߜ߭ߌ߬ߟߌߓߎ߬ ߛߟߊߕߌ߮ ߕߘߍ߬ ߊ߳ߺߊߘߌߦߎ߫ ߓߣߎ߬ ߙߊߓߌ߯ߺߊ߳ߺߕߊ߫ ߟߋ߬ ߘߌ߫ ( ߡߍ߲ ߟߊ߲߬ߓߋ ߦߋ߫ : ߖ߭ߌ߯ߙߎ߫ ߸  ߟߊߦߌߟߊ߮ ߝߊ߬ ߸ ߡߎ߬ߤߊ߬ߟߑߤߊߟ ߘߌ߫)، ߓߊ߬ߣߌ߰ ߛ߭ߊߦߌߓߊ߯ߣߌ߫ ߛߟߊߕߌ߮ ߕߘߍ߬ ߤߊ߯ߙߛߌ߫ ߓߣߎ߬ ߡߎߙߊ߬ ߛ߭ߊߦߌߓߊ߯ߣߌߞߊ ߟߋ߬ ߘߌ߫. ߕߊߜ߭ߌ߬ߟߌߓߎ߬ ߟߋ߬ ߛߎߘߊ߲߫ ߘߊ߫ ߸ ߞߊ߬ ߡߐ߰ ߛߌߦߊߡߊ߲߫ ߝߊ߰ ߓߊ߬ߣߌ߰ ߛ߭ߊߦߌߓߊ߯ߣߌ߫ ߘߐ߫ ، ߡߐ߰ ߛߌ߫ ߡߊ߫ ߝߊ߰ ߕߊߜ߭ߌ߬ߟߌߓߎ߬ ߘߐ߫.
ߖ߭ߎߓߊߦߘߌ߫ ߟߏ߲
ߦߙߐ ߏ߬ ߘߐ߫ ߸ ߊ߬ߟߎ߫ ߞߵߊ߬ߟߎ߬ ߢߐ߲߮ ߓߍ߲߬ ߦߋ߲߬ ߠߋ߬ ߸ ߊ߬ߟߎ߬ ߓߍ߯ ߞߢߊ߫ ߘߊ߫ ߸ ߘߏ߫ ߡߊ߫ ߛߎߘߊ߲߫ ، ߞߍ߬ߟߍ ߏ߬ ߘߐ߫ ߛ߭ߊߦߌߓߊ߯ߣߌ߫ ߓߣߎ߬ ߡߎߙߊ߬ ߝߊ߰ ߘߊ߫ ߏ߬ ߟߋ ߘߐ߫ ߸ ߎߡߊߙ ߓߣߎ߬ ߛߊ߯ߺߊ߳ߘߊ߫ ߕߊߜ߭ߌ߬ߟߌߓߎ߬ߞߊ ߓߟߏ߫.